އައިޝަތު އަފްނާން ރަޝީދު - އައު ހަރުފަތަކަށް ބެޑްމިންޓަން...\nއައިޝަތު އަފްނާން ރަޝީދު - އައު ހަރުފަތަކަށް ބެޑްމިންޓަން ގެންދިޔުމުގެ އުންމީދުގައި\nއަފްނާން ބެޑްމިންޓަން ކުޅެންފެށީ އުމުރުން އެންމެ ހަތް އަހަރުގައި\nއަފްނާން ވަނީ ކެރިއަރުގައި ޤައުމީ ޗެމްޕިއަންކަން ތިން ފަހަރު ހޯދާފައި\nކުޅުންތެރިން ތަމްރީނުކުރުމަށް އަފްނާން ވަނީ އަމިއްލަ އެކެޑަމީއެއް އުފައްދާފައި\n25 މާރޗް 2021 | ބުރާސްފަތި 17:51\nއެކެޑަމީގެ ކުޅުންތެރިންނަށް އަފްނާން އިރުޝާދުދެނިކޮށް\nބެޑްމިންޓަނުގެ އާއިލާއަކަށް އުފަން އައިޝަތު އަފްނާން ރަޝީދަކީ ކުޅުންތެރިއެއްގެ ގޮތުގައި ކާމިޔާބު އެތުލީޓެކެވެ. އެގޮތުން ރާއްޖެ އާއި ރާއްޖެއިން ބޭރުގެ އެތައް މުބާރާތެއްގައި ވާދަކޮށް އޭނާ ވަނީ ހުނަރު ދައްކުވައިދީފައެވެ. އަދި ކުޅުންތެރިއެއްގެ ގޮތުގައި އޭނާ ނުހޯދާ ކާމިޔާބީއެއް މަދުވާނެއެވެ.\nބެޑްމިންޓަން ކުޅެން އަފްނާން ޝައުގުވެރިވީ އޭނާގެ އާއިލާގެ ފަރާތުންނެވެ. އެގޮތުން އޭނާގެ ދައްތަ އާއި ބޭބެއަކީ ޤައުމީ ޗެމްޕިއަނުންނެވެ. އެހެންކަމުން އާއިލާގެ ފަރާތްތަކުން ބެޑްމިންޓަންގެ ތެރޭގައި އެތައް ކާމިޔާބީއެއް ހޯދައިފައިވުމުން، އަފްނާނުގެ މައިންބަފައިން ބޭނުންވީ އޭނާވެސް އެކަމުން ކުރިއަށްދިޔުމަށެވެ. އެހެންކަމުން އުމުރުން ހަތް އަހަރުގައި އަފްނާން ވަނީ އާއިލާގެ "ލެގަސީ" ދެމެހެއްޓުމަށް ބެޑްމިންޓަން ކުޅެން ފަށާފައެވެ.\nއަފްނާނާއި އޭނާގެ ބޭބެ މުޙައްމަދު އަޖުފާން ރަޝީދު އެކުގައި - ސޯޝަލް މީޑިއާ\nބެޑްމިންޓަން ކުޅެން ފެށިއިރުވެސް އަފްނާނުގެ އަމާޒަކަށްވީ ޤައުމީ ޗެމްޕިއަންކަމެވެ. އެގޮތުން ޤައުމީ އެތައް މުބާރާތެއްގައި ކުޅެ، މުބާރާތުގެ ވަކި ހިސާބަކުން ވަކިވާން ޖެހުނު ނަމަވެސް، އޭނާ ހިތްވަރު އެލުވާލާފައެއް ނުވެއެވެ. ޤައުމީ ޗެމްޕިއަނަކަށްވުމަށް ގަދައަޅާ ކުރި މަސައްކަތުގެ ނަތީޖާއަކަށްވީ 2012 ވަނަ އަހަރުގެ ޤައުމީ މުބާރާތް އޭނާ ކާމިޔާބުކުރުމެވެ. އޭގެ ފަހުން 2013 ވަނަ އަހަރުގެ ޤައުމީ މުބާރާތާއި، 2015 ވަނަ އަހަރުގެ ޤައުމީ މުބާރާތްވެސް އަފްނާން ވަނީ ކާމިޔާބުކޮށްފައެވެ.\nއެކަމަކު ކެރިއަރުގައި އަފްނާނަށް ދިމާވި އެންމެ ބޮޑު ގޮންޖެހުމަކީ 2016 ވަނަ އަހަރު، އޭނާގެ ފަޔަށް ލިބުނު ސީރިއަސް އަނިޔާއެވެ. އެއާއެކު ކުޅުން ހުއްޓާލާން ޖެހިދާނެ ކަމަށް އޭނާ ހީކުރި ނަމަވެސް، ހިތްވަރާއިއެކު ކުރި މަސައްކަތުން އޭނާ ވަނީ 2020 ވަނަ އަހަރު އެނބުރި ކުޅުމުގެ ތެރެއަށް އައިސް މުބާރާތްތަކުގައި ވާދަކުރަން ފަށާފައެވެ.\nކެރިއަރުގައި އެންމެ ބޮޑު އެއްބާރުލުމެއް ލިބިފައިވަނީ އާއިލާގެ ފަރާތުން ކަމަށް އަފްނާން ބުނެއެވެ. އެގޮތުން މަންމަ އާއި ބައްޕަގެ އިތުރުން، އޭނާގެ ބޭބެ މުޙައްމަދު އަޖުފާން ރަޝީދާއި، އާއިލާގެ އިތުރު މެންބަރުންގެ ފަރާތުންވެސް ވަރަށް ބޮޑު އެއްބާރުލުމެއް ލިބިފައިވާކަން އަފްނާން ވަނީ ފާހަގަކޮށްފައެވެ. މީގެ އިތުރުން ނަން ހާމަކުރަން ބޭނުންނުވާ ފަރާތެއްވެސް އޭނާއަށް މިހާތަނަށް ވަރަށް ބޮޑު އެއްބާރުލުމެއް ދީފައިވާ ކަމަށް އަފްނާން ބުޏްނެވެ.\nދާދި ފަހުން ބޭއްވި މުބާރާތެއްގެ ތެރެއިން އަފްނާން - ސޯޝަލް މީޑިއާ\nކޯޗިންގެ ތެރެއަށް އަފްނާނަށް ވަދެވުނީ ސްކޫލް ނިންމާލުމަށްފަހު، ބިލަބޮންގ އިންޓަނޭޝަނަލް ހައި ސްކޫލުގެ ދަރިވަރުންނަށް ކޯޗެއްގެ ގޮތުގައި ތަމްރީނުތައް ނަގައިދޭން ފެށި ހިސާބުންނެވެ. އަދި ބިލަބޮންގް ކުދިންގެ ކުރިއެރުން ދުވަހެއް ދުވަހަކަށް މަތިވާން ފެށުމުން، ކޯޗުކަން ކުރެވޭނެކަމުގެ ޔަގީންކަން އަފްނާނަށް ލިބުނެވެ. އަދި އޭގެ ފަހުން އަފްނާނުގެ ބޭބެ މުޙައްމަދު އަޖުފާން ރަޝީދު އުފެއްދި އަޖުފާން އިންޓަނޭޝަނަލް ބެޑްމިންޓަން އެކަޑަމީގައިވެސް އަފްނާން ވަނީ ކޯޗެއްގެ ގޮތުގައި ހަރަކާތްތެރިވެފައެވެ.\nއަފްނާނުގެ އަމިއްލަ އެކެޑަމީ:\nކޯޗިންގައި ހަރަކާތްތެރިވަމުން އައިރު، އަމިއްލަ އެކެޑަމީއެއް ހެދުމުގެ ވިސްނުން އަފްނާނަށް އައީ އަޖުފާން އެކަޑަމީގައި މަސައްކަތްކުރި ދުވަސްވަރެވެ. އެގޮތުން އާންމުންގެ ފަރާތުން އަންހެން ކުއްޖަކު އެކެޑަމީއެއް ހެދުމަށް އެދުނު ކަމަށާއި، އެއާއެކު އެކަމުން އިތުރަށް ކުރިއަށްދާން ބޭނުންވީ ކަމަށް އަފްނާން ވަނީ ބުނެފައެވެ.\nއަދި އެކެޑަމީއެއް ހަދައި، ކުޅުންތެރިން ތަމްރީނުކުރުމުގެ ބޭނުމަކީ ބެޑްމިންޓަން މިހާރު އޮތް ހަރުފަތުން އައު ހަރުފަތަކަށް ގެންދިޔުން ކަމަށްވެސް އަފްނާން ބުނެއެވެ.\nއަފްނާން ރަޝީދު ބެޑްމިންޓަން އެކެޑަމީ (އޭއާރްބީއޭ) ގެ ނަމުގައި އަމިއްލަ އެކެޑަމީއެއް ހަދައި، ބެޑްމިންޓަން ކުރިއެރުވުމަށް އަފްނާން މަސައްކަތްކުރަމުން އަންނައިރު، އޭނާއަކީ ކުރިއަރަމުން އަންނަ ޒުވާން ކުޅުންތެރިންނަށް ނަމޫނާ ކުޅުންތެރިއެކެވެ. އެގޮތުން ދިމާވި ކޮންމެ ގޮންޖެހުމަކުންވެސް އަފްނާން އަރައިގެންފައިވަނީ ހިތްވަރާއެކުގައެވެ. އަދި ބެޑްމިންޓަނުގެ އެންމެ އުހުގައި އަފްނާން ފިޔަޖަހާފައިވަނީ އެތައް ދުވަހެއްގެ ބުރަ މަސައްކަތާއެކުގައެވެ.\nއައިޝަތު އަފްނާން ރަޝީދު އަފްނާން ރަޝީދު ބެޑްމިންޓަން އެކެޑަމީ


Photo Journalism Dhaairaa Ge Award "Vaguthu" Ge Shabil Ah - Vaguthu\nފޮޓޯ ޖާނަލިޒަމް ދާއިރާގެ އެވޯޑު "ވަގުތު" ގެ ޝާބިލް އަށް\n1 މަސް ކުރިން ( އޮކްޓޯބަރ 11, 2021 )\nފޮޓޯ ޖާނަލިޒަމްގެ އެވޯޑު ހާސިލް ކުރެއްވި ޝާބިލް އިނާމާ ހަވާލުވެވަޑައިގަންނަވަނީ. --- ވަގުތު އިމޭޖަސް: އަބްދުﷲ އަބީދު\nމޯލްޑިވްސް މީޑިއާ ކައުންސިލުންދޭ ނޫސްވެރިކަމުގެ އިނާމް 2020 ގެ ތެރެއިން ފޮޓޯ ޖާނަލިޒަމްގެ އެވޯޑު “ވަގުތު” ގެފޮޓޯގްރަފީ ހެޑް އިބްރާހިމް ޝާބިލް އަށް ލިބިއްޖެއެވެ.\nމީޑިއާ ކައުންސިލުން މިރޭ ޣިޔާސުއްދީން ސްކޫލްގައި ބޭއްވި ޖަލްސާގައި ޝާބިލް އަށް މި އެވޯޑު ލިބުނީ "ވަގުތު" ގެ ފޮޓޯ ޖާނަލިސްޓް މުހައްމަދު އަފްޒަލް އާއި "ސަން" އޮންލައިންގެ ފޮޓްރޯގްރާފަރު ފަޔާޒް މޫސާއާ ވާދަކޮށެވެ. ފަޔާޒް މިހާރު މަސައްކަތް ކުރަމުން ދަނީ "މިހާރު" ނޫހުގައެވެ.\nޝާބިލް އަށް ލިބުނު އިނާމްތަކުގެ ތެރޭގައި:\nދިރާގު ޕޯސްޓްޕެއިޑް 1،000ރ. ގެ ޕްލޭން (ހަ މަސް ދުވަހަށް)\nއިބްރާހިމް ޝާބިލް، ފޮޓޯ ޖާނަލިސްޓެއްގެ ގޮތުގައި ނޫސްވެރިކަމުގެ ދާއިރާއާ ގުޅުނީ ފެބްރުއަރީ 2016 ގައެވެ. "އަވަސް" ނޫހުން ފޮޓޯ ޖާނަލިސްޓެއްގެ ގޮތުގައި މަސައްކަތް ކުރުމަށް ފަހު، އެ އަހަރުގެ އޮގަސްޓް މަހު "ވަގުތު" އާ ގުޅި އެ ތަނުގައި މަސައްކަތް ކުރަން ފެށިއެވެ. މިހާރު އޭނާއަކީ "ވަގުތު" ނޫހުގެ ފޮޓޯގްރަފީ ޑިޕާޓްމަންޓްގެ ހެޑެވެ.\nޝާބިލް ވަނީ 2019 ވަނަ އަހަރު މޯލްޑިވްސް މީޑިއާ ކައުންސިލުން ދިން ނޫސްވެރިކަމުގެ އިނާމުގައި ފޮޓޯ ޖާނަލިޒަމްގެ ދާއިރާ އިން ނޮމިނޭޓްވެފައެވެ. ޝާބިލް އާންމުކޮށް ކުރަނީ ފޮޓޯ އާއި ވީޑިއޯގެ ހުރިހާ މަސައްކަތަކާއި މަލްޓި މީޑިއާ ކޮންޓެންޓް ތައްޔާރު ކުރުމެވެ.\nނޫސްވެރިކަމުގެ ދާއިރާއާ ގުޅުމުގެ ކުރިން އޭނާ ވަނީ 2014 ވަނަ އަހަރުން ފެށިގެން ފޮޓޯ ނަގަން ފަށައިފައެވެ. ޝާބިލްގެ މިއަދުގެ ހުވަފެނަކީ ބޭރުގެ އެކިއެކި ގައުމުތަކަށް ދަތުރުކޮށް އެ ގައުމުތަކުގެ ސަގާފަތާއި އާދަކާދަ ފޮޓޯ އާއި ވީޑިއޯ އިން ކިޔައި ދިނުމެވެ.\n"ވަގުތު" އަށް ނޫސްވެރިން ހޯދަން އިއުލާންކޮށްފި\nރޭންކިންގައި "ވަގުތު" އަނެއްކާވެސް ބޮޑު ކުރިއެރުމެއް ހޯދައިފި


komme kulayakah verikan badhalu viyas aee zionist isthiumaaree baaru: Hamas - vNews.mv\nއިސްރާއީލުގެ ބޮޑުވަޒީރުކަމުގެ ހުވާކުރި އަލްޓްރާނެޝަނަލިސްޓް ޔަމިނާ ޕާޓީގެ ލީޑަރު ނަފްޓަލީ ބެނެޓް ހުވާކުރުމަށްފަހު ވާހަކަ ދައްކަނީ:\nކޮންމެ ކުލަޔަކަށް ވެރިކަން ބަދަލުވިޔަސް އެއީ ޒަޔަނިސްޓް އިސްތިއުމާރީ ބާރު: ހަމާސް\nސައިފް އަޒްހަރު 14 June 2021, 04:17\nސަރުކާރުގެ ކުލަ ބަދަލުކުރިޔަސް، އިސްރާއީލުވާނީ، ފަލަސްތީނުގެ ބިންތައް ހިފައިގެންއޮތް އިސްތިއުމާރީ ބާރަކަށް ކަމަށް، ފަލަސްތީނުގެ ޣައްޒާގައި ވެރިކަންކުރާ ހަމާއިން ބުނެފިއެވެ.\nހަމާސްއިން މިހެންބުނީ، އިސްރާއީލުގެ ބޮޑުވަޒީރު ކަމުގައި ހުރި ހައްދުފަހަނައަޅާފައިވާ ބެންޖަމިން ނަތަންޔާހޫގެ ވެރިކަމަށް ނިމުން އައިސް، ޔަހޫދީ ހަރުކަށި ފިކުރުމުގެ ނަފްޓަލީ ބެނެޓް އައު ބޮޑުވަޒީރުކަމުގެ ހުވާ ކުރުމާ ގުޅިގެންނެވެ.\nހަމާސްގެ ތަރުޖަމާނު ފައުޒީ ބަރްހޫމް ވިދާޅުވީ، އިސްރާއީލުގައި އޮންނަ ވެރިކަމެއް، ކޮންމެ ކުލަޔަކަށް ބަދަލުވި ނަމަވެސް، އިސްރާއީލުވާނީ އިސްތިއުމާރީ ބާރަކަށް ކަމަށެވެ.\nއިސްރާއީލުގައި އޮންނަ ކޮންމެ ސަރުކާރެއް ކޮންމެ ބައްޓަމަކަށް އޮތަސް، އެއީ ޒަޔަނިސްޓު ބާރެއްގެ ގޮތުގައި ފަލަސްތީނުން ދެކޭ ދެކުމަށް އެއްވެސް ބަދަލެއް ނާންނާނެ ކަމަށެވެ.\nއިސްރާއީލަކީ ފަލަސްތީނުގެ ބިންތަކަށް ގަދަބާރުން އަރައިގަނެ، ބިންތައް ހިފައި، ފަލަސްތީނު އިސްއުމާރުކޮށްގެން އޮތް ބާރެއް ކަމަށާއި، އެހެންކަމުން، ފަލަސްތީނު ރައްޔިތުންގެ ހައްގުތައް ހޯދުމަށް ބާރުގެ ބޭނުންކޮށްގެން އިސްތިއުމާރާ ދެކޮޅުހެދުން މެދުނުކެނޑި ކުރިއަށްދާނޭ ކަމަށްވެސް ހަމާސްގެ ތަރުޖަމާނު ވިދާޅުވެފައި ވެއެވެ.\nއިސްރާއީލުގެ ވެރިކަން ބަދަލުވުމާ ގުޅޭގޮތުން ފަލަސްތީނުގެ ރައީސް މަހްމޫދު އައްބާސްގެ އޮފީހުން ވާހަކަ ދެއްކެވި، އައްބާސްގެ ތަރުޖަމާނު ނަބީލް އަބޫ ރުދައިނާ ވިދާޅުވީ، ސަރުކާރު ބަދަލުވުމަކީ އިސްރާއީލުގެ އެތެރޭގެ ކަމެއް ކަމަށެވެ. އެކަމުގެ ސަބަބުން ފަލަސްތީނުގެ ޑިމާންޑަށް އެއްވެސް ބަދަލެއް ނާންނާނެ ކަމަށާއި، އެކަން އޮންނާތީ އެގޮތުގައި ކަމަށް ވިދާޅުވިއެވެ.\n"އެއީ އިސްރާއީލުގެ ދާޚީލީ ކަމެއް. އަޅުގަނޑުމެންގެ މަގާމު ބަދަލެއް ނުވާނެ. އަޅުގަނޑުމެން ބޭނުންވަނީ ފަލަސްތީނުގެ ދައުލަތެއް. އެ ދައުލަތް ވާންޖެހެނީ 1967 ގެ ބޯޑަރާ ހަމައިން ގާއިމްކުރެވޭ ދައުލަތަކަށް. އެ ދައުލަތުގެ ވެރިރަށަށް ވާންޖެހޭނީ ގުދުސް" ނަބީލް އަބޫ ރުދައިނާ\nއިސްރާއީލުގެ ސަރުކާރު ބަދަލުވުމަކީ މާބޮޑު ޝައުގުވެރިކަމެއް ހުރި ކަމެއް ނޫން ކަމަށް ފަލަސްތީނުގެ އާންމު ރައްޔިތުން ކުރިންވެސް ގެންދިޔައީ ބުނަމުންނެވެ. އެމީހުން ބުނަމުންދިޔައީ އިސްރާއީލުގެ ވެރިކަމުގައި ބަދަލުވަނީ ހަމައެކަނި ބޮޑުވަޒީރުގެ މަގާމުގައި ހުންނަ މީހާ ކަމަށާއި އެހެން އެއްވެސް ކަމެއް ބަދަލުނުވާނޭ ކަމަށެވެ.\nނަތަންޔާހޫއަށްފަހު އިސްރާއީލުގެ ބޮޑުވަޒީރު ކަމުގެ ހުވާކުރި ނަފްޓަލީ ބެނެޓްއަކީ، ނަތަންޔާހޫއާ ޚިލާފަށް ފަލަސްތީނު ރައްޔިތުންނާމެދު މާ ހަރުކަށި ސިޔާސަތުތަކެއް ގެންގުޅޭނެ މީހެއް ކަމަށް ބެލެވިފައި ވެއެވެ.\nއޭނާއަކީ، ފަލަސްތީނުގެ ބިންތަކުގައި އިތުރު ޔަހޫދީ އާބާދީތައް ހެދުމަށް ތާއީދުކުރާ އަދި އެކަމަށް ހިތްވަރުދޭ މީހެކެވެ. އޭނާއާއި ނަތަންޔާހޫއާ ދެމެދު ހުރި ތަފާތަކީ އެ ދެމީހުންގެ ދެމެދުގައި އޮތް ޒާތީ ކަންކަން އެކަނިކަމަށް މުރާސިލުން ބުނެއެވެ.\nނަތަންޔާހޫ ވެރިކަމުން ދުރުކުރަން އިދިކޮޅު ލީޑަރު ޔައިރް ލެޕިޑް އުފެއްދި ކޯލިޝަން އެއްބަސްވުން އިސްރާއީލުގެ ޕާލަމެންޓުން ފާސްވީ އެންމެ ވޯޓެއްގެ ތަފާތުންނެވެ.\nކޯލިޝަން ސަރުކާރެއް ހަދަން އެކަށައެޅި އެއްބަސްވުމާ ދެކޮޅަށް 59 މެމްބަރުން ވޯޓުދިންއިރު، އެއްބަސްވުން ފާސްވީ 60 ވޯޓުންނެވެ.\nއެއްބަސްވުމުގެ ދަށުން، ކޯލިޝަންގައި ހިމެނޭ ޔަމިނާ ޕާޓީގެ ލީޑަރު ނަފްޓަލީ ބެނެޓް ވަނީ ބޮޑުވަޒީރުކަމުގެ ހުވާ ކޮށްފައެވެ. އޭނާ ބޮޑުވަޒީރުކަން ކުރާނީ2އަހަރުއެވެ. ދެން އަންނަ2އަހަރު ބޮޑުވަޒީރުކަން ކުރާނީ ޔައިރް ލެޕިޑްއެވެ.\nކޯލިޝަން ސަރުކާރުގައި، އިސްރާއީލުގެ އާބާދީގައި ހިމެނޭ ފަލަސްތީނު ދަރިކޮޅު މީހުން ތަމްސީލުކުރާ ޕާޓީވެސް ހިމެނެއެވެ.\nޔުނައިޓެޑް އަރަބް ލިސްޓު ޕާޓީން އިދިކޮޅު ކޯލިޝަނާ ގުޅުމުގައި، ނަތަންޔާހޫ ވެރިކަމުން ދުރުކުރުން ނޫން އިތުރު މާބޮޑު މަގްސަދެއް އޮތްކަމަށް ނުބެލެވޭ ކަމަށް މުހައްލިލުން ބުނެއެވެ.\nއިސްރާއީލުގެ މުޅި އާބާދީގެ %21 އަކީ ފަލަސްތީނު ދަރިކޮޅުގެ މީހުންނެވެ.\nނަފްޓަލީ ބެނެޓް ބޮޑުވަޒީރުކަމުގެ ހުވާ ކުރުމާއެކު، ނަތަންޔާހޫވަނީ ސޯޝަލް މީޑިއާއަށް އޭނާގެ ޝުއޫރުތައް ބަންޑުންކޮށްލާފައެވެ. އިސްރާއީލުގެ ވެރިކަމަށް "ތިޔަ ހީކުރާ ވަރަށްވުރެ އަވަހަށް" އެނބުރި އަންނާނެ ކަމަށް ވައުދުވެފައި ވެއެވެ.\nއިސްރާއީލު މެދުއިރުމަތި ފަލަސްތީނު ދުނިޔެ


vnews - Squad'un3kulhuntheriyaku unikoh gaumee team Qatar gai camp kurumah furaifi\nސްކޮޑުން ތިން ކުޅުންތެރިޔަކު އުނިކޮށް ގައުމީ ޓީމު ގަތަރުގައި ކޭމްޕް ކުރުމަށް ފުރައިފި\nގައުމީ ޓީމު ގަތަރަށް ފުރުމުގެ ތެރެއިން - ފޮޓޯ: އެފްއޭއެމް\nސްކޮޑުން ތިން ކުޅުންތެރިޔަކު އުނިކޮށް، ގައުމީ ޓީމު ގަތަރުގައި ކޭމެޕް ކުރުމަށް ފުރައިފި އެވެ.\nބަންގްލަދޭޝްގައި އަންނަ މަހު ހަތަރުވަނަ ދުވަހުން ފެށިގެން 15 ވަނަ ދުވަހުގެ ނިޔަލަށް ކުރިއަށް ގެންދާ ސާފް ސުޒުކީ ކަޕަށް ތައްޔާރުވުމުގެ ގޮތުން ގަތަރުގައި ކޭމްޕް ކުރުމަށް ގައުމީ ޓީމު ފުރާފައިވަނީ މިއަދު ހެނދުނެވެ.\nމިމުބާރާތަށް ނެގި 30 ކުޅުންތެރިންގެ ސްކޮޑުން ތިން ކުޅުންތެރިޔަކު މިހާރު ވަނީ އުނިކޮށްފަ އެވެ. އެއީ ޓީސީ ސްޕޯޓްސް ކްލަބްގެ މިޑްފީލްޑަރު އައްޒާމް އަބްދުﷲ އާއި، އީގަލްސްގެ ގޯލުކީޕަރު މިފްދާދް އަހުމަދު އާއި، މާޒިޔާގެ ޑިފެންޑަރު މޫސާ ޔާމީން އެވެ.\nއެފްއޭއެމް އިން ބުނީ ގަތަރުގައި ކޭމްޕްކުރުމަށްފަހު ގައުމީ ޓީމު ރާއްޖެ ނައިސް ސީދާ ފުރާނީ ސާފް ސުޒުކީ ކަޕަށެވެ.\nގައުމީ ޓީމު ގަތަރަށް ފުރުމަށް ކުރިން ހަމަޖެހިފައިއޮތީ އަންނަ މަހުގެ މެދުތެރޭގަ އެވެ. އެހެންނަމަވެސް މިނިވަން ދުވަހުގެ ކުޅިވަރުތަކަށް ގަލޮޅު ދަނޑު ބޭނުންކުރުމުން، ދަނޑަށް ގެއްލުން ލިބިފައިވާތީ ގައުމީ ޓީމުގެ ފަރިތަކުރުންތައް ބޭރުގައި ކުރިއަށް ގެންދަން ނިންމީ ކަމަށް އެފްއޭއެމް އިން ވަނީ ބުނެފަ އެވެ.\nގަތަރުގައި ތަމްރީންތައް ކުރިއަށް ގެންދާއިރު ރަހުމަތްތެރިކަމުގެ މެޗުތަކެއްވެސް ލިބޭތޯ މަސައްކަތް ކުރަމުން އަންނަ ކަމަށާއި، މުބާރާތުގެ ކުރިން ރަހުމަތްތެރިކަމުގެ މެޗެއް ރާއްޖޭގައި ނުކުޅޭނެ ކަމަށްވެސް އެފްއޭއެމުން ވަނީ ބުނެފަ އެވެ.\nމީގެކުރިން ބޭރުގެ މުބާރާތަކަށް ގައުމީ ޓީމު ފުރުމުގެ ކުރިން ރާއްޖޭގައި ރަހުމަތްތެރިކަމުގެ މެޗުތަކެއް ކުޅެ އެވެ. އެހެންނަމަވެސް ފަހަކަށް އައިސް ރަހުމަތްތެރިކަމުގެ މެޗުތައް ކުޅުން ވަނީ މަދުވެފަ އެވެ. ގަތަރުގައި ކޭމްޕްކުރުމަށްފަހު ރާއްޖެ ނައިސް ގައުމީ ޓީމު ސީދާ ފުރާނީ މުބާރާތަށެވެ.


Inthihaabuge salaamathee kan kan belehettun fuluhunnah - vNews.mv\nއިންތިހާބުގެ ސަލާމަތީ ކަންކަން ބެލެހެއްޓުމަށް އިލެކްޝަނާއި ފުލުހުންނާ ދެމެދު އެއްބަސްވުމުގައި ސޮއިކޮށްފި\nސުވައިދާ ޙުސައިން Male' | 20 January 2020, 13:06\nކުރިޔަށް އޮތް ލޯކަލްކައުންސިލް އިންތިހާބާއި އަންހެނުންގެ ތަރައްގީއަށް މަސައްކަތްކުރާ ކޮމެޓީގެ އިންތިހާބުގެ ސަލާމަތީ ކަންކަން ބެލެހެއްޓުމަށް އިލެކްޝަން ކޮމިޝަނާއި މޯލްޑިވްސް ޕޮލިސް ސާރވިސްއާ ދެމެދު އެއްބަސްވުމުގައި ސޮއިކޮށްފިއެވެ.\nއިލެކްޝަން ކޮމިޝަނުގެ އިންތިހާބާއިބެހޭ މަރުކަޒުގައި ބޭއްވި ރަސްމިއްޔާތުގައި އިލެކްޝަންގެ ފަރާތުން މި އެއްބަސްވުމުގައި ސޮއިކުރެއްވީ އިލެކްޝަން ކޮމިޝަންގެ ރައީސް އަހްމަދު ޝަރީފް އެވެ. އަދި މޯލްޑިވްސް ޕޮލިސް ސާރވިސްގެ ފަރާތުން ސޮއިކުރެއްވީ ކޮމިޝަނަރ އޮފް ޕޮލިސް މުހައްމަދު ހަމީދު އެވެ.\nމި ރަސްމިއްޔާތުގައި އިލެކްޝަން ކޮމިޝަންގެ ރައީސް އަޙްމަދު ޝަރީޕް ވިދާޅުވީ ކޮންމެ އިންތިހާބެއްގައިވެސް ސަލާމަތީ ކަންކަން ބެލެހެއްޓުމުގައި ފުލުހުންގެ ފަރާތުން ފުރިހަމަ އެއްބާރުލުން ލިބޭކަމަށެވެ.\nމި ފަހަރުގެ އިންތިހާބު އެހެން އިންތިހާބުތަކާ ތަފާތުވާނެކަން ފާހަގަ ކުރައްވާ ޝަރީފް ވިދާޅުވީ މިފަހަރުގެ އިންތިހާބުގައި ވޯޓުލާ މަރުކައްޒުތަކުގެ އަދަދު އިތުރުވާނެ ކަމަށާ، ހައްސަކޮށް މާލޭގައި ސަލާމަތީ ކަންކަން ބަލަހައްޓަންޖެހޭ ސަރަހައްދު ބޮޑުވާނެ ކަމަށެވެ. އެހެންނަމަވެސް ކުރީގެ އިންތިހާބު ތަކުގައި ފުލުހުންގެ ފަރާތުން ލިބުނު އެއްބާރުލުން މި އިންތިހާބުގައިވެސް ލިބޭނެކަމަށް ގަބޫލު ކުރައްވާ ކަމަށް ޝަރީފް ވިދާޅުވިއެވެ.\nރައްޔިތުންގެ މަޖިލީސް އިންތިހާބާއި ދާދި އެއްގޮތަކަށް އޮންނާނީ. އެކަމަކު މިފަހަރު ތަފާތުވާނެ ކަމަކީ ވޭތުވެދިޔަ އިންތިހާބުތަކަށް ވުރެ ވޯޓުލާ މަރުކަޒުތަކުގެ އަދަދު ގިނަވުން. އަދި މާލޭގައި ބަލަހައްޓަންޖެހޭ ސަރަހައްދުތައްވެސް ގިނަވާނެ. އަދި މީގެ ކުރިން ވޯޓުލާ މަރުކަޒުތައް ނުބަހައްޓާ ބޮޑު ތިން ސަރަހައްދެއްގައި އެގޮތުން މާލޭގައި ހުރި ދަނޑުތައް ހިމެނޭ. އެ ތަންތަނަކީ ވަރަށް އޯޕަންކޮން އޮންނަ ސަރަހައްދެއް ކަމުން އިންމީދު ކުރަން ސަލާމަތީ ކަންކަން ބެލެހެއްޓުމުގައި ފުލުހުން އިތުރު ސަމާލު ކަމެއް ދެއްވާނެކަމަށް.\nއިލެކްޝަންސް ކޮމިޝަންގެ ރައީސް އަޙްމަދު ޝަރީފް\nމިއަދުގެ ރަސްމިއްތާރުގައި ކޮމިޝަނަރ އޮފް ޕޮލިސް މުހައްމަދު ހަމީދު ވިދާޅުވީ، ކޮންމެ އިންތިހާބެއްގެ ކަންކަން ބަލަހައްޓަމުން އަންނަނީ އިލެކްޝަންސް ކޮމިޝަނާއި ފުލުހުންނާއި ގުޅިގެން ކަމަށެވެ. އަދި މިއަދު ވެވުނު އެއްބަސްވުމަކީ އެހެން ފަހަރުތަކާއި އެއްގޮތަށް އިލެކްޝަނާއި ގުޅިގެން އިންތިހާބުގައި ވާދަކުރައްވާ ކެންޑިޑޭޓުންނާއި ވޯޓުލާން މަރުކަޒުތަކަށް ދާ މީހުންގެ ހައްގުތައް ރައްކާތެރިކޮށްދެވޭނެ އެއްބަސްވުމެއް ކަމަށެވެ. އިންތިހާބަށް ތައްޔާރުވުމުގެ މަސައްކަތްތައް ފުލުހުންގެ އިދާރާއިން މިހާރުވެސް ފަށާފައިވާނެ ކަމަށް ހަމީދު ވިދާޅުވިއެވެ.\nކުރިޔަށް އޮތް އިލެކްޝަންސްގެ އޮޕަރޭޝަން ފުލުހުންގެ ފަރާތުން އަންޔަނު ކުރަންޖެހޭ ކޮމާންޑަރުންނާއި ޑެޕިއުޓީ ކޮމާންޑަރުން އަޅުގަނޑުމެންވާނީ މި ދިޔަ ހަފްތާގެ ތެރޭގައި އައްޔަން ކުރެވިފަ. އަދި އިންތިހާބުގައި ފުލުހުންގެ ދައުރާ ބެހޭ ގޮތުން ކުރިޔަށް އޮތް ދުވަސްތަ ކުގައި ތައްޔާރުވެ، އެކަންކަމުގެ މައުލޫމާތު ޕަބްލިކާ އި ހިއްސާ ކުރެވިގެންދާނެ\nއިލެކްޝަން ކޮމިޝަނުން ބުނީ ކުރީ އިންތިހާބުތަކުގެ ތަޖްރިބާއަށް ބަލާ، ލޯކަލް ކައުންސިލްގެ އިންތިހާބުގެ ސަލާމަތީ ކަންކަން ބެލެހެއްޓުން ދުރާލާ ކުރަމުންދާނެ ކަމަށެވެ. އެގޮތުން ވޯޓު ކަރުދާސްތައް ތައްޔާރުކުރުން ކުރިޔަށް ދާއިރުއާއި، ވޯޓު ފޮށިތައް އެއްތަނުން އަނެއްތަނަށް އުފުލުމުގައިވެސް ފުލުހުންގެ އެހީތެރިކަން ހޯދާނެ ކަމަށެވެ.\nލޯކަލް ކައުންސިލްތަކާއި، އަންހެނުންގެ ތަރައްގީއަށް މަސައްކަތްކުރާ ކޮމިޓީތަކުގެ އިންތިހާބު ބާއްވަން ހަމަޖެހިފައިވަނީ އަންނަ އޭޕްރީލް މަހުގެ ހަތަރެއްގައެވެ.


COVID-19: Pullman Maldives Maamutaa Resort in3fathuruveriaku fassivejje - AO News\nކޮވިޑް-19: ޕުލްމަން މޯލްޑިވްސް މާމުޓާ ރިސޯޓުން3ފަތުރުވެރިއަކު ފައްސިވެއްޖެ\nފޮޓޯ: ޕުލްމަން މޯލްޑިވްސް މާމުޓާ ރިސޯޓު ފޭސްބުކް ޕޭޖް\nގއ. އަތޮޅުގެ ރިސޯޓެއް ކަަމަށްވާ ޕުލްމަން މޯލްޑިވްސް މާމުޓާ ރިސޯޓުން3ފަތުރުވެރިއަކު ކޮވިޑް-19 އަށް މިއަދު ފައްސިވެއްޖެ އެވެ.\nއެ ރިސޯޓުން މިއަދު3ފަތުރުވެރިއަކު ކޮވިޑް-19 އަށް ފައްސިވެފައިވާ ކަން އެ އަތޮޅު ހޮސްޕިޓަލުން ވަނީ ކަށަވަރުކޮށްދީފައެވެ.\n“މި އަތޮޅުގެ ރިސޯޓެއް ކަމަށްވާ ޕުލްމަން މާމުޓާއިން މިއަދު3ފަތުރުވެރިން ވަނީ ކޮވިޑަށް ޕޮޒިޓިވްވެފައެވެ. މިކަމާއި ގުޅިގެން ކޮންޓެކްޓް ޓްރޭސިން ހެދުމުގެ މަސައްކަތް މިގެންދަނީ ކުރަމުންނެވެ.” ގއ. އަތޮޅު ހޮސްޕިޓަލުން ނެރުނު ބަޔާނުގައި ބުނެފައިވެއެވެ.\nއަދި އާއްމު އެއްވެސް ފަރާތަކުން އެރަށަށް އެރުމަކީ އެއްގޮތަކަށްވެސް ރައްކާތެރި ކަމެއް ނޫން ކަމަށާއި އެެރަށުގައި މިވަގުތު ތިއްބެވި މުވައްޒަފުންނާއި އެހެނިހެން ފަރާތްތައް އެރަށް ދޫކޮށް މީހުން އުޅޭ އެހެން ތަނަކަށް ނުވަތަ ރަށަކަށް ދިއުމަކީވެސް ރައްކާތެރި ކަމެއް ނޫން ކަމަށް އެ ހޮސްޕިޓަލުން ނެރުނު ބަޔާނުގައި ވަނީ ބުނެފައެވެ.\nގއ. އަތޮޅުން މިހާތަނަށް ކޮވިޑް-19 އަށް 28 މީހަކު ވަނީ ފައްސިވެފައެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ހާމަކުރި ގޮތުގައި މިއަދު 18:00 އާއި ހަމައަށް 17 ދިވެހިންނާއި 15 ބިދޭސީން ވަނީ ރާއްޖެއިން ކޮވިޑް-19 އަށް ފައްސިވެފައެވެ. މިއާއެކު ރާއްޖެއިން ކޮވިޑް-19 އަށް ފައްސިވި މީހުންގެ އަދަދު ވަނީ 12،578 އަށް އަރައިފައެވެ. އަދި ރާއްޖެއިން މި ބަލި ޖެހި މިހާތަނަށް 11،559 މީހަކު ވަނީ ރަނގަޅުވެފައެވެ. އަދި މިވަގުތު އައިސޮލޭޝަން ފެސިލިޓީތަކުގައި 341 މީހުން ތިިބިއިރު 82 މީހަކު އަންނަނީ ހޮސްޕިޓަލްތަކުގައި ފަރުވާ ހޯދަމުންނެވެ.\nކޮވިޑް-19ގއ. އަތޮޅު ހޮސްޕިޓަލްޕުލްމަން މޯލްޑިވްސް މާމުޓާ ރިސޯޓު


Tibet dharikolhuge meehunaa dhekolhah China in hingaa amaluthah ithuruvaathee America in kanboduvejje - One Online\n10 މާޗް 2017: ޓިބެޓު ދަރިކޮޅުގެ މީހުންނަށް ޗައިނާގެ އަތްގަދަކުރުމާ ދެކޮޅަށް، އިންޑިއާގައި ހުންނަ ޗައިނާ އެމްބަސީގެ ބޭރުގައި މުޒާހަރާ ކުރަމުންދިޔަ ޓިބެޓު ދަރިކޮޅުގެ މީހަކު، ހައްޔަރުކޮށްގެން ގެންދަނީ --- ފޮޓޯ: ރޮއިޓާސް\nޗައިނާގައި ދިރިއުޅޭ ޓިބެޓް ދަރިކޮޅުގެ މީހުންނާ ދެކޮޅަށް އެގައުމުން ހިންގާ އަމަލުތައް އިތުރުވަމުންދާތީ އެމެރިކާއިން ކަންބޮޑުވެއްޖެއެވެ.\nއެމެރިކާގެ ސްޓޭޓް ޑިޕާޓްމަންޓްގެ ބައިނަލްއަގުވާމީ ދީނީ މިނިވަންކަމާބެހޭ އޮފީހުން އިއްޔެ ނެރުނު ބަޔާނެއްގައި ބުނީ ޓިބެޓް ދަރިކޮޅުގެ މީހުން އަޅުކަންކުރަން ގެންގުޅޭ ބުދުތަކާއި ދިދަތައް ނަގައި, ނައްތާލުން ފަދަ އަމަލުތައް ޗައިނާއިން ހިންގާތީ ކަންބޮޑުވާ ކަމަށެވެ.\nއަދި ޓިބެޓް ދަރިކޮޅުގެ މީހުން ދީނީ ގޮތުން ގަބޫލުކުރާ ގަބޫލުކުރުންތަކަށް އިހުތިރާމުކޮށް, އެ މިނިވަންކަން ދިނުމަށް ވަނީ ގޮވާލައިފައެވެ.\nއެމެރިކާއިން ކަންބޮޑުވެ މިފަދަ ބަޔާނެއް ނެރެފައިވާ އިރު, ޓިބެޓް ދަރިކޮޅުގެ ކުޑަކުދިން ހާއްސަ ކޭމްޕުތަކަށް ފޮނުވައި, ޗައިނާއިން ގަބޫލުކުރާ ގަބޫލުކުރުންތައް ކިޔަވައިދެމުންދާ ކަމަށް ރިޕޯޓުތައް ބުނެއެވެ. އަދި ބައެއް ކުދިންނަށް އަސްކަރީ ތަމްރީނު ދީ, އަސްކަރިއްޔާއަށް ވެއްދުމަށް ތައްޔާރު ކުރަމުންދާ ކަމަށްވެއެވެ.\nޓިބެޓްގެ މީޑިއާތަކުން ރިޕޯޓް ކުރާ ގޮތުން, ޗައިނާގެ ކޮމިއުނިޓީ ޕާޓީން ދަނީ ޓިބެޓް ދަރިކޮޅުގެ މީހުން އުޅޭ ޓިބެޓް އޮޓޮނޮމަސް ސަރަހައްދުގެ އިންތަކަށްވެސް ބަދަލުތަކެއް ގެންނަމުންނެވެ.\nޗައިނާ އާއި އިންޑިއާގެ ސަރަހައްދީ ރޮނގު ކައިރީގައި އޮންނަ ޓިބެޓް, ޗައިނާގެ ބާރުގެ ދަށަށް ގެންގޮސްފައި ވަނީ 1950 ވަނަ އަހަރުގެ ތެރޭގައެވެ. އޭގެ ފަހުން ޓިބެޓަކީ ޗައިނާގެ ބައެއްގެ ގޮތުގައި ރަސްމީކޮށް ވަނީ ކަނޑައަޅައިފައެވެ.\nއެފަހުން ޓިބެޓްގައި ވެރިކަން ކުރަމުންދަނީ ކޮމިއުނިސްޓް ޕާޓީގެ އޮފިޝަލުންނެވެ. ނަމަވެސް އަމިއްލަ ވެރިކަމެއް ގާއިމުކުރުމަކީ ޓިބެޓްގެ ސަރަހައްދީ ސަރުކާރުން އަބަދުވެސް މަސައްކަތްކޮށް ވަކާލާތުކުރަމުންދާ ކަމެކެވެ.


Kuru Vaahaka: Bunanhey Kalaa\n17 މާޗް 20192ކޮމެންޓް\n"ދެން ތި ކޮން ވާހަކައެއް ކޮންމެ ވެސް އެހެން ވާހަކައެއް ދައްކަބަލަ. އަހަންނަކަށް ތި ކިޔާ އެއްޗެއް ނޭނގޭ. މަ ދޭހައިގެ ޓެސްޓުގައި ފާހެއް ނުވޭ. އެކަން ރިޒޫއަށް ވެސް އެނގޭނެ" ނާޝިދު ވާހަކަދެއްކީ މަޑުމަޑުންނެވެ. "އަހަންނަށް ކަމެއް ކޮށްދެންޏާ ނިކަން ހަރުދަނާ މީހަކަށްވެ ބަލަ. އާދެސްކޮށްފަ މި ބުނަނީ. އަތަށް ލިބޭހާ އެއްޗެއް ތިހެން ތަޅާ ނުބުރުއްސާ ތި ލާރިން ކޮންމެ ވެސް ހަރުދަނާ ކަމެއް ކޮށްބަލަ" ރިޒުލާ އޯގާތެރިކަމާއެކު ލޯބިން ފުރިގެންވީ ރާގެއްގައި ނަސޭހަތްދެމުން ދިޔައީ ކުޑަ ކުއްޖަކަށް ނަސޭހަތްދޭ ފަދައިންނެވެ.\n"ބަލަ ލާރި ތަޅާ ބުރުއްސަނީކީ ނޫނޭ. އޮންލައިން ފިހާރަތަކުން ރައްޓެހިން ބުނެގެން އެއްޗެހި ގަނެދެނީނު. އެތަނުން ވެސް ވިޔަފާރި ކުރަނީނު"\n"ތި ދެން އަނެއް ކަންތައް. ނާޝިދަށްވީ އެއްޗެއް ގެނެސް ރައްޓެއްސަކަށް ދެވުނީމަ. އެ ލާރި އެމީހެއްގެ އަތުން ނަގަން ކެރޭކަމަކަށް ނުވާނެ. އެ ހެޔޮ ކިތައްމެ އަގުބޮޑު އެއްޗަކަސް. އިހަށް ދަތުރު އެ ގެނައި އެ މޮޅު ފޯނަށް ވެސް އަދިވެސް އެ އައްޔައެއް ލާރި އެއް ނުދެއެއްނު. ކޮބައި މޯޑަށް ގެނައި ލެޕްގެ ލާރި. ޝާޑަށް ގެނެސްދިން އައިޕެޑްގެ ލާރި. ދެން މިހެން ކިޔަން ވެއްޖެއްޔާ ކިޔަންވީ. ނާދަށް ނޭނގެ ލާރި ދޭން ޖެހޭ މީހުންނަކީ ކާކުކަން ކިހައިވަރެއް ކަމެއް ވެސް." ރިޒުލާ ނާޝިދުގެ އުނަގަނޑަށް ފައި އެއްލަމުން ހަމަޖެހިލިއެވެ. ނާޝިދުގެ ހޫނު އިޙްސާސްވާ މިންވަރަށެވެ.\n"އެމީހުންނަށް ލިބުނީމަ ދޭނެއްނު. އައިޕެޑް ގެންދީ ބައްޕައޭ"\n"ބައްޕައޭ..." ރިޒުލާ ހައިރާންވިއެވެ.\n"ހޫނ... އަނެއްކާ އަނެއް އައިޕެޑް. ގައިމު ފެބުރުއަރީ މަހު އައިޕެޑެއް ގަތީ. ބައްޕައެކޭ ޒުވާނެކޭ އެއްވަރެއްނު. އަބަދު އުޅޭނީ ދަރިން ފެލަން. ދެން އެ ބޮޑުވަރު. ކަމެއް ކުރާ މީހެއް ނަމަ ރަނގަޅު ތިން ހަތަރު އައިޕެޑް ގެންގުޅެން. ނުވިތާކަށް ލާރި ދީފަ ގަންނަ އެއްޗެއްކަން ހަނދާން ހުންނަނަމަ ވެސް ހެޔޮ"\n"ބަލަ ދަރިން އަތުންނޭ މައިންބަފައިން އެއްޗެހި ހޯދާނީ ދަރިން ބޮޑެތިވީމަ. އަހަރުމެން ދަރިން ޖެހޭނެ މައިބަފައިން ބޭނުންވާ އެއްޗެއް ދޭން. ރިޒޫއެއްނު މަށަށް މި ނަސޭހަތް ލައިދެނީ. ކީއްވެ މިރޭ ރިޒޫއަށް މިޖެހުނީ. ބަލައިބަ މި ފިލްމު ވަރަށް ސާފު" ނާޝިދު ބަލަމުން ދިޔަ ފިލްމު ރިޒުލާއަށް ފެންނަގޮތް ހަދައިދިނެވެ. މައުޟޫޢު ބަދަލުކޮށްލާށެވެ. އެހެން ދިމާއަކަށް ހަރަކާތްތައް އަނބުރާލުމަށް ހިތް އެދެމުންދާތީއާ އެކުގައެވެ.\n"މަ ވެސް ބޭނުން މިރޭ އިނގޭ"\n"ދެން އޭރުންނެއްނު މިހެން ރަށުން ބޭރުގަ އުޅޭއިރު ވެސް ހަނދާންވާނީ" ނާޝިދު އެނބުރިލަމުން ރިޒުލާގެ މޫނަށް ބޮސްދިނެވެ. ލޯބިން ފުރިގެންވީ ނަޒަރަކުން ރިޒުލާއަށް ބަލައިލިއެވެ. ފިރުމުންތަކުގައި ރާޅުބާނި ހަރަކާތްތަކެއް އެކުލެވެމުން އެކަމުގެ ތެރެއަށް ގެނބެމުން ދިޔައެވެ.\n"ދެން ޑިލީޓްކޮށްލާތި؟ އެހެންނޫނީ ކަމަކު ނުދާނެ" ރިޒުލާ ހިތްހަމަ ނުޖެހުނު ނަމަވެސް ނާޝިދުގެ އާދޭސްތަކަށް އެއްބަސްވީއެވެ.\n"ޓުރަސްޓު ނުކުރަނީދޯ" ނާޝިދު ހިނިތުންވެލިއެވެ.\n"ޓްރަސްޓްގެ ވާހަކަ ނުދައްކާ! މި ޒަމާނުގަ ޓްރަސްޓް އެ ނެތް އެއްޗެއް. ކޮބައި މިހަފުތާގެ ސައި. ފުރަތަމަ ސައި ދޭން ބުނި މީހާ. އަދިވެސް ޓްރަސްޓްގެ ވާހަކަދެއްކޭތޯ ބަލާ! ސަޔަކީ އަހަރުމެންގެ ޓްރަސްޓްގެ ކާނާ. އެހެންވީމަ ޓްރަސްޓްގެ ފުރާނައަކީ ކާނާ. ހެއް ހެއް" އިބްރާހިމް ދިމާކޮށްލީ ރިޒުލާއަށެވެ.\nއެއާއެކު އެންމެ އެކުގައި ބިނދިބިނދިފައި ހޭންފެށިއެވެ. އިބުރާހިމް ޖޯކު ޖަހައިލި ގޮތުންނެވެ. ސްޓާފްރޫމުގައި ފޮތްމާކުރަން ތިބެ އެމީހުން ދައްކަމުން ދިޔަ ވާހަކައިގެ މައުޟޫޢު އެހެން ދިމާއަކަށް އަނބުރާލުމުންނެވެ. އެއީ އިބުރާހިމަށް ނިކަން ފަސޭހަ ކަމެކެވެ. ހެއްވާލަން ވެއްޖެ ނަމަ އަބަދު ވެސް ޖޯކު ޖަހައިލާނީ ކޮންމެވެސް އެހެންމީހެއްގެ ޑައިލޮގަކުންނެވެ.\n"ކާކަށްތަ އޮތީ މިއަދު" ސަމީނާ ނިތް އަރުވާލަމުން ހީލިއެވެ.\n"އަސްލު އޮންނާނީ ނަޒީ އަށް ދޯ" ނުހާ ވެސް ބައިވެރިވެލިއެވެ.\n"ނޫން! މިފަހަރު އޮންނާނީ ރިޒޫއަށް. އަނެއްކާ މި ޓާމުގަ އެންމެ ފުރީ މީހަކީ ވެސް ރިޒޫ. އެހެންވީމަ ޖެހޭނެ ދޭން ވަރަށް ފެންވަރުގަ" ނަޒީމު އަމުނައިލީ އެއް ނޭވާއިންނެވެ.\n"އެބުނާހެން. ދެން މާދަމާ މާލެ ފުރާ ސަޔާ ފިރި ސޮރު އައި ސަޔާ. ހުރިހާ ސަޔެއް އެއްކޮށްލީމަ ވަރަށް ބޮޑު ސަކަޔަށް އެބަވާންޖެހޭ މިއަދުގެ ސައި ދޯ ނުހާ" އިބްރާހިމް ނުހާއަށް ނިތްއެއްލިއެވެ.\n"ދެން ވަކި މީހަކަށް ކިޔާވަރުތަ؟" ނުހާ ހީލިއެވެ.\n"ނުހާ ވެސް ޖޫން ގަ ދާކަށްނު ތިއުޅެނީ. އޭގެ ފަހުން ދާއިމީ ވާނޭ ކެތްކޮށްލާ ދޯ ރިޒޫ! ތިއެއް ނޫނޭ މަށަށް ވަރަށް ހީވޭ މި ނުހާ މާލެ ދާއިރަށް އޭނާގެ ޕްރިންސާ ދިމާވާނެހެން" ނަޒީމު ނުހާއާ ދިމާކޮށްލިއެވެ.\n"ހެވޭ ނަޒީއަށް ވީނު ސަމީ ކުރިމަތީ އިނިއްޔާ. މި އިއްބެ ވެސް ވެއްޖޭ މީހަކާ އިންނަން މަ ކިޔަވައި ނުނިމެނީސް. އެހެން ނަމައެއްނު ދޯ!" ނުހާ ވެސް ސަކަރާތުގައި ބައިވެރިވިއެވެ. ސަމީނާ އެއްޗެކޭ ބުނުމުގެ ކުރިން އޭނާ އަމިއްލައަށް ސަމީނާގެ ޑައިލޮގު އިޚްތިޔާރު ކުރީ ސަލާމަތްވުމަށް ފަސޭހައަކަށެވެ.\n"މަށަށް ހީވަނީ މިނި މަސްއަޅައިގެން ހަދާފަހުރި ކާޖާތަކެއް ކައި ނިންމާހެން. އަޅެ ކޮންތާކުންތަ މިނި މަސްދަޅު ވިއްކަނީ؟" ރިޒުލާ އެންމެނަށް ދިމާކޮށްލިއެވެ. އެއާ އެކު އެންމެން އެކުގައި ހޭންފެށިއެވެ.\n"މީ މިނިކާޖާއޭ! އަސްލު ނުދައްކަން މީހުންގެ ވާހަކައެއް މި ދައްކަނީ އަހަރުންގެ އަމިއްލަވާހަކަ ދޯ ނަޒީ" ސަމީނާ ނަޒީމަށް ބަލައިލިއެވެ. އެއާއެކު ނަޒީމު ބޯޖަހައިލިއެވެ. އިބުރާހިމު ވެސް ނަޒީމަށް ބަލައިލިއެވެ. އަދި މޫނުމަތިން އިޝާރާތެއް ކޮށްލަމުންނެވެ. ނަޒީމު އެ މެސެޖު ނަގައިގަތެވެ.\n"ދެން ދާންހިނގާބަ ތިގެއަށް ސަޔަށްދާން. އެހެން ނޫނީ މި މީހުން މިނިކާޖާ ކައިކައި ގޮސް ބަނޑުފުރާ ފާނެ" ނަޒީމު ބަލައިލީ ރިޒުލާއަށެވެ.\n"ހިނގާ! އެކަމު ހެދިކާ ގަނެގެން ގެއަށްދާނީ ދޯ! ހެދިކާޔާ ރެޑްބުލް ދޯ އެވަރު އޯކޭތަ؟" ރިޒުލާގެ ކަނާއަތްފަޅީގައި ބަރިއަކަށް ޖަހައިލައިފައިވާ ވިއްސަކަށް މޮނިޓަރު ފޮތުގެ މަތީގައި މާކުކޮށް ނިމިފައި ހުރި ފަސް ވަރަކަށް ފޮތް ބާއްވާލަމުން ތެދުވިއެވެ.\n"ތީ ތި ސަޅިއޭ! މި ފަހަރު ރިޒޫމެންގެ ގެވެސް ފެންނާނެތާ ދޯ! މަ އަދި ދުވަހަކު ވެސް އެގެއަކަށް ނުދަން" އިބްރާހިމް ހީލަމުން ކޮޅަށް ތެދުވިއެވެ. އެއާއެކު ހަތަރު މީހުން އެކުގައި ހިނގައިގަތެވެ. އެކަކު އަނެއްކަކަށް ދިމާކުރަމުން ސަކަރާތް ޖަހަމުންނެވެ.\nހިނދުކޮޅެއް ފަހެވެ. ރިޒުލާމެންގެ ގުރޫޕުގެ މިސްރާބު ހުރީ ބޮޑުމަގުން އުތުރަށެވެ. ރިޒުލާމެންގެ ގެއަށެވެ. ރިޒުލާ އަތުގައި ވައަތުގައި އޮތީ ހެދިކާ ކޮތަޅެވެ. ކަނާއަތް އޮތީ އަތްދަބަހާއި ބައެއް ފޮތުން ބަނދެވިފައެވެ. އާދައިގެ ރަތް ކޮތަޅެކެވެ. ހެދިކާތައް ހުރީ ޓިޝޫތަކުގެ ތެރެއަށް ލައިފައެވެ. ބައެއް ހެދިކާތައް ޓިޝޫތަކުން ބޭރަށް ނިކުމެފައި ހުރުމުން ފެންނަން ހުއްޓެވެ. ބަޖިޔާ، ގުޅަ، މަސްރޮށި ފަދަ ހެދިކާތަކެވެ. ނުހާގެ ވެސް ހާލަކީ ރިޒުލާގެ ވެސް ހާލެވެ. ނުހާގެ އަތުގައި ވެސް ހަމަ އެވަރުގެ ކޮތަޅެއް އޮތެވެ. އެ ކޮތަޅުން ވެސް ހެދިކާގެ ވައްތަރުތައް ފާހަގަވާން ހުއްޓެވެ. ކޭކާއި، ފޮޅިއާއި ކޮންމެ ވެސް އެހެން ޒާތެއްގެ ފޮނިކާނާއެވެ. ސަމީނާ އަތުގައިވާ ކޮތަޅުގައި އޮތީ އައިސްބާގް މެދު ސައިޒުގެ ހަތަރު ފެންފުޅިއެވެ. އައިސްކޮށްފައި ވާލެއް ބޮޑުކަމުން ކޮތަޅުގެ ބޭރުން ވެސް އެކަން ހާމަވަމުން ދިޔައީ ފުޅިތަކުގައި ކޮތަޅު ތަތްތެވެފައި ހުރުމުންނެވެ. އިބްރާހިމް އަތުގައި ވެސް ހެޔޮވަރުގެ ކޮތަޅެއް އެލުވާލެވިފައި އޮތެވެ. ރެޑްބުލް ދަޅުތަކެކެވެ. ބަލައިބެލުމަށް ހަތަރު ވަރަކަށް ދަޅު އޭގައި އޮންނާނެއެވެ. އިބްރާހިމް ވެސް ހުރީ ސާމާނުތަކުން އަތްފުރައިލައިގެންނެވެ. އެވަރުން ނުފުދިގެން ކޮނޑުގައި ދަބަހެއް ވެސް އަޅުވައިގެންނެވެ. އަތުގައި ދެ ވާހަކަ ފޮތެއް ވެސް އޮތެވެ. އެންމެން ވެސް ބޮޑުމަގު ހުރަސްކޮށް ހަނި ގޯޅިއެއްގެ ތެރެއިން މިސްރާބު ހުރީ ރިޒުލާމެން އުޅޭ ގެއަށް ދިއުމަށެވެ. އެންމެން ތިބީ އޮލަ ވާހަކައެއް ގައެވެ.\n"އަސްލު ވަރަށް ސަޅި ދެ ވާހަކަތީ. ސަމީ ވެސް ކިޔައިލައިފަ ބުނާނެ ސަޅިއޭ" ނުހާ ސަމީނާއާ ވާހަކަދައްކަމުން ދިޔައެވެ.\n"މަށަށް ވަރަށް ސަޅި ޒިލާ. އެ ދެން ވަރަށް ރިއަލިސްޓިކް. ހީވަނީ ކޮލެޖްގަ އުޅެވޭހެން. އެހެންވެ އެހާ ސަޅީ. އަސްލު ކޮލެޖްގަ އުޅެފަ ހުރި މީހަކަށް ވަރަށް ސަޅިކޮށް އެ މަންޒަރުތައް ސިފަވާނެ" ރިޒުލާ ވެސް އެމީހުންގެ ވާހަކައިގެ ވާފަށް ގަތަމުން ކުރިއަށް ދިޔައެވެ.\n"އެކަމު މަށަށް ހަމަ ސަޅީ އަފްޒަލް. އެ ވަރަށް ގިނައިން ވާކަމެއް މިހާރު. އާއިލީ ގޮތުން ގާތް ދެމީހުން ކައިވެނި ކުރީމަ. އަސްލު ވެސް ލިބޭކުދިންނަށް ޖިސްމާނީ ގޮތުން ހާދަ ގެއްލުމެއްވެޔޭ. ބޭރުފުށުން ގެއްލުން ފެންނަ ނަމަ އެކަކު ވެސް އެގޮތަށް ކައިވެންޏެއް ނުކުރާނެ. ރިޒޫ ނިކަން އެ ވާހަކަ ކިޔައިލަބަލަ މިއަދު" ނުހާ ވާހަކަ ނުނިމެނީސް ޖެހިގެން އޮތް ހަނި ގޯޅީގެ ތެރެއަށް އެންމެންނަށް ވަދެވުނެވެ.\n"ހާދަ ވާހަކައޭ ދޯ... އޭ ނަޒީމު ބެލިންތަ އެއްކަލަ ފިލްމު؟ ވަރަށް ގަދަ ފިލްމެއް އިނގޭ! ހަމަ ހީވަނީ ދިވެހި ފިލްމެއް ބަލައިލެވޭހެން" އިބްރާހިމް ބޭނުންވީ އަންހެންވެރިންގެ ވާހަކައިގެ މައުޟޫޢޫ ބަދަލުކޮށްލާށެވެ.\n"ޗީޗީ އަހަރުން ނޫޅެން ކަލޭމެން ބަލާ ކަހަލަ ތާކުންތާކު ނުޖެހޭ ބޯގަޅި ފިލްމުތައް ބަލައިކަށް. އަދި ވަރަށް ހެއްވާ ވާނެ. މި ފިރިހެންވެރިން ބުނާނެ ދިވެއްސަކު ސްޕަނެޗްރަލް ވާހަކައެއް ލިޔެލާއިރަށް އެ ދެން ޤަބޫލުކުރެވޭ ވާހަކައެއްހޭ. ނިކަން ބަލައިބަ އެއްކަލަ މެހި އުޅޭ ފިލްމު. ދެން ކާކު އެކަން ޤަބޫލުކުރާނީ" މި ފަހަރު އިބްރާހިމާ ދިމާކޮށްލީ ރިޒުލާއެވެ.\n"އޭ އެކިހާ އޮބި ޚިޔާލެއް. އަސްލު ދިވެހިންގެ މައްސަލައަކީ އަބަދު އެއްވައްތަރެއްގެ ވާހަކަ ލިޔާތީ. ދެން ބިރުވެރި ކުރަން ވެއްޖެނަމަ ޖިންނިއެއް ވައްޓާލާނީ. ކީއްވެތަ ދިވެހިންނަށް ސަޅި އައިޑިއާ ޖެނެރޭޓްކުރަން ނޭނގެނީ؟ އެހެން ނޫނަސް މި ބުނާ ފިލްމު އެ ވަރަށް ސަޅި ވަރަށް ހަބޭސް ފިލްމެއް" އިބްރާހިމް ދޫކުރާކަށް ބޭނުމެއް ނުވިއެވެ.\n"އެ ތެދެއް އެ ބިރުވެރި ފިލްމެއް ނޫނޭ. ސީދާ ގެވެށި. ނޫން ދެ މީހުން އިނދެގެން އެކަކު އަނެއްކަކަށް ޒުވާބުކޮށް. ދެން ގޮތްދޫނުކޮށް. އަސްލު ވަރަށް ސަޅި ފިލްމެއް އެ. މަށަށް ހީވަނީ އަލަށް މީހުންނާ އިނދެގެން އުޅޭ މީހުން ބަލަން ވަރަށް ސަޅި ފިލްމެއްހެން އެ... މި ރިޒޫގެ ލައިފާ ނިކަން ގުޅޭނެހެން ވަރަށް ހީވޭ. އަޅޭ ރިޒޫ އެ ފިލްމު ބަލައިބަ. މަ މިއަދު ރިޒޫގެ ހާޑަށް އެ ކަހައިލަދޭނަން އިނގޭ." ފިލްމު ޚުލާޞާކޮށްލަމުން ނަޒީމު ރިޒުލާއަށް ބަލައިލިއެވެ.\n"ދެން ތި ޖެހުނީ ވާހަކަތައް ކިޔައިފަ ފިލްމު ބަލަން މިއަދުގެ ހުރިހާ ވަގުތެއް ޤުރުބާން ކުރާކަންނު. މަށަށް އޮކޭއޭ ސައިދޭތީއޭ ކިޔައިފަ ތިހެން ސާމާނުތައް މަށާ ދިމާއަށް ނުއުކިޔަސް. ކީކެތަ ބުނާނީ؟ އެއްކަލަ އަލަފަތް އަންނަހެންދޯ މިއަދު އެއްޗެހި މި ލިބެނީ. މި މީހުންނެކޭ ހަމަ މިއުޅޭ ދިވެހި އެހެން މީހުންނެކޭ އެއްވަރު. ކަމެއްގެ މަގުފަހިވާން އޮތިއްޔާ ހުރިހާ ސާމާނެއް އެއްފަހަރާ. ދެން ފެންނަން ނެތިއްޔާ..." ރިޒުލާ ދެ މާނަ އެކުލެވޭ ގޮތަށް ފުން ބަސްތަކެއް އަމުނާލިއެވެ. އެތަކެއް ވާހަކައެއް އެއްކޮށްލަމުންނެވެ.\n"ތިހެން ނުބުނޭ ދޯ ސަމީ. އަހަރުންމީ އަބަދުވެސް އެކުގައިވާނެ ބައެއް. އެކަކަށް ޖެހޭ ކަމެއްގަ އަނެއްކަކު އެހީވާނެ ބައެއް. އަހަރުންނާ ތިބުނާ އެހެން މީހުންނާ ތަފާތުވާނެ! ހަމަ ޤައިމު ވެސް އަހަރެން ރިޒޫ އާމެދު އެހެން ގޮތަކަށް ނުދެކެން" ނުހާގެ ވާހަކަ ނުނިމެނީސް އެމީހުންގެ މަންޒިލަށް އާދެވުނެވެ.\nރިޒުލާގެ ގޭގެ ދޮރުމައްޗަށް އެންމެން އެކުގައި މަޑުކޮށްލިއެވެ. އެންމެވެސް އަވި އައިނުތައް ނަގައި އެމީހަކު ބޮލަށް ހެޔޮވަރުކޮށްލިއެވެ. ރިޒުލާ މަޑުމަޑުން މައި ދޮރު ހުޅުވާލިއެވެ. ރިޒުލާ ދިޔައީ ސިއްސައިގެންނެވެ. ހިސާބަކަށް ފަހަތަށް އެއްލުނެވެ. ފަހަތުން ނުހާ ލެނގިލިއެވެ. ފެނުނު މަންޒަރުންނެވެ. އޭނާގެ ކޮޓަރީގެ ދޮރެވެ. ދޮރުފަތުން ފެންނަނީ ދެތިން ފޫޓުގެ މައްޗެވެ. ތިރީބައި ނިވާވެފައިވަނީ އެޅިގަލުންނެވެ. ގައު އަތުރާ ރާނާލެވިފައިވާ ހެން ބޮޑު ގައު ފޫންޏެއް ހުރުމުންނެވެ. ރިޒުލާއަށް ފަހަތަށް އެނބުރި ބަލައިލެވުނީ ނުހާގެ މޫނަށެވެ. ރިޒުލާގެ ފެންކަޅިވެފައިވާ ދެ ލޯ ފެނުމުން ނުހާ ރިޒުލާއަށް ހިތްވަރު ދިނުމުގެ ގޮތުން މޫނުމަތިން އެކަން ހާމަކޮށްލިއެވެ.\n"އާދޭ އެތެރެއަށް! ކީއްވެ މަޑުޖެހުނީ؟" ނުހާ އިސްނެގިއެވެ. ނުހާގެ އިސްނެގުމަށް އެންމެން އެތެރެއަށް ވަނެވެ. ކައިކޮޓަރިއާ ދިމާއަށެވެ. އިބްރާހިމާއި ނަޒީމު ގޭގެ އެކިތަންތަނަށް ނަޒަރު ހިންގަމުން ތަންތަނަށް ކަޅި އުކަމުން ސަމާލުވެ ތިބެ އެމީހުންގެ ފަހަތުން އެތެރެއަށް ވަނެވެ.\n"ވަރަށް މުސްކުޅި ގެއެއް ދޯ! އެކަމަކު ކުލަވައްޓާލައިފަ ހުރީމަ ހިއެއް ނުވޭ އެހާ މުސްކުޅި ހެންނެއް" އިބްރާހިމް ގޮނޑީގައި އިށީންނަމުން ހަމަ ޖެހިލިއެވެ. ރިޒުލާއަށް ހުރެވުނީ ހުއްޓުން އަރައިފައެވެ. ގަބުވެފައެވެ.\n"މީތަ ކައްކާތަނަކީ؟ އެ ކޮން ތަނެއް؟" ކުރިމަތިން ފެންނަން ހުރި ފާޚާނާއަށް އިޝާރާތްކުރަމުން ނަޒީމު ސުވާލު އަމާޒުކޮށްލީ ސީދާ ރިޒުލާއަށެވެ.\n"އެ ޕަބްލިކް ޓޮއިލެޓް. މި ގޭގެ ހުންނަނީ އެޓޭޗް ފާޚާނާއެއް ނޫން. އެންމެން ބޭނުންކުރަނީ އެ ފާޚާނާ" ނުހާ ހުރީ ތައްޔާރުވެގެންނެވެ.\n"އޭ އަހަރުން ނޫޅެމޭ މިގޭގަ ވަގަށް ގެންދާކަށް. ގެއަށް ވަދެވޭ އިރަށް ހައްޕު ކިޔައިގެން ތިޔަ ހުންނަނީ" ރިޒުލާގެ އަނގަބަންދުވެފައި ހުރުމުން އިބްރާހިމް ބޭނުންވީ ޖޯކު ޖަހައިލާށެވެ.\n"އޭނަ ސުކޫލުގަ އަނގަ ތެޅިޔަސް ގޭގައި އަނގަނުތަޅާނެ. މި ނިކަން ގެއަށް އިޙްތިރާމްކުރާ ގޭ\nދެކެ ލޯބިވާ ބުޅަލެކޭ ދޯ ނުހާ" ސަމީނާ ވަތު ތަށިތައް މޭޒުމަތީ އަތުރައިލަމުން ރިޒުލާއަށް ޖޯކު ޖަހައިލިއެވެ.\n"ތީތި ކަޑައޭ. އަސްލު ގިނަފަހަރަށް މިވާ ގޮތަކީ. މީހާގެ ހުންނަ ސްޓެރެސް ގަނޑު ގޭތެރެއިން ބޭރުކޮށް ނުލެވިއްޖެ ނަމަ ބޭރުކޮށްލެވެނީ މަސައްކަތުގެ މާހައުލުގަ. ގޭގައި ވެސް ޖެހޭނެ ސަކަރާތް ޖަހަން އެހެން ނޫނީ ގޭ އޮންނާނީ މިހެން ފަޅުވެފަ. ގޭގަ މަޖާކޮށް ސަކަރާތްޖެހުމަކީ އާއިލީ ގުޅުން ބަދަހިވާހަކަމެއް. ދެން އެކަކު އަނެއްކަކަށް ހައްޕު ބޯޑު އަޅުވައިގެން ގޭގަ. ދެން ކިހާ ފޫހި" ނަޒީމު އޭނާގެ ތަޖުރިބާ ހިއްސާކޮށްލިއެވެ.\n"އަސްލު ތި ވަރަށް ތާއިދުކުރެވޭ ވާހަކައެއް. އަހަރުމެން ގޭގަ ވެސް ނިކަން ސަކަރާތްޖަހާނެ. އެކަމު އޯވަރ ނުވާނެ! މަންމަ ވެސް ބައްޕަ ވެސް އަބަދު ތިބޭނީ ޖޯކުޖަހައިލަ ޖަހައިލާ" ސަމީނާ ވެސް ނަޒީމާ ބައިވެރިވިއެވެ.\n"ޒުވާނުން މަގުން ކައްސައިލައިގެން މިދަނީ ގޭތެރެއިން ލިބެންޖެހޭ ހިތްހަމަ ޖެހުމާއި ލޯތްބާއި އޯގާތެރިކަން ނުލިބޭތީއޭ ދޯ ނުހާ. ކޮންމެ ހާލެއްގަ އުޅުނަސް އާއިލީ ގުޅުމަކީ ނިކަން ފަސޭހައިން ބަދަހި ކުރެވޭނެ އެއްޗެއް. ކޮންމެހެން ނުޖެހޭނެ ދަތުރު ދާކަށް، ތަންތަނަށް ކާންދާކަށް. އަހަރުން ގޭގައި ހުކުރުދުވަހު އޮންނާނީ ފިރިހެން ވެރިންނަށް ކެއްކުން. ދެން އަންހެންވެރި ތިބޭނެ ކައި ގަޑީގަ ފާޑުކިޔަން. އެކަމު މިހާރު ފިރިހެން ގުރޫޕު މާ ގަދަވާނެ ކައްކަން ވެސް" އިބްރާހިމް ވެސް ބައިވެރިވެލަމުން ތަޖުރިބާ ހިއްސާކޮށްލިއެވެ.\n"ތި ވަރަށް ސަޅި ކަމެއް. އެކަމު މިގޭގަ ތިހެން ނުވާނެ. މިގޭ އުޅޭނީ ދެ ބުރަކަށި ދިމާކޮށްގެން. އިސް ބޯދަށުން މެސެޖުދޭ ބައެއް. ކޮންމެ ކަޕުލްއެއް އެއީ ދެން އެހެން ދުނިޔެއަކުން އައިސް ތިބި ބައެއްހެން ހީވާނީ. ތިން ޖޯޑާ ބިޖޯޑަކާ. ނޫން ބިޖޯޑުން ޖޯޑު ހަމަކުރާ ބިޖޯޑު ފީންޏަކާ" ރިޒުލާ ފުންމާނައެއް އެކުލަވައިލަމުން ސަކަރާތުގެ ރާގުގައި ވާހަކަދެއްކީ ފެންކަޅިވެ ހުރެގެންނެވެ. ނުހާ އެކަން ދެނެގަތެވެ.\n"ދެން ފަށާ! ރިޒޫ ވެސް އިށީނދެ. މިހާރު ލައްކަ އަނގަ ތެޅިއްޖެއްނު" ނުހާ ރިޒުލާއަށް އިޝާރަތްކޮށްލިއެވެ.\n"އަން މި އޮތީ ފޮތް. 'އަފްޒަލް' ކާކަށްދޭންވީ؟ 'ޒިލާ' މިއޮތީ ސަމީއަށް!" ނަޒީމުގެ އަތުގައި އޮތް ދެ ވާހަކަފޮތް ބަހައިލިއެވެ.\n"ގެނޭ އަފްޒަލް! މަ ހާޑްވީ ނާޝިދު ގެންގޮސް އެހެން ދުވަހަކުން އެއްކަލަ ފިލްމު ނަގައިނީދޯ" ރިޒުލާ ނަޒީމާ ދިމާއަށް ބަލައިލިއެވެ. ގަސްތުގައި އޭނާ ދޮގުހެދީކަން ނުހާ ދެނެގަތެވެ. ރިޒުލާގެ ކަންބޮޑުވުން އިބްރާހިމާއި ނަޒީމަށް ހާމަކުރަން ބޭނުން ނުވާތީއެވެ. ކަމެއް ހިނގާފައި ހުރިކަން އެމީހުންނަށް އަންގަން ބޭނުން ނުވާތީއެވެ.\n"އޭ އެ ކޮން ގަލެއްތަ؟ ކީއްވެ އެތާ ކޮޓަރި ދޮރުމަތީ އެހުރީ ގަޓަރި ޖަހައިލާފަ؟" ނަޒީމު ކަމެއް ހަނދާންވުމުން އަހައިލާ ގޮތަށް ސުވާލު އަމާޒުކޮށްލީ ރެޑްބުލް ދަޅުގައި ތުން ޖަހައިލަމުންނެވެ.\nމިއީ ކުރިންވެސް ގެނެސްދީފަ އޮތް ބައި. އާ ބަޔަށް އިންތިޒާރުގަައި ހުއްޓަ މިހެން ވީމަ ވަރަށް ދެރަ🙁🙁\nއަވަހަށް އިސްލާޙުކޮށްލަދީ.... ކިޔާހިތުން މިހުރީ


Inthikhaabu Las Kuranee Rayyithunge Ithubaaru MDP Ah Gehllumun: Idhikolhu\nއިންތިހާބު ލަސްކުރަނީ ރައްޔިތުންގެ އިތުބާރު އެމްޑީޕީ އަށް ގެއްލުމުން: އިދިކޮޅު\n25 ޖެނުއަރީ 2021\nއިދިކޮޅު ކޯލިޝަންގެ ކައުންސިލް ބައްދަލުވުން ---\nލޯކަލް ކައުންސިލް އިންތިހާބު ލަސް ކުރުމަށް މަސައްކަތް ކުރަމުން ގެންދަނީ ސަރުކާރު ހިންގާ މައިޕާޓީ އެމްޑީޕީ އަށް ރައްޔިތުން ކުރާ އިތުބާރު ގެއްލި އެޕާޓީގެ ކެންޑިޑޭޓުންނަށް ރައްޔިތުން ތާއީދު ނުކުރާނެކަން އެނގޭތީ ކަމަށް އިދިކޮޅު ޕްރޮގްރެސިވް ކޮންގްރެސް ކޯލިޝަން ބުނެފިއެވެ.\nއެ ކޯލިޝަން އިން މިއަދު ވަނީ އިންތިހާބު އަވަސް ކުރުމަށް ގޮވާލާ މާލޭގައި އިހުތިޖާޖު ވެސް ކޮށްފައެވެ. އެ އިހުތިޖާޖުން ގިނަ ބަޔަކު ހައްޔަރު ކޮށްފައިވާއިރު އެ ހުރިހާ އެންމެން ވަގުތުން ދޫކޮށްލުމަށް އިދިކޮޅުން ވަނީ ގޮވާލައިފައެވެ.\nއިދިކޮޅު ކޯލިޝަން އިން ވަނީ އެ ހުރިހާ ފަރާތްތައް ވަގުތުން ދޫކޮށްލުމަށް ރައީސް އިބްރާހީމް މުހައްމަދު ސޯލިހަށާއި ކޮމިޝަނަރު އޮފް ޕޮލިސް މުހައްމަދު ހަމީދަށް ގޮވާލައިފައެވެ.\nއިދިކޮޅުން ބުނީ އިލެކްޝަންސް ކޮމިޝަން ހިމެނޭ ސަރަހައްދަކީ ގްރީން ޒޯނެއް ނޫން ކަމަށެވެ. އެ ސަރަހައްދަށް އެއްވެ ތިބި އެ ކޯލިޝަންގެ ސަޕޯޓަރުން އަޑު އުފުލަމުން ދިޔައީ ސުލްހަވެރިކަމާއެކުގައި ކަމަށް ވެސް އިދިކޮޅުން ބުންޏެވެ. ގާނޫނުއަސާސީން އަދި ގާނޫނުތަކުން ލިބިދޭ އަސާސީ ހައްގަކަށް ހުރަސް އެޅިކަމާއި ނަހަމަ ގޮތުގައި ފުލުހުން ބާރުގެ ބޭނުން ކުރި ކަމުގެ މައްސަލަ އުފުލާނެ ކަމަށްވެސް އިދިކޮޅުން ބުންޏެވެ.\nއިދިކޮޅު ކޯލިޝަން އިން ކުރިޔަށް ގެންދިޔަ މި އިހުތިޖާޖުގައި އެ ކޯލިޝަން ވަގުތީ ގޮތުން ލީޑު ކުރައްވަމުން ގެންދަވާ ޕީއެންސީގެ ރައީސް އަބްދުއްރަހީމް (އަދުރޭ) ވެސް ވަނީ ހައްޔަރުކޮށްފައެވެ. އަދި ޕީއެންސީގެ ނާއިބު ރައީސް އިބްރާހީމް ޝުޖާއުގެ އިތުރުން އެ ކޯލިޝަންގެ ކައުންސިލް ބައެއް މެންބަރުންނާއި ސަޕޯޓަރުން ހިމެނޭހެން ޖުމްލަ 24 މީހަކު ފުލުހުން ވަނީ ހައްޔަރުކޮށްފައެވެ.


Andaz Apna Apna Ge Sequel Gai Ranveer Singh?\n10 މަސް,2ހަފްތާ,6ދުވަސް, 18 ގަޑި, 10 މިނެޓް, 33 ސިކުންތު ކުރިން 5020އައިޝަތު ޝިމްނާ\n"އަންދާޒް އަޕްނާ އަޕްނާ"އަކީ ގިނަ ބައެއްގެ މެދުގައި ވަރަށް މަގުބޫލުވެގެން ދިޔަ ފިލްމެކެވެ. ހެއްވާ މަޖާ އެފިލްމުގައި ތަރިންގެ ގޮތުގައި ފެނިގެން ގޮސްފައިވަނީ އާމިރު ޚާން އަދި ސަލްމާން ޚާން، ރަވީނާގެ އިތުރުން ކަރިޝްމާއެވެ.\nކޮމެޑީ ފިލްމުތަކަށް މާ ބޮޑު ސަމާލުކަމެއް އިންޑިއާގެ ސިނަމާތަކުން އޭރު ނުލިބުނު ނަމަވެސް އެފިލްމު ވެގެން ގޮސްފައިވަނީ މަޝްހޫރު ކަން ހޯދި ފިލްމަކަށެވެ. އެފިލްމުގައި އާމިރު އަދި ސަލްމާން ދައްކައި ދީފައިވާ ހުނަރުވެރި އެކްޓިންއަށް މިހާރުވެސް ގިނަ ބަޔަކު ތައުރީފު ކުރެއެވެ.\nއެފިލްމުގެ ސީކުއެލްއެއް ހަދަން އެފިލްމު އުފެއްދި ފަރާތްތަކުން މަސައްކަތް ކުރަމުންދާ ވާހަކަ ދެކެވެމުންދާތާ ވަރަށް ގިނަ ދުވަސް ވެއްޖެއެވެ. ނަމަވެސް އެފިލްމުގައި އުޅޭނީ ކޮން ތަރިންނެއް ކަމެއް މިއަދާ ހަމަޔަށްވެސް ހަމަޖައްސާފައި ނުވެއެވެ.\nބައެއް ފަހަރު އެ ފިލްމުން ފެނިގެންދާނީ ސަލްމާން އަދި އާމިރު ކަމަށް ވެސް ބުނެފައިވެއެވެ. އޭގެ އިތުރުން އާ ތަރިންނަށް ފުރުސަތު ދޭ ވާހަކަވެސް ދެކެވިގެން ގޮސްފައިވެއެވެ. ދާދި ފަހުން ރަންވީރު ސިންގް ކުރި ޓްވީޓަކުން އެނގޭ ގޮތުގައި އެފިލްމުން ފެނިގެންދާނީ އޭނާ އެވެ.\nރަންވީރު ޓްވީޓާގައި ބުނެފައިވަނީ "އަންދާޒް އަޕްނާ އަޕްނާ" ގެ ދެވަނަ ބައި ފެނުން ގާތް ކަމަށެވެ. އެއާއެކު ރަންވީރުގެ ފޭނުންވަނީ އޭނާއަށް މަރުހަބާ ކިޔާފައެވެ. އަދި އެފިލްމުގެ ސީކްއެލްއެއް ހާދާނަމަ އެންމެ ގުޅޭނީ ވެސް އޭނާ އާއި ވަރުން އާއި ކަމަށްވެސް ގިނަ ބަޔަކު ބުނެފައިވެއެވެ. "އަންދާޒް އަޕްނާ އަޕްނާ"ގެ ސީކުއެލްއިން ފެނިދާނެ ކަމަށް ރަންވީރު ބުނެފައިވީ ނަމަވެސް އެ ފިލްމު އުފައްދާ ފަރާތްތަކުން މިއަދާ ހަމަޔަށް އެކަން ޔަގީން ކޮށްދީފައިނުވާ ކަން ފާހަގަކޮށްލެވެއެވެ.\nޑރ.އަފްރާޝީމްގެ މަރާއި ރައީސް ޔާމީންއާއި ގުޅުވީ ސިޔާސީ ބޭނުމަށްކަން ކަށަވަރުވެއްޖެ: ޑރ.ޖަމީލް


Covid-19: Russia In Bali Jehunu Meehun Ge Adhadhu6Lakka Ah - Vaguthu\nކޮވިޑް-19: ރަޝިޔާއިން ބަލި ޖެހުނު މީހުންގެ އަދަދު ހަލައްކައަށް\nފާއިތުވެދިޔަ ދުވަސްތަކުގައި މުޅި ދުނިޔެއަށް ނުރައްކާ ބޮޑުކޮށް، ހަލުވިކަމާއެކު ފެތުރޭ ކޮރޯނާވައިރަސް (ކޮވިޑް-19) އަށް ރަޝިޔާއިން ފައްސިވީ މީހުންގެ އަދަދު ހަލައްކައަށް އަރައިފިއެވެ.\nކޮވިޑް-19 އާއި ބެހޭ ފަހުގެ މަޢުލޫމާތުތައް ހާމަކުރަ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު، ރަޝިޔާއިން މި ވައިރަސް ޖެހުނު މީހުންގެ އަދަދު ހަލައްކައަށް އަރާފައި ވަނީ އިއްޔެވެސް އިތުރު ގިނަ އަދަދެއްގެ ބަޔަކު ފައްސިވުމާއި ގުޅިގެންނެވެ. މިހާރު ރަޝިޔާއިން މި ބަލި ޖެހުނު މީހުންގެ ޖުމްލަ އަދަދަކީ 606,881 އެވެ.\nރަޝިޔާއިން މިދިޔަ 24 ގަޑިއިރު ތެރޭގައި އެކަނިވެސް އިތުރު 7,176 މީހަކު ކޮވިޑް-19 އަށް ފައްސިވެފައި ވެއެވެ. ފާއިތުވެދިޔަ ހަފްތާއެއްހައި ދުވަހަށް ބަލާއިރުވެސް އެޤައުމުން މި ބައްޔަށް ކޮންމެ ދުވަހަކު ފައްސިވާ މީހުންގެ އަދަދު އުޅެނީ ހަތްހާހަށްވުރެ މަތީގައެވެ. ނަމަވެސް އިއްޔެ އަކީ މިދިޔަ އޭޕްރިލް 30 ވަނަ ދުވަހުން ފެށިގެން މިހާތަނަށް އެޤައުމުން އެންމެ މަދުން ކޮވިޑް-19 އަށް މީހުން ފައްސިވި ދުވަހެވެ.\nކޮވިޑްގެ ނުރައްކާ ރަޝިޔާއަށް އިންތިހާއަށް ބޮޑުވެފައިވާއިރު އެޤައުމަކީ މިހާތަނަށް ދުނިޔެއިން ތިންވަނައަށް އެންމެ ގިނަ ބަޔަކު މި ބައްޔަށް ފައްސިވި ޤައުމެވެ.\nފަހުގެ މަޢުލޫމާތުތަކަށް ބަލާއިރު އެޤައުމުން މިހާތަނަށް މި ބަލި ޖެހުނު މީހުންގެ ތެރެއިން 8,513 މީހަކު ވަނީ މަރުވެފައެވެ. މީގެ ތެރެއިން 154 މީހަކު މަރުވީ މިދިޔަ 24 ގަޑިއިރު ތެރޭގައި ކަމަށް އިދާރާތަކުން ބުނެއެވެ.\nރަޝިޔާއިން މިހާތަނަށް ކޮވިޑް-19 ޖެހުނު މީހުންގެ ތެރެއިން 368,822 މީހަކު ވަނީ ބަލިން ރަނގަޅުވެފައެވެ. އަދި މިހާރު 229,546 މީހަކަށް ފަރުވާދޭއިރު އޭގެތެރެއިން 2300 މީހަކަށް ފަރުވާދެނީ ސީރިއަސް ހާލުގައި ނުވަތަ އައިސީޔޫގައެވެ.\nރަޝިޔާއިން އެންމެ ފުރަތަމަ ކޮވިޑް-19 ފެނިފައި ވަނީ މިއަހަރުގެ ޖެނުއަރީ މަހުގެ 31 ވަނަ ދުވަހުއެވެ. އެޤައުމަށް މި ބަލީގެ ނުރައްކާ އެންމެ ބޮޑުވެގެން ދިޔައީ އޭޕްރިލް ފަހުކޮޅާއި މޭއި މަހުގައެވެ. އޭގެ ފަހުން ރަޝިޔާގައި މި ވައިރަސް ފެތުރޭ މިންވަރަށް މާބޮޑު ކޮންޓްރޯލެއް ނާދެއެވެ.


Nidhumuge kurin green tea bontha? Nidhumuge kurin green tea bontha?\nއަންގާރަ 07 ޑިސެމްބަރ 2021\nނިދުމުގެ ކުރިން ގުރީން ޓީ ބޮންތަ؟\nހޮނިހިރު 23 އޮކްޓޯބަރ 2021 | ލަޒީނާ ޢަބްދުالله\nގުރީން ޓީއަކީ އެންޓިއޮކްސިޑެންޓް އަދި ހަށިގަނޑަށް ބޭނުންވާ މުހިންމު ނިއުޓްރިޝަންގެ ބައިތައް ލިބިދޭ ބުއިމެކެވެ. މީރު މި ބުއިމުން ހަށިގަނޑަށް ހަމަޖެހުން ގެނެސްދީ، ސިކުނޑީގެ ހަރަކާތްތައް ރަނގަޅުކޮށްދީ ސެލްތައް ހަލާކުވުމުން ދުރުކޮށްދެއެވެ. އަދި ހާސްވުމާއި ކަންބޮޑުވުމުން ދުރުކޮށްދީ ނިދަން ފަސޭހަވެގެންދެއެވެ.\nނިދާ ގަޑީގައި ގުރީން ޓީ ބުއިމަކީ ރައްކާތެރިކަމެއްތަ؟\nގުރީން ޓީން ބުއިމަށް އެންމެ ރަނގަޅު ވަގުތަކީ ކޮބައިކަން ބޮޑު ސުވާލަކަށް ވެފައިވީ ނަމަވެސް، އެއީ ގުރީން ޓީ ބުއިމަށް އެންމެ ރަނގަޅީ ކޮން ވަގުތެއްކަން އަންގައިދޭ އެކަށީގެންވާ ހެއްކެއްނެތެވެ. ނަމަވެސް ގްރީން ޓީގައިވެސް ކޮންމެސް ވަރަކަށް ކެފެއިން އެކުލެވޭތީ، ގުރީން ޓީއަކީ ނިދުމުގެ ކުރިން ބުއިމަށް އެންމެ ރަނގަޅު ބުއިމެއް ނޫނެވެ. ނިދުމުގެ ކުރިން ގުރީން ޓީ ބޯނަމަ ނިދީގެ މައްސަލަތައް ޖެހުމުގެ ފުރުސަތު އެބައޮތެވެ. އޭގެ އިތުރުން ނިދާ ވަގުތު ކުޑަތަންވެފައި ވަނިކޮށް ދިޔާ ތަކެތި ގިނައިން ބުއިމަކީ އަވަސް އަވަހަށް ފާހާނާއަށް ދާންޖެހޭނެ ކަމެކެވެ. އެކަމުގެ ސަބަބުންވެސް ނިންޖަށް އަސަރުކުރާނެއެވެ. ރޭގަނޑު ގުރީން ޓީ ބޯން ބޭނުންނަމަ އެންމެ ރަނގަޅީ ނިދުމުގެ ދެ ތިން ގަޑިއިރު ކުރިން ގުރީން ޓީ ބޮއި ނިންމުމެވެ.\nކިތައް ތަށީ ގުރީން ޓީ ބޮވިދާނެތަ؟\nތަޖުރިބާކާރުންނާއި ހަވާލާދީ ޓައިމްސް އޮފް އިންޑިއާގައި ރިޕޯޓްކޮށްފައިވާ ގޮތުގައި ދެ އެއް ނުވަތަ ތިން ތަށި ގުރީން ޓީ ބުއިމަކުން ގެއްލުމެއް ނެތެވެ. ނަމަވެސް މާ ގިނައިން ގުރީން ޓީ ބޯނަމަ އޭގެ ނޭދެވޭ އަސަރު ކޮށްދާނެއެވެ. އެގޮތުން ހަށިގަނޑުގައި ދަގަނޑުގެ ބައި މަދުވުމާއި ރަނގަޅަށް ނުނިދުން ނުވަތަ ނިދަން އުނދަގޫވުން، ނިދިނައުން ފަދަ ކަންތައްތަކާއި ކުރިމަތިލާންޖެހިދާނެއެވެ. އެހެންވީމަ ނިދުމުގެ ދެތިން ގަޑިއިރު ކުރިން ގުރީން ޓީ ބުއިމަށް އިސްކަންދޭން ވާނެއެވެ.


Surf shack alhaa rahthakuge list gai Rasmaadhoo | Fainu Online\nސަރފް ޝެކް އަޅާ ރަށްތަކުގެ ތެރޭގައި ރަސްމާދޫ!\n21 މޭ 2021, ހުކުރު, 18:46\nމޫދު ކުޅިވަރު ކުރިއެރުވުމުގެ ގޮތުން ސަރފް ޝެކް އެޅުމަށް ހަމަޖެހިފައިވާ 8 ރަށުގެ ލިސްޓްގައި ރ. ރަސްމާދޫ ހިމެނިއްޖެއެެވެ.\nމިނިސްޓަރ އަޙުމަދު މަޙްލޫފް މިއަދު ވިދާޅުވީ، މޫދު ކުޅިވަރު ކުރިއެރުވުމަށްޓަކައި 8 ރަށެއްގައި ސަރފް ޝެކް އެޅުމަށް ހަމަޖެހިފައިވާ ކަމަށާއި އަދި އެމަސައްކަތް މިހާރު ވަނީ އެ ރަށްރަށުގެ ކައުންސިލްތަކާއި ހަވާލު ކުރައްވާފައި ކަމަށެވެ.\nސަރފް ޝެކް އެޅުމަށް ހަމަޖެހިފައިވާ ރަށްތަކަކީ:\n- ނ. ޅޮހި\n- ރ. ރަސްމާދޫ\n- ކ. ތުލުސްދޫ\n- ކ. ހިންމަފުށި\n- ލ. މާބައިދޫ\n- ގދ. ގައްދޫ\n- ގދ. ވާދޫ\n- ފުވައްމުލައް ސިޓީ\nމިނިސްޓަރ މަޙްލޫފް ވިދާޅުވީ، މި ރަށްތަކަށް ސަރފް އަދި ބޮޑީބޯޑިންގ އަށް ބޭނުންވާ ސާމާނު މިނިސްޓްރީގެ ފަރާތުން ފޯރުކޮށްދެއްވާނެ ކަމަށެވެ. އަދި އެކި ޖަމްޢިއްޔާތަކާއި ގުޅިގެން މި ރަށްތަކުގައި ސަރފިންގ ކުރިއެރުވުމަށް ތަމްރީންތަކާއި މުބާރާތްތައް ކުރިޔަށް ގެންދެވޭނެ ކަމަށެވެ.\nރަސްމާދޫއަކީ ރާޅާ އެޅުމުގެ ދާއިރާގައި މަޝްހޫރު ރަށެކެވެ. އަދި ރާއްޖޭގައި މި ކުޅިވަރުގެ އެންމެ އުހުގައި ތިބި ބައެއް ފަރާތްތަކަކީވެސް ރ. ރަސްމާދޫގެ ދަރިންކަން ފާހަގަ ކޮށްލެވެއެވެ.\nއަންހެނުން ކޮމެޓީން ނިކުމެ ރަސްމާދޫ އެސްޓީއޯ ބޭސްފިހާރަ ބަންދުކޮށްފި\nދުވާފަރު ފުޓްބޯޅަ ދަނޑުގައި ޓާފް އެޅުމުގެ މަސައްކަތް ފަށައިފި


South Asian Games ah Badminton Team ekulavaalanee - vNews.mv\nސައުތު އޭޝިއަން ގޭމްސްއަށް ބެޑްމިންޓަން ޓީމު އެކުލަވާލަނީ\nއިސްމާޢީލް ޝާހު (ކުޑަ ޝާހު) 12 June 2019, 16:46\nސައުތު އޭޝިއަން ގޭމްސްގައި ވާދަކުރާ ރާއްޖޭގެ ބެޑްމިންޓަން ޓީމުގެ ސްކޮޑް އެކުލަވާލުމުގެ މަސައްކަތް ފަށައިފިއެވެ.\nބެޑްމިންޓަން އެސޯސިއޭޝަނުން އިއްޔެ ކުރި އިއުލާނެއްގައި ބުނެފައިވަނީ ޓީމުގެ ސްކޮޑް އެކުލަވާލުމުގެ ކުރިން އިތުރު ކުޅުންތެރިންނަށް ފުރުސަތުދޭން ހަމަޖެހިފައިވާ ކަމަށެވެ. ސްކޮޑުން ޖާގަ ހޯދުމުގެ ޝައުގުވެރިކަން ހުރި އުމުރުން 15 އަހަރާއި 30 އަހަރާއި ދެމެދުގެ ކުޅުންތެރިން ޖޫން 20 ވަނަ ދުވަހުގެ މެންދުރުފަހު 2:00 ގެ ކުރިން ވަނަވަރާއި އައިޑީ ކާޑުގެ ކޮޕީ ބެޑްމިންޓަން އެސޯސިއޭޝަނަށް ހުށަހެޅުމަށް އެ އިއުލާނުގައި ވަނީ އެދިފައެވެ.\nސައުތު އޭޝިއަން ގޭމްސް މިފަހަރު ބޭއްވުމަށް ހަމަޖެހިފައިވަނީ ޑިސެމްބަރު މަހު ނޭޕާލުގެ ކަތަމަންޑޫ އާއި ޕޮކަރާ ގައެވެ. ދެކުނު އޭޝިއާގެ ގައުމުތަކުގައި ބާއްވާ އެންމެ ބޮޑު ކުޅިވަރު ހަރަކާތް ނޭޕާލުގައި ބާއްވަން އެންމެ ފުރަތަމަ ޝެޑިއުލްކުރީ މި އަހަރުގެ މާޗު މަހުއެވެ. އެކަމަކު ނޭޕާލަށް ސްޓޭޑިއަމްތަކުގެ މަސައްކަތް އެއްކޮށް ނިިންމާނުލެވުމުން މާޗު މަހު ބޭއްވި ސައުތު އޭޝިއަން ކައުންސިލްގެ ބައްދަލުވުމުގައި ސައުތު އޭޝިއަން ގޭމްސް ޑިސެމްބަރު މަހުގެ 1 އިން 10 އަށް ބާއްވަން ވަނީ ނިންމާފައެވެ.\nބެޑްމިންޓަންގެ އިތުރުން މި ފަހަރުގެ ސައުތު އޭޝިއަން ގޭމްސްގައި ރާއްޖޭން ވާދަކުރާ ގޮތަށް ހަމަޖެހިފައިވަނީ ފުޓްބޯޅަ، ވޮލީބޯޅަ، ހޭންޑްބޯޅަ، ޝޫޓިން، އެތުލެޓިކްސް، ސްވިމިން، ޓެނިސް، ޓޭބަލް ޓެނިސް، ބާސްކެޓްބޯޅަ އަދި ކްރިކެޓް ގައެވެ.\nސައުތު އޭޝިއަން ގޭމްސްއަށް ޓީމު އެކުލަވާލުމުގެ މަސައްކަތް ބެޑްމިންޓަން އެސޯސިއޭޝަނުން ފެށިއިރު، އަންނަ މަހު އޮންނަ އިންޑިއަސް އޯޝަން އައިލެންޑް ގޭމްސްގެ ކުރިން މޮރިޝަސްގައި އޮންނަ މޮރިޝަސް ބެޑްމިންޓަން ސީރީސްގައި ވާދަކުރުމަށް ގައުމީ ޓީމު ވަނީ ފުރާފައެވެ. މިދިޔަ އަހަރު އޮތް މޮރިޝަސް ބެޑްމިންޓަން ސީރީސްއިން ރާއްޖޭގެ ބެޑްމިންޓަން ކުޅުންތެރިން ވަނީ ދެ ރިހި މެޑެއްޔާއި ދެ ލޯ މެޑަލް ހޯދާފައެވެ.


MDP inthihaabugai PPM supporterun voteli: Adam Shareef\nއެމްޑީޕީ އިންތިހާބުގައި ޕީޕީއެމްގެ ސަޕޯޓަރުން ވޯޓުލި: އާދަމް ޝަރީފު\nއާދަމް ޝަރީފް (މ)ގައި ޖަލްސާއެއްގައި ވާހަކަދައްކަވަނީ -- އަވަސް ފޮޓޯ\nއިއްޔެ ބޭއްވި އެމްޑީޕީގެ ދާއިރާތަކުގެ އިންތިހާބުގައި ޕީޕީއެމްގެ ބައެއް ސަޕޯޓަރުން ވޯޓުލާފައިވާ ކަމަށް ރައްޔިތުންގެ މަޖިލީހުގެ މަޑުއްވަރީ ދާއިރާގެ މެމްބަރު އާދަމް ޝަރީފް ވިދާޅުވެއްޖެ އެވެ.\nއާދަމް ޝަރީފް މިއަދު ކުރެއްވި ޓްވީޓެއްގައި ވިދާޅުވީ އެމްޑީޕީގެ އެތެރޭގެ އިންތިހާބުގެ ވޯޓާސް ލިސްޓުގައި ޕީޕީއެމް / ޕީއެންސީގެ ސަޕޯޓަރުންގެ ނަން އޮތް ކަމަށާއި އަދި ބައެއް ސަޕޯޓަރުން ވޯޓު ވެސް ލައިފައިވާ ކަމަށެވެ.\nމި ޓްވީޓާއި ގުޅިގެން އަވަސް އިން ސުވާލުކުރުން އާދަމް ޝަރީފް ވިދާޅުވީ އެހެން ޓްވީޓު ކުރެއްވީ އެކަމުގެ ހަގީގަތް ވަރަށް ރަނގަޅަށް އެނގިވަޑައިގަންނަވާތީ ކަމަށެވެ. އެމަނިކުފާނު ނިސްބަތްވެވަޑައިގަންނަވާ ދާއިރާއިން އެ ޝަކުވާ ލިބިފައިވާ ކަމަށްވެސް ވިދާޅުވި އެވެ.\nނިމިދިޔަ ރިޔާސީ އިންތިހާބާއި ރައްޔިތުންގެ މަޖިލިސް އިންތިހާބުގައި ވެސް އިދިކޮޅު ކޯލިޝަންގެ "ހާޑްކޯ" ސަޕޯޓަރުންގެ ނަން އެމްޑީޕީގެ ވޯޓާސް ލިސްޓުގައި ހިމަނާފައިވާކަމުގެ ޝަކުވާ ލިބިވަޑައިގެންނެވި ކަމަށްވެސް ވިދާޅުވި އެވެ.\nއާދަމް ޝަރީފް ވިދާޅުވީ އިދިކޮޅު ސަޕޯޓަރުންގެ ތެރެއިން ރ. މީދޫއިން ޔަގީނުންވެސް ތިން މީހަކު އެމްޑީޕީގެ އިންތިހާބުގައި ވޯޓުލާފައިވާ ކަމަށެވެ. އެހެން ޕާޓީތަކުގެ ސަޕޯޓަރުންގެ ނަން އެމްޑީޕީގެ ލިސްޓުގައި އޮތުމާއިއެކު ވޯޓުލާން ދިއުމަކީ ކުދިކުދި ރަށްތަކުގައި މައްސަލައަކަށް ނުވާތީ އެފަދަ މީހުން ވޯޓުލާން ދަނީ ކަމަށް ވެސް އާދަމް ޝަރީފް ވިދާޅުވި އެވެ.\n"އަޅުގަނޑު މި ދަންނަވަނީ ވަކި ޕާޓީއަކުން ގަސްދުގައި ކަމެއް ކުރަނީއެއް ނޫން. މިފަދަ މައްސަލަތައް އަސްލު ދިމާވަނީ ރަޖިސްޓްރޭޝަން މަރުހަލާގައި. ޕީޕީއެމް ޕީއެންސީ ލިސްޓުގައި އެމްޑީޕީ ސަޕޯޓަރުންގެ ނަން ވެސް އޮވެދާނެ. އެހެންވީމާ މިއީ ވަރަށް ކަންބޮޑުވާކަމެއް،" އާދަމް ޝަރީފް ވިދާޅުވި އެވެ.\nއާދަމް ޝަރީފް އިތުރަށް ވިދާޅުވީ އެގޮތަށް އިދިކޮޅު ކޯލިޝަންގެ ނަން އެމްޑީޕީގެ ވޯޓާސް ލިޓުގައި އޮތުމުގެ ސަބަބުން އެ ޕާޓީގައި ވޯޓުލާން ތިބޭ މީހުންގެ އަދަދު ދެނެގަންނަން އުނދަގޫވާނެ ކަމަށެވެ.\nއެމްޑީޕީ ޕީޕީއެމް އާދަމް ޝަރީފު އުމަރު + އިލެކްޝަންސް ކޮމިޝަން ޕީޕަލްސް ނޭޝަނަލް ކޮންގްރެސް - ޕީއެންސީ އެމްޑީޕީގެ ގައުމީ މަޖިލިސް\nސަރުކާރުން ނަޝީދު "ހަވަރަށް" ދިނީތޯ ސުވާލު އުފައްދައިފި


Gaanoonee column: Thimaa ah hanu hurumuge haggu libigenvaa kan engeytha?\nހަނުހުރުމަކީ ދިވެހި ކޮންމެ މީހަކަށްވެސް ލިބިގެންވާ ޙައްޤެއްކަން އެނގޭތޯއެވެ؟ އަދި ބައެއް ޙާލަތްތަކުގައި ހިފެހެއްޓިގެންވާ ޙައްޤެއްކަން އެނގޭތޯއެވެ؟ ކުށެއް ކުރިކަމުގެ ދަޢުވާ އުފުލިފައިވާ ކޮންމެ މީހަކަށްމެ، އަމިއްލަ މީހާއާއި ދެކޮޅަށް ޝަރީޢަތުގައި ބަޔާނެއް ނުދިނުމުގެ ޙައްޤު ދިވެހިރާއްޖޭގެ ޤާނޫނު އަސާސީން ލިބިގެންވެއެވެ. ހަމައެހެންމެ، ޝަރީޢަތުގެ މަރުޙަލާއެކޭ އެއްފަދައިން ތަޙުޤީޤް މަރުޙަލާގައިވެސް ހަނުހުރުމުގެ ޙައްޤު ލިބިދީފައިވެއެވެ. ވީމާ، މިކަންތައްތަކަށް ޤާނޫނީ ނަޒަރަކުން ބަލާލަމާތޯއެވެ.\nހަނުހުރުމަކީ، އެމީހަކީ ކާކުކަން އަންގައިދިނުން ފިޔަވައި އިތުރު އެހެން އެއްވެސް މަޢުލޫމާތެއް ނުދީ ހުރުމެވެ. އެގޮތުން ހަނުހުރުމުގެ ޙައްޤަކީ ޖިނާޢީ ކުށް ތަޙުޤީޤް ކުރުމުގެ ބާރު ލިބިގެންވާ ފަރާތްތަކުން ނުވަތަ ކޯޓުން ސުވާލުކުރުމުން، ޖަވާބު ނުދީ ހުރުމަށް ޤާނޫނު އަސާސީގެ ދަށުން ކޮންމެ ފަރުދަކަށް ލިބިފައިވާ އަސާސީ ޙައްޤެވެ. އެހެންނަމަވެސް، ދަޢުލަތުގެ ފަރާތުން ޝަރީއަތުގައި ކޮށްފައިވާ ދަޢުވާއަށް ޖަވާބުދާރީ ވާންޖެހޭނެއެވެ. ދަޢުވާއަށް ޖަވާބުދާރީނުވެ ހަނު ނުހުރެވޭނެއެވެ.\nހަނުހުރުމުގައި ޢަމަލުކުރަންވީ ގޮތް\nޖިނާޢީ ކުށެއްގެ ތުހުމަތުގައި ސުވާލުކުރެވޭ މީހާ، ހަނުހުރުމުގެ ޙައްޤުގެ ބޭނުން ހިފުމަށް ކޮންމެ ވަގުތެއްގައިވެސް އިޚްތިޔާރު ކުރެވިދާނެއެވެ. އަދި އެ ޙައްޤުގެ ބޭނުންހިފާނަމަ، އެ ޙައްޤު އޭނާ އިޚްތިޔާރުކޮށްފިކަން ފާޅުގައި ބުނަންވާނެއެވެ. ހަނުހުރުމުގެ ޙައްޤު އިޚްތިޔާރު ކުރީ ތަޙްޤީޤް މަރުޙަލާގައި ސުވާލުކުރުމުގެ ކުރިން ކަމުގައިވިޔަސް ނުވަތަ ސުވާލުކުރެވެމުން ދަނިކޮށް ކަމުގައިވީނަމަވެސް، އޭނާއާމެދު ކުރެވިފައިވާ ތުހުމަތާ ގުޅޭގޮތުން އޭނާއާއި ދެން އިތުރަށް އެއްވެސް ސުވާލެއް ކޮށްގެން ނުވާނެއެވެ. ނަމަވެސް އޭނާ އެ ޙައްޤު އިޚްތިޔާރުކުރީ ސުވާލުކުރެވެމުން ދަނިކޮށް ކަމުގައިވާނަމަ، އެ ޙައްޤު އިޚްތިޔާރުކުރުމާއި ހަމައަށް އޭނާއާ ކުރެވުނު ސުވާލުތަކާއި، އެ ސުވާލުތަކަށް ދިން ޖަވާބުގެ ޤާނޫނީ ޞައްޙަކަމަށް އުނިކަމެއް ނާންނާނެއެވެ.\nހަނުހުރުމުގައި ކުށުގެ ތުހުމަތުގައިވާ މީހާއާއި ދެކޮޅަށް ބޭނުންކުރޭވެނެ މަޢުލޫމާތު ހާމަނުކޮށް ހުރުމުގެ ޙައްޤު ލިބިދީފައިވީނަމަވެސް، އޭނާއާއި އެއްކޮޅަށް ބޭނުންކުރެވޭނެ މަޢުލޫމާތު ހާމަކުރަންވާނެއެވެ.\nހަނުހުރުމުގެ ޙައްޤު ހިފެހެއްޓިގެންވުން\nހަނުހުރުމުގެ ޙައްޤު ގިނަ މައްސަލަތަކުގައި ލިބިދީފައިވީނަމަވެސް، ބައެއް ޙާލަތްތަކުގައި އެ ޙައްޤު ހިފެހެއްޓިގެން ނުވަތަ ހަނިކުރެވިގެންދެއެވެ. އަދި މައްސަލައިގެ ބާވަތުގެ ގޮތުން ހަނުހުރުމުގެ ހައްޤު އެއްކޮށް ގެއްލިގެންދާ ފަހަރުވެސް އާދެއެވެ. މިސާލަކަށް، ތުހުމަތު ކުރެވިފައިވަނީ ކުޑަކުއްޖަކަށް ޖިންސީ ގޯނާއެއް ކުރުމުގެ ތުހުމަތެއް ކަމުގައިވާނަމަ، ހަނުހުރުމުގެ ޙައްޤު އެއްވެސް މިންވަރަކަށް ތުހުމަތުކުރެވިފައިވާ ފަރާތަށް ލިބިގެނެއް ނުވެއެވެ.\nހަނުހުރުމުގެ ޙައްޤު އިޚްތިޔާރުނުކޮށް ދައްކާ ކޮންމެ ވާހަކައަކީވެސް، ތުހުމަތު ކުރެވިފައިވާ ފަރާތާއި ދެކޮޅަށް ހެއްކެއްގެ ގޮތުގައި ބޭނުންކުރެވިދާނެ އެއްޗެކެވެ. އެހެންނަމަވެސް ހަނުހުރުމުގެ ޙައްޤު އިޚްތިޔާރުކޮށް އެފަރާތާއި އެއްކޮޅަށް ހުންނަ މަޢުލޫމާތު ހާމަކުރާނަމަ، ތަޙުޤީޤްގައި އެކަންތައް އިތުރަށް ބެލުމުގެ ފުރުޞަތު ލިބިގެންދާނެއެވެ. އަދި މިކަމަކީ، އޭގެ ސަބަބުން މުޅި މައްސަލައަށް އަސަރުކުރާނެކަމެކެވެ.\nހަމައެހެންމެ ބައެއް ޙާލަތްތަކުގައި، މިސާލަކަށް މަރުގެ މައްސަލަތަކުގައި، ހަނުހުރުމަކީ އޭގެ ޒާތުގައި އޭނާ އެ ކުށް ކަމުގައި ޤަބޫލުކުރެވޭނެ ސަބަބެއް ކަމުގައި ނުވާނަމަވެސް، އެ މައްސަލައިގާ ހޯދިފައިވާ ހެކި ހުރީ އެ ކުށުގެ ޢަމަލާއި އޭނާއާ ގުޅުންހުރި ކަމަށް ދައްކައިދޭ ގޮތަށް ކަމުގައިވާނަމަ، ޖަވާބުދާރީވުމަށް އޭނާއަށް ލިބިދޭ ފުރުޞަތުގައި އެކަން އެހެންގޮތަކަށް ސާބިތުކޮށްދިނުމަށް މަސައްކަތް ނުކޮށް ހަނުހުރެއްޖެނަމަ، އެ ހަނުހުރުމަކީ އެ ކުށުގެ ޢަމަލާއި އޭނާއާއި ގުޅުންހުރި ކަމަށް ދެކެވޭ ސަބަބެއްކަމުގައި ފަނޑިޔާރަށް ބެލުމުގެ ޙައްޤު ލިބިގެންވެއެވެ.\nހަނުހުރުމުގެ ޙައްޤަކީ، ކުށަކާއި ގުޅިގެން ފުލުހުންނަށް މަޢުލޫމާތު ދޭ މީހުންނާއި ހެކިބަސް ދޭ މީހުންނަށް ލިބިފައިވާ ޙައްޤެއް ނޫނެވެ. މިޙައްޤަކީ ކުށެއްގެ ތުހުމަތުގައިވާ މީހާއަށް ލިބިދީފައިވާ ޙައްޤެކެވެ. އެގޮތުން، ހަނުހުރުމުގެ ޙައްޤު ބޭނުންކުރާނަމަ، އެ ޙައްޤު ބޭނުންކުރަންވާނީ އެމީހެއްގެ މަސްލަޙަތު ހިމާޔަތްކުރެވޭނެ ގޮތަށެވެ. ވީމާ ހަނުހުރުމުގެ ޙައްޤު އޭގެ އެންމެ ފައިދާ ކުރާނެ ގޮތަށް ބޭނުންކުރެވޭނީ، ޤާނޫނުގައި އެ ޙައްޤު ބޭނުން ކުރުމަށް ކަނޑައަޅާފައިވާ ގޮތްތަށް ރަނގަޅަށް އެނގިގެންނެވެ.


ނަފްރަތުން އުފެދުނު ލޯބި…6ވަނަ ބައި – Esfiya\nޔުޝްރާގެ އުނދަގޫ ބޮޑުކަމުން އެންމެ ފަހުން މަންހާ ފާޚަނަ އަކަށްށޭ ކިޔައިފަ ދިޔައެވެ. އެއިރު ޔުޝްރާ ވައި އަޑުން ހީލަ ހީލަ އިނެވެ. ޒިދާން ވެސް އިނީ ޔުޝްރާ އާ ދިމާލަށް ލޯ އަޅައިިގެންނެވެ. ” ސޮރީ ދޮންބޭ … އެކަމް ބައެއް ފަހަރު އުނދަގު ކުރުމަކީ ވެސް އޮންނަ ކަމެންނު …. ހެހެެެހެ ” ޔުޝްރާ ޒިދާން އާ ވެސް ދިމާ ކުރަން ފެށިއެެވެ. ޒިދާން ވެސް އެންމެ ތަންކޮޅެއް ވެސް ދޫކުރާކަށް ބޭނުމެއް ނުވިއެވެ. ” އެހެންތަ؟ … މިރޭ އަލްވާންގެ ގައިގަ ވަރަށް ބާރަށް ބައްދާލީ މެންނު … ހަހަހަ ” ޒިދާން މިހެން ބުނިތަނާ އަލްވާންގެ ދެ ލޯ ބޮޑު ވިއެވެ. މިރޭ ޔުޝްރާ އަލްވާން މަރާލާނޭ އަލްވާން ހިތަށް އެރިއެެވެ. ޔުޝްރާ ދެ ބުމަ ގޮށް ޖަހައިލަމުން އަލްވާން އާ ދިމާލަށް ބަލާލިއެވެ. އަލްވާން މާ ނޫން ކަމަށް ހަދާފާ ތިރި ބަލަން ފެށިއެވެެ. އަލްވާން އަށް ވެސް ހުރީ ވަރަށް މަޖާ ވެފައެވެ. އޭނަ ވަރަށް ޔުޝްރާ ރުޅި އަރުވާ ހިތްވެއެވެ. ” ބެސްޓްފްރެންޑް ގާތު އެވަރު އެއްޗެއް ބުނެލިޔަސް އޯކޭ ވާންނު … ” އަލްވާން ހެމުން ހެމުން ބުންޏެެވެ. އެއިރު ޔުޝްރާގެ ރުޅިގަނޑު ހުރީ އަށްޑިހައިގައެވެ. ” އަޅެ … އަހަރެން ގަސްތުގަ ކުރި ކަމެއް ނޫން ވިއްޔަ … ދެން ނުދާނަން އަލްވާން އާ އެކީ އެއްވެސްް ތަނަކަށް …. ” ޔުޝްރާ ބާރަކަށް އަލްވާން އާ ދިމާލަށް ހަޅޭލަވަން ފެށިއެވެ. ނިދައިފަ އޮތް މީހަކަށް ވެސް ޔުޝްރާ އާ ހެދި ހޭލެވިދާނެއެވެ. އަލްވާން ޔުޝްރާ ރުޅިި އައިސް ހުރުމުން އޭނަގެ އަތުގަ ހިފައިގެން ހިނގައިގަތެވެ. ” ކޮންތާކަށް ތި ގެންދަނީ؟ … އަތުން ދޫކުރޭ .. ” ޔުޝްރާ އަލްވާން އާ ދިމާލަށް ކިޔަން ފެށިއެވެ. އަލްވާން އޭނަގެ އަތް ޔުޝްރާގެ އަނގަ މަތީ އެޅިއެވެ. ” ޝްޝްޝް … މި ގޭގަ ނިދާފަ ހުންނާނޭ މީހުން … ޔުޝް އާ ހެދި އެ އެންމެން ހޭލާނީ … ” އަލްވާން އޭނަގެ އަތް ޔުޝްރާގެ އަނގަ މަތިން ނެގިއެވެ. އެއިރު ޔުޝްރާގެ އަނގައިގަ ހީވަނީ ޓޭޕު އެޅިފަ ހުރި ހެންނެވެ. ” ކީއްވެ ދޮންބެ ގާތު ބުނީ ދެން ގައިމު އަބަދު ދިމާ ކުރާނެ … ” ޔުޝްރާ ތުންކޮޅުު އޫ ކޮށްލަމުން ބުންޏެވެ. ” އަހަރެން ހުރިހައި ވާހަކަ އެއްް ކިޔައި ދޭން ޒިދާން އަށް … އެކަމް އެ ވާހަކަ ހުރީ ނުކިޔައި ދޭންް ކަމަށް އެކަމް މޮޔަ ކަމުން ފެށުނީ … ދެން އެއްކޮށް ކިޔައި ދޭން ޖެހުނީ އައިމް ސޮރީ … ” އަލްވާން ޔުޝްރާގެ ލޯ މައްޗަށް ވެއްޓިފަ އޮތް އިސްތަށި ކޮޅެއް އެއްކައިރި ކޮށްލިއެވެ. ” މާފެއް ނެތްް ” ޔުޝްރާ އަލްވާން ކޮށްޕާލައިފަ ދުއްވައިގަތެވެ. އަދި ދުވަމުން ލުއި ހީލުމެއް ހީލިއެވެ. އަލްވާން އަށް އެ ހުރި ގޮތަށް ހުރެވުނީއެެވެ. އަލްވާންގެ ތުންފަތް މަތީީ ރީތި ހިނިތުންވުމެއް ވެސް ވިއެވެ. އިރުކޮޅެއް ވަންދެން އެހެން ހުރެލާފަ އަލްވާން ދިޔައެވެ. އަލްވާން އަށް އަބަދުވެސް ވިސްނެނީ ޔުޝްރާ މަތިންނެވެ. ޔުޝްރާ އަށް ވެސް ވަނީ މިކަހަލަ ގޮތެކެވެ. ނަމަވެސް މިހާ އުނދަގޫޫ ބޮޑު ފިރިހެނެއް މި ފެނުނީ އަލަށެވެ.\nފަތިސް ނަމާދުގެ ބަންގީގެ އަޑަށް ޔުޝްރާ އަށް ހޭލެވުނެވެ. އޯވަރ ނައިޓް އެކޭ ބުންޏަސް އެންމެން ވެސް އޮތީ ނިދާފައެވެ. ޔުޝްރާ ކައިރީގަ އޮތް މަންހާ އަށް އޭނަ ގޮވިއެވެ. މަންހާ ދެ ލޯ އުނގުޅަމުން ތެދުވެގެން ފާޚަނަ އަށް ދިޔައެވެ. ޔުޝްރާ ދެން ދިޔައީ ޒިދާންގެ ކޮޓަރި އަށް ށެވެ. ޒިދާން އެނދުގަ އޮތް އިރު އަލްވާން އޮތީ ސޯފާ މަތީގައެވެ. ސޯފާ މަތީ އަލްވާން އޮތް ގޮތުން ޔުޝްރާ ގާތަށް ހިނި ވެސް އައެވެ. އަލްވާންގެ ދެ ފައި އޮތީ ތަޅުންގަނޑު މަތީގައެވެ. ޔުޝްރާ ދެ ފަރާތަށް ބޯ ހޫރާލާފަ ގޮސް ޒިދާން އަށް ގޮވަން ފެށިއެެވެ. ޒިދާންގެ ގައިގަ އަތް ޖެހުން ހެން ހީނުވެ ތެދުުވިއެވެ. ޔުޝްރާގެ ދެ ލޯ ވެސް ބޮޑުވިއެވެ. ” ޕިސް … މި ދޮންބެ ވެސް ދޯ … ދެން އަލްވާން އަށް ގޮވާ… ” ޔުޝްރާ މިހެން ބުނެފަ އެ ކޮޓަރިން ނުކުމެގެން ދިޔައެވެ. އަދިި މަންހާ އާ އެކު ނަމާދު ކުރިއެވެ.\nޔުޝްރާ އާ މަންހާ ކާގެ އަށް ދިޔައިރު ޔުޝްރާގެ މަންމަ ޒެރާޝާ ހުރީ މަސްހުނި މޮޑޭށެވެ. އާބިދާ އަށް އަދިވެސް ތެދުވެއެއް ނޫޅެވެއެވެ. މަންހާ އާ ޔުޝްރާ ވެގެން ރޮށި ފިހުނެވެ. އަދި ސައި ތައްޔާރު ވުމުުންް އަލްވާން މެން ގާތު ބުންޏެވެ. މޭޒު މަތީ ހުރި މަސްހުނި ތަށި ފެނުމުން އަލްވާން ކުޅު ދިޔާވިއެވެ. އޭނަ އަށް މަސްހުނި ކޮޅެއް ނުކެވޭތާ މިހާރު4މަސް ވެދާނެއެެވެ. އެހެންކަމުން އަވަސްް އަވަހަށް މަސްހުނި އަޅައިގެން އޭނަ ކާން ފެށިއެވެ.\nދުވަސް ތައް އޭގެ އެންމެ ބާރު މިނުގައި ވޭތު ވަމުން ދިޔައެވެ. މިހާރު ގިނަ ވަގުތު އަލްވާން އާ މަންހާ އުޅެނީ ޔުޝްރާ މެން ގޭގައެވެ. ނަމަވެސް އަދިވެސް ޔުޝްރާ އާ އަލްވާންގެ ގުޅުމަކީ ނަފްރަތެވެ. އަލްވާން ޔުޝްރާ އަކަށް ނަފްރަތެއް ނުކުރެއެވެ. ނަމަވެސް ޔުޝްރާ އަލްވާން އަށް ވަރަށް ނަފްރަތު ކުރެއެވެ. ޔުޝްރާ އަށް ނޭނގެނީ އޭނަ އަށް މިހާރު އަލްވާން ދެކެ ލޯބި ވެވިއްޖެ ކަމެވެ. އަލްވާން ވެސް ހަމަ އުޅެނީ މިފަދަ ޙާލެއްގައެވެ. ޔުޝްރާ ރުޅި ގަދަ ކަމުން އަލްވާންގެ ކުދި ކުދި ސަމާސާ ތައް މިހާރު ދަނީ ބޮޑެތި ވަމުންނެވެ.\nހަވީރު ވަގުތެވެ. ޔުޝްރާ އިނީ އުނދޯލި ހެއްލަންށެެވެ. އެ ވަގުތަކީ ވަރަށް ވައި ވެސް ބާރު ވަގުތެކެވެ. ޔުޝްރާ އެ ހިތްގައިމުު މާޙައުލުގައި އިން އިރު ހީވަނީ ރާނީ އެއް ހެންނެވެ. ޔުޝްރާ އެހެން އިންދަ އަލްވާން އައެެވެ. ޔުޝްރާ ފާޑަކަށް އަނގައަށް ހަދާލިއެވެ. ” އޯ … ހާާދަ އުފާވެފަ ” އަލްވާން އުނދޯލީގަ އިށީންނަމުން ބުންޏެވެ. ” އާނ … ސްކޫލް މަތިން ހަނދާން ވަަނީީ ” ޔުޝްރާ ދެރަވެފަ ހުރެގެން ބުންޏެވެ. އަލްވާން ބެލީ ޔުޝްރާ ހެއްވާލެވޭތޯ އެވެ. ” ކްރަޝް މަތިން ހަނދާން ވަނީ ދޯ … ހެހެހެ … ” އަލްވާން ލާނެތް ގޮތަކަށް ހޭންފެށިއެވެ. ” ދެން … އަލްވާން ވެސް ދޯ … ” ޔުޝްރާ އަލްވާންް ކޮށްޕާލަމުންް ބުނެލިއެވެ. އަލްވާން އަށް އެއިރުު ހުރެވުނީ ޔުޝްރާ އާ ދިމާލަށް ބަލަހައްޓައިގެންނެވެ. ” ކޮލެޖަށް ޖޮއިން ކުރަންތަ؟ … ” އަލްވާން އެންމެ ކުރަން ބޭނުންވެފަ ހުރި ސުވާލު ކޮށްލިއެވެ. ” ޔެސް … މަން ވެސް ދޮންބެ ވެސް ޖޮއިން ވޭ … އަލްވާން ނުވާނަންތަ؟ ” ޔުޝްރާ ވެސް ސުވާލެއް ކޮށްލިއެވެ. ” ނޫނޭ … އަހަރެން ވެސް … ދެން ޔުޝް ނެތް ތަނެއްގަ ކިހިނެއް އުޅޭނީ … ” އަލްވާން އަށް ބުނެވުނު އެތި ރޭކާލީ މާ ފަހުންނެވެ. ޔުޝްރާ ވެސް ދެ ބުމަ އަރުވާލަމުން އަލްވާން އާ ދިމާލަށް ބަލާލިއެވެ. ” މި ބުނީ މަޖަލަކަށް އިނގޭ … ޔުޝް އަށް ކިހިނެއް ތޯ ވަނީ ބަލާލީ … ” އަލްވާން ޔުޝްރާ އަށް އޮޅުވާލެވޭތޯ ބެލިއެވެ. އަދި އެކަން ކާމިޔާބު ވެސް ވިއެވެ. ދެ ކުދިން އެކި ވާހަކައިގަ ތިއްބަ މަންހާ އާ ޒިދާން އައެވެ. ” މަަންް އަށް މިހާރު އަހަރެންނަަށްް ވުރެެ އެހެން މީހަކު މާ މުހިއްމު ދޯ … ” ޔުޝްރާ އިސްދަށަށް ޖަހާލަމުން ބުންޏެވެ. މަންހާ ދެ ފަރާތަށް ބޯހޫރު ވާލިއެވެ. ” ޔުޝް ދައްކާ ވާހަކަ … އަހަރެން ވަރަށް ލޯބިވޭ ޔުޝް ދެކެ … ޔުޝް ވެސް ތިހިރީންނު ތިއްތި އާ އެކީ … ” މަންހާ ލާނެތް ގޮތަކަށް ހޭންފެށިއެވެ. ޔުޝްރާ ދެ ބުމަ ގޮށް ޖަހައިލައިގެން ހުރެ ގޭ ތެރެއަށް ދިޔައެވެ. އެއިރު ޔުޝްރާ ނޫން އެހެން ކުދިންގެ ތުންފަތް މަތީވީ ފުޅާ ހިނިތުން ވުމެކެވެ.\nމަންހާ އާ ޒިދާން ރަސްފަންނަށް ދިޔައެވެ. އަދި އެތާާ އިން ބެންޗެއްގަ އިށީނެވެ. ” މިހާރު ޒިދާން އަށް 18 ވެއްޖެ ދޯ … އިނގޭތަ މާދަމާ ނޫން އޭގެ އަނެއް ދުވަހަކީ ތިއްތި އާ ޔުޝްގެ އުފަންދުވަސް … އަޖައިބެއް ދޯ …. ޔުޝް އަކަށް ނޭނގޭނެ ތިއްތިގެ އުފަންދުވަހެއް … ތިއްތި އަކަށް ވެސް ނޭނގޭނެ … ” މަންހާ މިހެން ބުނެ ނިމުނު އިރު ޒިދާން ފޫހި ކަމެއް ނެތި މަންހާ އާ ދިމާލަށް ބަލަން އިނެވެ. މަންހާ ލަދުން ޒިދާންގެ ލޯ މަތީ އަތްއަޅައިފަ ދުއްވައިގަތެވެ. ޒިދާން ވެސް މަންހާގެ ފަހަތުން ދުއްވައިގަތެވެ. މާ ދުރަށް ނުދެވެނިސް ޒިދާން އަށްް މަންހާ އަތުލެވުނެވެ. އަދި ޒިދާން މަންހާ އުފުއްލައިލާފަ އެނބުރި ގަތެވެ. މަންހާ އާ ޒިދާންގެ ހުނުމުގެ އަޑު އެ ހިސާބުގައި ގުގުމާލިއެވެ. އެރޭ އެ ކުދިން ގެއަށް ދިޔައީ ޔުޝްރާ އާ އަލްވާންގެ އުފަންދުވަހަށް ތައްޔާރު ވާނެ ގޮތް ރާވައިގެންނެވެ.\nޔުޝްރާ ފޯނުން އިންސްޓަގްރާމް ހާވަން އިންދަ އަލްވާންގެ މެސެޖެއް އައެވެ. މެސެޖު ބަލާލާނީ އޭ ހިތަށް އަރާފަ ޔުޝްރާ އެ ޗެޓަށް ވަނެވެ. އަލްވާން އިނީ އޭނައަށް ‘ހާއި’ ޖަހާލާފަ އެވެ. ޔުޝްރާ ވެސް ހޭ އޭ ބުނެލިއެވެ. މިހެން ގޮސްް އެކި އެކި ވާހަކަ ދައްކަން ދެ ކުދިންނަށް އިނދެވުނެވެ. އަޞުރު ނަމާދު ބަންގީގެ އަޑު އިވެން ފެށުމުން ޔުޝްރާ އަލްވާން އަށް ‘ބާއި’ އޭ ބުންޏެވެ. އަދި ފުރަތަމަ މެސެޖު ކުރި ގަޑި ބަލާލިއެވެ. އޭނަގެ ދެ ލޯ އަތަށް ނައީ ކިރިޔާ އެވެ. އެ ދެ ކުދިންް ވާހަކަ ދައްކާތާ މިހާރު ބަރާބަރު ހަތަރު ގަޑިއިރާ ފަނަރަ މިނަޓު ވީއެވެ. ޔުޝްރާ ފޯނު އޮފް ކޮށްލާފަ ފާޚަނަ އަށް ގޮސް ވުޟޫ ކޮށްލައިގެން ނަމާދު ކޮށްލިއެވެ. އަދި ހަވީރު އެއްކޮށް ހޭދަ ކުރީ ޤުރުޢާން ކިޔެވުމުގައެވެ. ޔުޝްރާގެ ހިތް އަލިކަމުން މިހާރު އޭނައަށް ޚަތިމްގެ ފުރަތަމަ ފޮތް އެއްކޮށް ވަނީ ހިތުދަސް ވެފައެވެ.2ވަނަ ފޮތުގެ ބޮޑުބައި ވެސް ވަނީ ދަސްވެފައެވެ. ޔުޝްރާ އެތައް ފަހަރަކު ޚަތިމް ކުރުމުގެ ސަބަބުން އޭނައަށް ހަމަ ދަސްވަނީ އެވެ. އަދި ދުވަހަކު ވެސް ޔުޝްރާ ދަސްކުރާ އުސޫލުން އެއްވެސް ފޮތެއް ނުކިޔައެވެ. އޭނައަށް ހަމަ ހުރިހައި އެއްޗެއް ދަސްވަނީ އެވެ. ދަސްކުރަނީ އެއް ނޫނެވެ. އަވަހަށް އެއްޗެހި ދަސްވާތީ އޭނަ މާތް ﷲ އަށް ޙަމްދު ކުރެއެވެ. ޔުޝްރާ އަށް މި ހުނަރު ލިބިފައިވާތީ ދުވަހަކުވެސް އޭނަ ބޮޑާ އެއް ނުވެއެވެ. އޭނަ އެދެނީ އެހެން ކުދިންނަށް ވެސް މި ހުނަރު ލިބުމެވެ.\nOh wow!! FIRST!! adhi nukiyan.. kiyaalaafa i’ll comment again!!\nThanku so much mal fr supporting me🤗🤗🤗\n😁Yeah u first nd congratsss\n…Miothiii 6th part vx up vefa\n🤗Kiyaalaafa comment eh kohlahche\nVarah salhi.. but hellansheve eh noon kiyaany.. hellaasheve. Mi partwes varah cute! Hope next part wes v avahah genesdheyne kamah!😊😊\nQuiiin balaanan avahah submit kurevey thw ekm admin ennu publish kuraaniii😊\nMi part wes v cute!! 😊😊\nBut i thought manha and yushra were getting ready for o’level? Mihaaru school nimmaaly? Anyway next part wes v avahah genesdhehchey!! Waiting impatiently!!\nYeah mihaaru tst thah hadhaifi but adhi result eh nulibey in sha allah vrh avahahekudhinge result vhk genesdheynan… thanku bunedhinyma quiiin huriii handhaan vx nethifa😁 thanku mal 😚\nIn sha allah nxt part avahah genesdhevey thw balaanan😊\nWoooooowwww …,mi part vx hama habeys … ❤❤❤\n❤Thanku so much ekkala kujja\nMa sha allah haadha ryhchey mi part vx … dhn avahah alvaan aa yushra gulhuvadheebaaa😀\n😊Hehe thanku kix\nBalamaa dhw kihineh thw vanii\nwow mi part vx varah reethi masha allah\n😀😀😀Thanku so much yan\nHope yan ge comments kuriah oiy part thakuga vx fennaane 😄😄😄kamah\nWow… v v v reethi mi part vx 💯💯💯❤❤❤❤♥♥♥♥… when next part? Waiting for it 😙😙😙\n😘❤Thanku so much maiii\nSoon nxt part in sha allah …\nVrh lahun dhw mi reply kurevuniii vx …😅\nnext part kon irakuntha?\nquiiin ehen writers hadhaa gothah ehbai liyefa hutta nulahche\nvarah reethi mi vaahaka btw\nAlhey …. sry ingey … quiiin ah miulheniii adhi 7th part nuliyevigen … in sha allah vrh avahah submit kohlevey thw balaanan ingey dear🤗\nOh please I can’t wait to read them next part it’s funny any cute like couples😏😏☺\nHehehe aslu vx vrh cute dhwecouplesss …. thanku soo much lll😘❤\nVrh salhi… alvaan aa yushra rattehi vefa break up nuvanyyaa vrh best vaane…\nHehe thanku sooo much miku … lets see dhw …\nHappy to knw that this is ur fav stry …\nހިތާމަ އެހެނިހެން ލޯބި April 17, 2018


Vote laa vaguthu ithuru kuraairu haahsa haalaithakah balan edhefi\nއިންތިހާބުތަކުގައި "ހާއްސަ ހާލަތްތަކުގައި" މެނުވީ ވޯޓުލެވޭ ވަގުތު އިތުރުނުކުރުމަށް ކޮމަންވެލްތުން އިލެކްޝަންސް ކޮމިޝަނަށް އިލްތިމާސްކޮށްފި އެވެ.\nމިދިޔަ ހޮނިހިރު ދުވަހު ބޭއްވި ރައްޔިތުންގެ މަޖިލިސް އިންތިހާބުގައި ވޯޓުލުން ކުރިއަށް ދަނިކޮށް، އެދުވަހު އާދަޔާ ހިލާފަށް ހޫނުގަދަވުމުން ވޯޓުލާން ބޭނުންވާ މީހުންނަށް އިތުރު ފުރުސަތު ދޭންކަމަށް ބުނެ އިލެކްޝަންސް ކޮމިޝަނުން ވަނީ ކުއްލި ގޮތަކަށް ވޯޓުލާ ވަގުތު އިރުއޮއްސި 6.00 އާ ހަމައަށް އިތުރުކޮށްފަ އެވެ.\nމިފަހަރުގެ އިންތިހާބުގެ ކަންކަން އޮބްޒާވްކުރުމަށް މިދިޔަ މަހުގެ 30 ވަނަ ދުވަހުން ފެށިގެން ކޮމަންވެލްތުގެ އަށް މެމްބަރުންގެ ޓީމެއް ރާއްޖޭގެ އެކި ކަންކޮޅުތަކުގައި ހަރަކާތްތެރިވުމަށްފަހު ނެރުނު ބަޔާނުގައި އެކަން ވަނީ ފާހަގަކޮށްފަ އެވެ.\nއަދި އިންތިހާބުތަކުގައި ވޯޓުލާ ގަޑި ކަނޑައެޅުމުގެ އިހުތިޔާރު ގާނޫނުން އިލެކްޝަންސް ކޮމިޝަނަށް ލިބިފައިވީ ނަމަވެސް، ވޯޓުލަމުން ދަނިކޮށް ވަގުތު އިތުރުކުރުމުގައި ޒިންމާދާރުވާންޖެހޭކަމަށް އެ ވަފުދުން ފާހަގަކޮށްފައިވެ އެވެ.\n"އިންތިހާބު އޮންނަ ދުވަހު ވޯޓުލާ ވަގުތައް ބަދަލު ގެންނައުމުގައި، ކުރިން ލަފާނުކުރެވޭނެފަދަ ހާއްސަ ހާލަތްތަކަށް ރިއާއަތްކުރަންޖެހޭ،" އެވަފްދުގައި އިސްކޮށް ހުންނެވި ޖެމެއިކާގެ ކުރީގެ ބޮޑުވަޒީރު ބްރޫސް ގޯލްޑެން ވިދާޅުވި އެވެ.\nނަމަވެސް، އިންތިހާބުގެ ހުރިހާކަމެއް މައިގަނޑު ގޮތެއްގައި ވަރަށް އޮމާންކަމާއި އިންސާފުވެރިކޮށް ގެންގޮސްފައިވާތީ އިލެކްޝަންސް ކޮމިޝަނަށް އެ ވަފުދުން ވަނީ ތައުރީފުކޮށްފަ އެވެ.


Rahumeh neiy narus, ethah satheyka baeh ge gaathil! | Mihaaru\nއެތައް ސަތޭކަ ބަލިމީހުން މަރާލާފައިވާ ކަމަށް ބެލެވޭ ފިރިހެން ނަރުސް، ހޯގެލް ކޯޓަށް ވަންނަނީ: ހަގީގަތް އެނގުމުން ޖަރުމަނަށް ލިބުނީ ޝޮކެއް\n07 ޖޫން 2019 - 13:48 16 comments\nއޭނާގެ ބެލުމުގެ ދަށުގައި ތިބި ބަލިމީހުން މަރުވަމުން ދިޔަ އިރު އެއްވެސް މީހަކަށް އޭގެ ހަގީގަތެއް ނޭނގެވެ. އެހާ ގިނަ ބަޔަކު، އެކެއްގެ ޑިއުޓީގައި މަރުވަމުން ދިއުމަކީ ނުރައްކަލުގެ ރަނގަބީލު އެޅެން ޖެހޭ ކަމެއް ނަމަވެސް، ޖަރުމަނުގެ އޮލްޑެންބާގުގައި ހުރި ހޮސްޕިޓަލުގެ ވެރިންގެ ސަމާލުކަމަށް އެކަން އައީ މާ ފަހުންނެވެ. އޭރު މަދުވެގެން 100 އަށް ވުރެ ގިނަ މީހުން މަރުވެދާނެ ކަމަށް ބެލެވެ އެވެ.\nފިރިހެން ނަރުހެއް ކަމަށްވާ ނިއެލްސް ހޯގެލްގެ މައްޗަށް އިއްޔެ ޖަރުމަނުގެ ކޯޓަކުން ވަނީ 85 މީހެއްގެ މަރުގެ ޒިންމާ އަޅުވައިފަ އެވެ. އެހާ އަނިޔާވެރި، ރަހުމަތް ކުޑަ ނަރުހެއް، ދުނިޔޭގެ ތާރީޚު މިހާތަނަށް ދައްކާފައެއް ނުވެ އެވެ. އެކަމަކު އެއް ބަޔަކު ބުނާ ގޮތުގައި ގަސްދުގައި އޭނާ މަރާލި ބަލިމީހުންގެ އަދަދު 300 އަށް އަރާނެ އެވެ.\nއަސްލު އަދަދުގެ ހަގީގަތް ހޯދޭނެ ގޮތެއް ނެތެވެ. ބައެއް ބަލިމީހުން މަރުވުމާ އެކު، އެ މީހުންގެ ވަސިއްޔަތާ އެއްގޮތަށް، ނުވަތަ ގަބޫލުކުރަމުން އައި އުސޫލުތަކާ އެއްގޮތަށް، އެންދީ އެވެ. އެހެންކަމުން ހޯގެލް ދިން ބޭސްތަކުގެ އަސަރު ހޯދޭނެ ގޮތެއް ނެތެވެ. އޭނާގެ މައްޗަށް ދައުވާކުރީ ޖަރުމަނުގެ ފުލުހުން ތަހުގީގުގައި ކޮނެގެން ނަގައިގެން ޓެސްޓްތައް ހެދި މީހުންގެ މަރާ ބެހޭ ގޮތުންނެވެ.\nހޯގެލްގެ ރަހުމްކުޑަ އަމަލްތައް ހިންގަން ފެށީ، ބެލެވޭ ގޮތުގައި، 1999 އިން ފެށިގެންނެވެ. އެގޮތުން 2005 އާ ހަމައަށް، ޑޮކްޓަރުން ލިއެނުދޭ ބާރުގަދަ ބޭސްތައް ދީގެން އެތައް ސަތޭކަ ބަލިމީހުން މަރާލާފައި އޮވެދާނެ ކަމަށް ރަސްމީ ފަރާތްތަކުން ލަފާކުރެ އެވެ. އެކަމަކު ތަހުގީގުގައި ޖަރުމަނާއި ޕޮލެންޑާއި ތުރުކީ ފަދަ ގައުމުތަކުން ކޮނެގެން ނަގައިގެން ޓެސްޓްތައް ހެދޭވަރުވީ 130 މީހެއްގެ އެވެ.\nމި ތަހުގީގަށް 10 އަހަރަށް ވުރެ ގިނަ ދުވަސް ނެގި އެވެ.\nހޯގެލް ވަނީ 43 މީހުން މަރާލި ކަމަށް އެއްބަސްވެފަ އެވެ. އަދި 52 މީހަކު އޭނާގެ އަތުން މަރުވެފައި ނުވާ ކަމަކަށް ދެކޮޅެއް ނުހަދަ އެވެ. ފަސް މީހަކު މަރާލި ކަމަށް ދެކޮޅު ހެދި އެވެ.\nޖަރުމަނު ކަހަލަ ގައުމެއްގެ ހޮސްޕިޓަލްގައި އެހާ ގިނަ ބަޔަކު އެއް ނަރުހަކު މަރަމުން ދިޔަ އިރު، ކަމާ ބެހޭ ފަރާތްތަކުގެ ސަމާލުކަމަށް ނައީ ކީއްވެގެންތޯ، ޖަރުމަނުގެ ރައްޔިތުން ވެސް ސުވާލުކުރެ އެވެ.\n"ޖަރުމަނުގައި 300 މީހެއްގެ މަރުގެ ސިއްރު ކާޕެޓް ދަށުގައި 15 އަހަރު ވަންދެން އޮތް އިރު، ކޮން ކަމެއް ދެން ނުހިނގާނީ،" ހޯގެލްގެ އަނިޔާވެރިކަމުގެ ހިތާމަ ތަހައްމަލްކުރަމުން ދާ ކްރިސްޓިއަން މާބެޗު ބުންޏެވެ.\nއޭނާގެ ކާފަ ވަނީ ހޯގެލް އަތުން މަރުވެފަ އެވެ.\nހޯގެލް އެންމެ ފުރަތަމަ މަސައްކަތްކުރި ހޮސްޕިޓަލް: ބައެއް ނަރުހުން އޭނާއާ މެދު ޝައްކު އުފެދުނަސް މައްސަލަ ބަލާފައެއް ނުވޭ\n"ޖަރުމަނުގެ ރައްޔިތުން ދެން ކޮން ކަމަކަށް ބާ ތެދުވާނީ، ނުވަތަ ސަމާލުކަން ދޭނީ؟"\nހޯގެލްއާ އެކު މަސައްކަތްކުރި ނަރުހެއް ކަމަށްވާ ފްރޭންކް ލުޓާމަން ވަނީ ކެރިގެން ހެކިބަސް ދީފަ އެވެ. އޭނާ ސިފަކުރި ގޮތުގައި އެ ހުރިހާ ކަމެއް ސިއްރުވީ "އެއްވެސް ކަމެއް ނުފެންނަ ކަމަށް ހަދައިގެން، އިސް ޖަހައިގެން އުޅުމުގެ ސަގާފަތެއް" އޮތުމުންނެވެ.\nބަލިމީހުން މަރަންފެށީ ގިނައިން ދީފި ނަމަ ހިތް ހުއްޓޭ ފަދަ ބޭސް މީހުންނަށް ދީގެންނެވެ. އޭގެ ފަހުން އެ މީހުންނަށް ހާޓްއެޓޭކް ޖެހުމުން ބަލިމީހުން ސަލާމަތްކުރަން އެންމެ އަވަހަށް މަސައްކަތްކުރާ މީހަކަށް ވަނީ ހޯގެލް އެވެ. އެމީހުން ސަލާމަތްކުރަން އޭނާ ކުޅަދާނަކަމާ އެކު އުޅެގަނެ އެވެ. އެ ސަބަބާ ހެދި އޭނާ ބެލެވުނީ އެފަދަ ނުރައްކާތެރި އަދި ނާޒުކު ދަނޑިވަޅުތަކުގައި އެންމެ މޮޅަށް ކަންތައް ކުރާ ނަރުހުގެ ގޮތުގަ އެވެ.\nހޯގެލް ބޭނުންވީ ވެސް އޭނާއާ މެދު އެގޮތަށް ދެކޭށެވެ. އެގޮތަށް މަޝްހޫރުވާށެވެ.\nގަސްދުގައި ހޯގެލް މީހުން މަރަން ފެށީ އޯލްޑެން ބާގުގައި ހުރި ހޮސްޕިޓަލަކާއި 2000 ވަނަ އަހަރު އޭނާ ބަދަލުވި ޑެލްމެންހޯސްޓް ހޮސްޕިޓަލްގަ އެވެ. މީގެ ތެރެއިން ޑެލްމެންހޯސްޓް ހޮސްޕިޓަލްގައި އޭނާ މަސައްކަތްކުރި ތިން އަހަރުގެ ތެރޭގައި 411 މީހުން މަރުވެފައިވާ އިރު އޭގެ ތެރެއިން 321 މީހުން މަރުވީ އޭނާ ޑިއުޓީގައި ހުރި ނުވަތަ ޑިއުޓީ ނިންމާފައި ހަމަ ދިޔަތަކުންނެވެ. އެކަމަކު އޭގެ ތެރެއިން ހޯގެލް މަރާލީ ކިތައް މީހުން ކަމެއް، ރަސްމީ ފަރާތްތަކަށް ހޯދޭ ގޮތެއް ނުވެ އެވެ.\nކޯޓާ ހަމައަށް ގެނެވުނީ ހަށިގަނޑު ނަގައިގެން ޓެސްޓްކޮށް، ހޯގެލް ބޭނުންކުރި ބޭސްތަކުގެ އަސަރު ދެނެގަނެވުނު މީހުންގެ މައްސަލަތަކެވެ.\nހިތުގައި އެއްވެސް ކުލުނެއް ނެތް، ހަމައެކަނި އަމިއްލަ ނަފުސު\nސިކުނޑީގެ މައްސަލަތަކާ ބެހޭ ދާއިރާގެ ތަޖުރިބާކާރެއް ކަމަށްވާ ޑރ. ކާލް ހެއިންޒް ބެއިން ވިދާޅުވި ގޮތުގައި ހޯގެލްއަކީ ހަމައެކަނި އޭނާގެ އަމިއްލަ ނަފުސު ދެކެ ލޯބިވި މީހެކެވެ. އެހެންކަމުން އޭނާގެ އަނިޔާވެރިކަމުގެ ހައްދުން ނެއްޓުމަކީ ހަމައެކަނި އޭނާގެ އަމިއްލަ ނަފުސުގެ ފައިދާއަށް ކުރި ކަމެއް ކަމަށް ބެއިން ދެކެވަޑައިގަނެ އެވެ.\nސިއްހީ ދާއިރާގައި އުޅޭ ބޮޑެތި ގާތިލުންގެ ކަންކަން ދިރާސާކުރަމުން ގެންދަވާ ބެއިން ވިދާޅުވި ގޮތުގައި އޭނާ އެންމެ ހައިރާންވީ އެތައް ބައެއްގެ މަރުގެ ޒިންމާ ނަގަން ޖެހޭ އިރު ވެސް ހޯގެލްގެ ހެކިބަހުގައި ދެރަވުމުގެ އެއްވެސް ކަހަލަ އަސަރެއް ނެތުމުންނެވެ.\nޑެލްމެންހޯސްޓް ހޮސްޕިޓަލްގައި މަސައްކަތްކުރި އިރު ހޯގެލް ދިރިއުޅުނު ގެ: އެހެން އެއްވެސް އިންސާނަކާ މެދު އޭނާގެ ހިތުގައި ހަމްދަރުދީއެއް ނެތް\nޝަރީއަތުގައި އޭނާ އާންމުކޮށް ބުނެފައި ވަނީ "އަހަރެން ހަނދާނެއް ނުވޭ، އެކަމަކު [މަރުތަކުގައި] އޮޅުވާލުމެއް ނެތެކޭ ނުބުނާނަން" ކަމަށެވެ. މަދު ފަހަރެއްގައި ބައެއް މަރުތަކުގެ ތަފްސީލު އޭނާ ދިނެވެ.\nއޭނާގެ އަތުން މަރުވި މީހުންގެ އުމުރު އުޅެނީ 34 އަހަރާއި 96 އަހަރާ ދެމެދުގަ އެވެ. އޭނާއާ ދެކޮޅަށް އެންމެ ފަހުން އޮތް ޝަރީއަތުގައި ހޯގެލް ވަނީ، ބަލިމީހުންގެ މެޑިކަލް ރިކޯޑްތައް ކިޔައިދިން އިރު، "ތިމަންނަ ލަދުވެތިވަމޭ" ބުނެފަ އެވެ.\n"އަހަރެން މައާފަށް އެދެން،" އޭނާ ބުންޏެވެ.\nއެކަމަކު އެގޮތަށް އެދުމުން ވެސް އޭނާގެ ނިޔަތާ މެދު ގިނަ ސުވާލުުތަކެއް އުފެދުނެވެ.\nއެހެން މީހުންގެ ކަންކަމާ ނުބެހުމުގެ ސަގާފަތެއް!\nޖަރުމަނުގައި މިހާ ނުބައި ކަމެއް، އެހާ ގިނަ ދުވަހަށް ދެމިގެން ދިޔައީ އެ ގައުމުގެ ސަގާފަތް އޮތް ގޮތުން ކަމަށް އެއް ބަޔަކު ދެކެ އެވެ. ހޯގެލްއާ މެދު އޭނާއާ އެކު މަސައްކަތްކުރި އެހެން ބައެއް ނަރުހުން ޝައްކު އުފެދުނަސް، ވެރިންނާ ހަމައަށް މައްސަލަ ގެންދަން ނުކެރުނީ، އެހެން މީހުންގެ ވާހަކަ ދެއްކުމަކީ ތިމާއާ ބެހޭ ކަމެއް ނޫން ކަމަށް ގަބޫލުކުރާތީ އެވެ.\nއެއް ނަރުހަކު އޭނާގެ ހިތުގައި އޮތް ޝައްކުތައް ނަރުހުންގެ ވެރިޔަކާ ހިސާބަށް ގެންދިޔަ އެވެ. އެކަމަކު އެއްވެސް ކަހަލަ ފިޔަވަޅެއް ނޭޅުމުން، އެވާހަކަ އަލުން ދައްކަން ބޭނުންނުވީ އެވެ.\nއިއްޔެ އޮތް ޝަރީއަތުގައި ހޯގެލްގެ މައްޗަށް 85 މީހެއްގެ މަރުގެ ދައުވާ ސާބިތުވިޔަސް، އޭނާގެ އަތުން މަރުވި ކަމަށް ބެލެވޭ އެކަމަކު ހެކި ލިބިފައި ނެތް މީހުންގެ އާއިލާތަކަށް ހިތްހަމަޖެހުމެއް ނެތެވެ. އޭގެތެރެއިން އެކަކީ މާރިޔާ ތުތާ އެވެ.\nމީގެ ތިން އަހަރު ކުރިން ފުލުހުން އޭނާ ކައިރީ ބުނެފައި ވަނީ ހޯގެލްގެ އަތުން ފިރިމީހާ އަދުނާން މަރުވެފައި އޮވެދާނެ ކަމަށެވެ. އޭގެ ފަހުން މާރިޔާއަށް ކުރިމަތިވީ ޑިޕްރެޝަން އެވެ.\n"މިކަން ވުމާ ހަމައަށް އަހަރެން ދުށީ ޑޮކްޓަރުންނަކީ ހުރިހާ ކަމެއް ވެސް ރަނގަޅަށް ކުރާ ބައެއް ކަމަށް. އެ މީހުން އެ ތިބެނީ އެހެން މީހުންގެ އިތުބާރ ހޯދަން،" މާރިޔާ ބުންޏެވެ.\n"އެކަމަކު މި ކޭހުން އެނގުނީ އެ މީހުން ހުރިހާ ކަމެއް ވެސް ދޫލައިގެ ދަށަށް ލައިގެން އުޅުނުކަން. އަހަރެން ބޭނުންވަނީ އިންސާފު ލިބެން."\nއިތުރު ލިޔުންތައް ޖަރުމަން މަރު ނަރުހުން\nޖަރުމަން ނަރުސް އިތުރު މީހުން މަރާފައިވާނެ ކަމަށް ބެލޭ


Dhivehin Ge Feyli "Vagah" Negi Kunfunin Maafah Edhefi - Vaguthu\nދިވެހިންގެ ފޭލި "ވަގަށް" ނެގި ކުންފުނިން މާފަށް އެދެފި\nދިވެހިންގެ ފޭލި "ވަގަށް" ނަގައި އަމިއްލަ އުފެއްދުމެއް ކަމަށް ހަދައި ވިއްކަން ޖަހާފައިވާ ގްރީސްގެ ފެޝަން ކުންފުންޏެއް ކަމަށްވާ "ބްލުއާ" އިން މާފަށް އެދެފިއެވެ.\nމީގެ ކުރިން އެ ކުންފުނީގެ ޕޭޖުގައި ޖަހާފައިވާ ޕޯސްޓެއްގައި ހުދުކުލައިގެ ފޭލި ވިއްކަމުން ގޮސްފައިވަނީ އާދައިގެ "ސެރޯންގް" ކެޓަގަރީގަ އެވެ. އެ މީހުންގެ ވެބްސައިޓްގައި ހުދު ފޭލި މާކެޓު ކޮށްފައިވަނީ "އާރިއާ ސެރޯންގް" ގޮތުގައެވެ. އެ ފޭލި އެމީހުންގެ ވިއްކަން ޖަހާފައިވަނީ 24،435 ރުފިޔާ އަށެވެ.\nދިވެހިންގެ ފޭލި އަމިއްލަ އެއްޗެއް ކަމަށް ހަދައިގެން އެ ޕޭޖުގައި ވިއްކަން ޖެހުމާއި އެކީ ގިނަ ދިވެހިން ވަނީ ރަތަށް އަރާފައެވެ. އަދި ގިނަ ބަޔަކު ވަނީ އެކަން އެގޮތަށް ނުކުރެވޭނެ ކަމަށް ބުނެ ޓުވިޓާ އަދި އިންސްޓަގްރާމްގައި އެކަން ހުއްޓާލުމަށް ގޮވާލާފައެވެ.\nއެކަމާއި ގުޅިގެން އެ ޕޭޖުން ބުނެފައިވަނީ މި މަހުގެ ފުރަތަމަ ދުވަހު ފާހަގަކުރި "އިންޓަނޭޝަނަލް ޗައިލްޑްސް ޑޭ" އެ ކުންފުންޏަށް ވަރަށް ހާއްސަ ކަމަށެވެ. އެކަން ފާހަގަކުރުމުގެ ގޮތުން މާބަނޑު މީހަކާ އެކު ވަރަށް ހާއްސަ ފޮޓޯއެއް ނަގަން އެ ފޭލި ބޭނުން ކުރީ ކަމަށް ވަނީ ބުނެފައެވެ.\nއެ ފޮޓޯ ހިއްސާ ކުރިއިރު ފޭއްޔާ ގުޅޭ މާބޮޑު މައުލޫމާތެއް ލިބިފައި ނުވާ ކަމަށާއި އޭގެ ފަހުން ރާއްޖޭގެ ނެޝަނަލް ހެންޑިކްރާފް އެސޯސިއޭޝަނުން އެ ކުންފުންޏަށް ފޭލީގެ ވާހަކަ ކިޔައިދީފައިވާ ކަމަށް ކުންފުނިން ވަނީ ބުނެފައެވެ.\nއެއެސޯސިއޭޝަނުން ބުނެފައިވަތީ ކުންފުނިން ވަނީ، ފޭލި މާކެޓް ކުރެވުމަކީ ގޯހެއް ކަމަށާއި އެހެންވެ އެކަމާ މާފަށް އެދޭ ކަމަށް ބުނެ އެ މީހުންގެ ވެބްސައިޓުން ފޭލިތައް ނަގާފައެވެ.\nނަމަވެސް ދިވެހިންގެ ފޭލިތަކުގެ ޑިޒައިނަށް އެމީހުން ފޭލިތައް ތައްޔާރުކުރުމުގެ ވިސްނުން އައިގޮތާއި، ފުރަތަމަ ފޭލިގެ ޑިޒައިން އެމީހުންނަށް ލިބުނު ގޮތް ބަޔާންކޮށްފައެއް ނުވެއެވެ.


Covid in araigathumah 3.3 billion rf kharadhu koffi.\nކޯވިޑް-19އިން އަރައިގަތުމަށް މިހާތަނަށް 3.3 ބިލިއަނަށްވުރެ ގިނަ ރުފިޔާ ސަރުކާރުން ޚަރަދުކޮށްފިއެވެ.\nފިނޭންސް މިނިސްޓްރީން ޢާންމުކޮށްފައިވާ “ވީކްލީ ކޯވިޑް-19 ސްޕެންޑިން” ރިޕޯޓުގައި ބުނެފައިވަނީ، މިމަހުގެ 6ވަނަ ދުވަހުގެ ނިޔަލަށް ކޯވިޑުގެ ހާލަތުން އަރައިގަތުމަށް ސިއްޙީ އަދި އިޖްތިމާޢީ މަސައްކަތްތަކަށް 1.6 ބިލިއަނަށްވުރެ ގިނަ ރުފިޔާ ޚަރަދުކޮށްފައިވާކަމަށެވެ. އަދި އިކޮނޮމިކް ރެސްޕޮންސް ސްޕެންޑިންއަށް 1.7 ބިލިއަން ރުފިޔާ ޚަރަދުކޮށްފައިވާކަމަށްވެސް ބުނެފައިވެއެވެ.\nކޯވިޑް-19ގެ ޙާލަތުން އަރައިގަތުމަށް އެންމެ ބޮޑު ހޭދައެއް ކޮށްފައިވަނީ ނެޝަނަލް ޑިޒާސްޓަރ މެނޭޖްމަންޓް އޮތޯރިޓީ، އެންޑީއެމްއޭގެ މަސައްކަތްތަކަށެވެ. އެ ސެންޓަރުގެ މަސައްކަތްތަކަށް 867.9 މިލިއަން ރުފިޔާ ވަނީ ހޭދަކޮށްފައެވެ. ދެން އެންމެ ބޮޑު ހޭދައެއް ކޮށްފައިވަނީ ހެލްތު މިނިސްޓްރީއަށެވެ. އެ މިނިސްޓްރީއަށް 469.2 މިލިއަން ރުފިޔާ ވަނީ ހޭދަކޮށްފައެވެ. ދެން އެންމެ ބޮޑު ހޭދައެއް ކޮށްފައިވަނީ އައިޖީއެމްއެޗެށެވެ. އެ ހޮސްޕިޓަލަށްވަނީ 102.4 މިލިއަން ރުފިޔާ ހޭދަކޮށްފައެވެ.\nސަރުކާރުން ކޯވިޑުން އަރައިގަތުމަށް ބޮޑު ހޭދައެއް ކޮށްފައިވާއިރު، މިބައްޔަށް ފަރުވާ ކުރަން ބޭނުންވާ ތަކެއްޗާއި، ޓެސްޓު ކިޓާއި ޕީޕީއީ ހޯދުމަށް މިހާތަނަށް 458.5 މިލިއަން ރުފިޔާ ވަނީ ހޭދަކޮށްފައިކަމަށްވެސް ތަފާސް ހިސާބުތަކުން ދައްކައެވެ.\nކޯވިޑް-19އާއި ގުޅިގެން ރާއްޖޭގެ އިޤްތިޞާދު ހީނަރުވުމަށްފަހު މިހާރު އަރައިގަނެވެމުން އަންނަކަމަށް ސަރުކާރުން ވަނީ ހާމަކޮށްފައެވެ.


DRP alun vujoodhu mi kuranee 2023 ge inthihab kaamiyaabu kuran: Jabir | Mihaaru\nޑީއާރުޕީ އަލުން ވުޖޫދު މިކުރަނީ 2023 ގެ އިންތިޚާބު ކާމިޔާބުކުރަން: ޖާބިރު\nޖާބިރު: އޭނާ ވިދާޅުވަނީ 2023 ވަނަ އަހަރުގެ ރިޔާސީ އިންތިޚާބު ކާމިޔާބު ކުރާނީ ޑީއާރުޕީން ކަމަށް.\n24 ޖުލައި 2019 - 14:16\nބަލިކަށިވެފައި އޮތް ޑީއާރުޕީ އަށް މެމްބަރުން އިތުރުކޮށް އަލުން ވުޖޫދު ކުރަނީ 2023 ވަނަ އަހަރުގެ ރިޔާސީ އިންތިޚާބު ކާމިޔާބުކޮށް ރައްޔިތުންނަށް އުފާވެރިކަން ހޯދައި ދެއްވަން ކަމަށް އެ ޕާޓީގެ އާ ލީޑަރު އަދި ކާށިދޫ ދާއިރާގެ މެމްބަރު އަބްދުﷲ ޖާބިރު މިއަދު ވިދާޅުވެއްޖެ އެވެ.\nޖާބިރު ވިދާޅުވީ ޑީއާރުޕީ "މަރުވެފައި" ދެން ނޯންނާނެ ކަމަށެވެ. ރާއްޖޭގެ އެންމެ ބޮޑު ސިޔާސީ ޕާޓީ އަށް ޑީއާރުޕީ ބަދަލުވާން މާ ގިނަ ދުވަސްތަކެއް ނުނަގާނެ ކަމަށް ވިދާޅުވި އެވެ.\nގައުމާއި ރައްޔިތުންނަށް ތަނަވަސްކަން ހޯދައިދީ އުފާވެރި މުސްތަގުބަލަކަށް ޑީއާރުޕީން ގެންގުޅޭ ވިސްނުން ރައްޔިތުންގެ މަޖިލީހުގެ މެމްބަރުންނާ ވެސް ހިއްސާ ކުރައްވަމުން އަންނަ ކަމަށް ވިދާޅުވި އެވެ. ކުރިއަށް އޮތް ލޯކަލް ކައުންސިލް އިންތިޚާބުން ފަށައި ހުރިހާ އިންތިޚާބެއްގައި ވެސް ޑީއާރުޕީ ކުރި ހޯދާނެ ކަމަށް ޖާބިރު ވިދާޅުވި އެވެ.\n"އަޅުގަނޑުމެންނަކީ ސަރުކާރު ޒިންމާދާރު ކުރުވާނެ އިދިކޮޅު ޕާޓީ،" ރައީސް އިބްރާހިމް މުހައްމަދު ސޯލިހްގެ ސްޕެޝަލް އެންވޯއީގެ މަގާމު ކުރިން އަދާކުރެއްވި ޖާބިރު ވިދާޅުވި އެވެ.\nމި ސަރުކާރު ގެނައުމަށް މަސައްކަތް ކުރެއްވުމަށް ފަހު، އިދިކޮޅު ލީޑަރެއްގެ ގޮތުގައި ޖާބިރު ހަރަކާތްތެރިވެވަޑައިގަތުމާ ގުޅޭ ގޮތުން ސުވާލު ދެންނެވުމުން ވިދާޅުވީ އެއީ މައްސަލައެއް ކަމަށް ދެކެވަޑައިނުގަންނަވާ ކަމަށެވެ. ހަރުދަނާ އިދިކޮޅު ޕާޓީއެއް އޮތުމަށް ރައީސް ބޭނުންފުޅުވާނެ ކަމަށާއި މިހާރު އެކަމެއް މަޖިލީހުގައި ނުކުރެވޭ ކަމަށް ޖާބިރު ވިދާޅުވި އެވެ.\n"ރައީސް އިބްރާހިމް މުހައްމަދު ސޯލިހް އާއި އަޅުގަނޑާ އެއްވެސް މައްސަލައެއް ނެތް އަދި ކުރިއަށް އޮތް ތަނުގައި ވެސް ނޯންނާނެ. ވަރަށް ހެޔޮފުޅު އެމަނިކުފާނު އަޅުގަނޑަށް އެޑްވައިޒަރުކަން ދެއްވީމަ،" ޖާބިރު ވިދާޅުވި އެވެ.\nޖާބިރު ޑީއާރުޕީ އަށް ސޮއިކުރައްވައި އެ ޕާޓީގެ ކުރީގެ ލީޑަރު މުހައްމަދު ނަޝީދާ ފޯމު ހަވާލު ކުރައްވަނީ.\nޖާބިރު ވިދާޅުވީ މި ސަރުކާރުން ކަންކަން ކޮށްދޭ ސްޕީޑު ވަރަށް ލަސް ކަމަށާއި ރައްޔިތުން ބޭނުން ވަނީ "ހައި ސްޕީޑު" ކަމަށެވެ. އެކަމަށް މަގުފަހިކުރަން ޑީއާރުޕީން މަސައްކަތް ކުރާނެ ކަމުގެ ޔަގީންކަން ދެއްވި އެވެ.\nޑީއާރުޕީ އަށް ގުޅިވަޑައިގަތުމަށް މަޖުބޫރުވީ، އޭނާ ވިދާޅުވި ގޮތުގައި، އެމްޑީޕީން އޭނާ ބަލައި ނުގަތުމުންނެވެ. އަމިއްލަ ވަތަނުން ބޭރުގައި ވަރަށް ނިކަމެތި ހާލެއްގައި ހުންނަވައި ވެސް އެމްޑީޕީ ވެރިކަމަށް ގެންނެވުމަށް އެންމެ ބޮޑަށް މަސައްކަތް ކުރެއްވި އެކަކީ އޭނާ ކަމަށް ޖާބިރު ވިދާޅުވި އެވެ.\n"ވަރަށް ޚަރަދު ވެސް ކުރިން. ހުރިހާ ވަސީލަތްތަކެއް ވެސް މެކްސިމަމް ބޭނުން ކުރިން. އެކަމަކު އެމްޑީޕީގެ މެމްބަރެއްގެ ގޮތުގައި ވެސް އަޅުގަނޑު ބަލައިނުގަތީ، ކޯޓަށް ދިޔައީމަ ހިތްހަމަނުޖެހުނު އެކަމަކު ކޯޓުން ނިމުނީ އަޅުގަނޑާ އެއްކޮޅަށް. މަޖިލީހުގެ މެމްބަރު ކަމަށް ވެސް ހޮވުނީ އަޅުގަނޑު،" ޖާބިރު ވިދާޅުވި އެވެ.\nއެމްޑީޕީގެ ޕްރައިމަރީން ބަލިވުމުން ޖާބިރު އިންތިޚާބު ކާމިޔާބު ކުރެއްވީ އަމިއްލަ ގޮތުން ވާދަ ކުރައްވަ އެވެ. ކުރިން ގާނޫނު އޮތީ ޕްރައިމަރީން ބަލިވާ މީހުންނަށް އިންތިޚާބުގައި ވާދަ ނުކުރެއްވޭ ގޮތަށެވެ. އެ އިސްލާހު އުވާލީ އެ މައްސަލަ ޖާބިރު ކޯޓަށް ހުށަހަޅުއްވައިގެންނެވެ.\nކަންކަން އިސްލާހު ކުރަމުން އަންނަ އިރު އިދިކޮޅު ޕާޓީތައް ވަރުގަދަކުރުމަކީ ވެސް އޮންނަން ޖެހޭ ކަމެއް ކަމަށް ވިދާޅުވި އެވެ. އޭނާ އަކީ ސުމަކުން ހުރިހާ ކަމެއް ފަށައި ކާމިޔާބު ހޯދާ މީހެއް ކަމަށް ވިދާޅުވި އެވެ.\n"އަޅުގަނޑު ކާށިދު އާއި ގާފަރު ކޭބަލް ކާރުން ގުޅާލާނެ ކަމަށް ދެންނެވީ މެމްބަރުކަމަށް ހޮވުނީމަ ޖެހިގެން އަންނަ ދުވަހު އެކަން ކުރާކަށެއް ނޫން. ޕްލޭންކޮށްގެން ވިސްނުންތެރިކަމާ އެކު ކުރިއަށް ގެންދާނީ. އަޅުގަނޑަކީ ޑީއާރުޕީގެ ފައުންޑަރެއް. އެ ޕާޓީ 2023 ގައި ވެރިކަން ކުރާ ޕާޓީގެ ގޮތުގައި ނުހެދެންވީ ސަބަބެއް ނެތް،" ޖާބިރު ވިދާޅުވި އެވެ.\nސިޔާސީ ޕާޓީ ޑީއާރުޕީ މެމްބަރު އަބްދުﷲ ޖާބިރު (ކާށިދޫ)\n33 ކޮމެންޓް, 44 ރިއެކްޝަންސް\nމަޖުލީހުގައި ޖާބިރު ފެނިވަޑައިގަންނަވަނީ ގައުމީ އަދި ދީނީ މުޖާހިދެއްގެ ދަރަޖައިގައި، ރާވިއްކުމާ ދެކޮޅުހެއްދެވުމުގެ ސަބަބުން ބައެއް ދުވަސް ދުވަހު މަޖިލީހުން ނެރެލެވޭ ތަން ފެނޭ! އިސްލާމީ އުޚުއްވަތްރެރި ގަތަރުފަދަ ގައުމުތަކާ ގުޅުންކަނޑާފާ ބޭއްވުމާ ފާޅުގައި ދަނީ ދެކޮޅު ހައްދަވަމުން، ނިކަމެތިންނާ ނުކުޅެދޭ މީހުންނަށްދޭ އިނާޔަތްތައް ބޮޑުކުރެއްވުމަށް ޖާބިރު ކުރައްވާ މަސައްކަތްތައްވެސް ފާހަގަވޭ، ޖާބިރަށް ހިތްވަރާ ކެއްތެރިކަން ލިބުމަށް އަހަރުމެން އެދެން\nސަރުކާރުގެ އިސްޕީޑަށް ފާޑުނުކިޔާ ހަލުވިދުވެލީގައި ކާށިދޫގެ ރައްޔިތުންނަށް ކޮށްދެއްވަން ވައުދުވެ ވަޑައިގެންނެވި ކަންކަން ކޮށްދެއްވާށެވެ! ޖާބިރަށް ގޮޑި ޙަވާލުކުރީ އެވެރިންނެވެ. އެވެރިންނަށް ވެވަޑައިގެންނެވި ވައުދަކީ ތިޔަ ދަރަނިބޯ ޕާޓީގެ ދަރަނި އަދާކޮށްދިނުމެއް ނޫންކަން ހަދުމަކުރައްވަން ޖެހެއެވެ.\nޖާބިރަށް ހީވަނީތަ؟ ޖާބިރުގެ ފަހަތުންގޮސް ތިޔަ ޕާޓޭއަށް ވަންނާނެމީހުން އެމްޑީޕީގައި ތިބިކަމަށް، އެހެނަކުން ނުވާނެ! އެމްޑީޕީ މެމްބަރުންނަކީ އެކަހަލަ ހާއިނުންނެއްނޫން. ޖާބިރު ހެން ފައިސާ އޮށްސައިގެން ގޮޑިގަނެގެން ތިބި މީހުނެއްނޫން، އެއީ ރައްޔިތުންގެ ލޯތްބާ އިހުތިރާމާއެކު މަޖިލީހަށް ހޮވާފައި ތިއްބެވި އިއްޒަތްތެރި މެންބަރުންތަކެއް\nކެސިނޯއެއް ނޭޅިގެން މަރުދޭ މީހަކު މީނާ ނޫނީ ނުދެކެން! ހޮޑައިދޫގައި ރާބޮއިގެން އޮށްވާ ބަސްޓުވީ މީހަކު ރާވިއްކަން ދެކޮޅުހަދާކަމަށް ދައްކާ ވާހަކަ އެއީ ބަޔެއްގެ ލޮލުގައި އަޅަން އުޅޭ އަދުނަކަށް ނޫނީ ނުވާނެ! ވަލްޙަމްދު ލިﷲ ވައްސަލާމު އަލައިކުމް\nވެދުން ސަލާމަށްފަހު ޖާބިރަށް ބުނަމެވެ. ޖާބިރު ކިތައްމެ ވަރަކަށް ރުޅިއަޔަސް އެމްޑީޕީއިން ޖާބިރަކަށް ބޭނުމެއް ނުވެއެވެ. އެމްޑިޕީގައި މަޖުލީހުގެ މެންބަރުން ފުދިފައި އިތުރުވާވަރަށްވެސް އެބަތިއްބެވިއެވެ. ޖާބިރު ޑީއާރުޕީއާ ހަވާލުވެގެން، ޑީއާރުޕީއަށް ވާނީ މީގެ ކުރިން ކުލަބު ވެލެންސިއާއާ ހަވާލުވެގެން އެކުލަބަށްވެސް ވީ ވަރެވެ. ޖާބިރު ނުދަންނަ ދިވެއްސަކު ނެތެވެ.\nތިގޮތަށް އަލަށް ވުޖޫދު ކުރި ފުޓްބޯޅަ ޓީމެއްވެސް. އެޓީމު އަލަށް ވުޖޫދު ކުރި ހިސާބުން ޓީމު ދަރަމުން ދަރަމުން ގޮސް މިހާރު އެޓީމު އެ އޮތީ2ވަނަ ޑިވިޝަނަށް ވައްޓާލާފަ. މިޤައުމުގަ ހުރި އެންމެ ޤާބިލް އަންހެން ޤާނޫނީ ވަކީލާއަށް ތިޔަ ޖާނިރު ނޭގުނެއްކަމަކު މިޤައުމުގެ ގިނަބަޔަކު ޢަބްދުﷲ ޖާބިރު ދަންނާނެ.\nޑީއާރުޕީ އަކީ ވުޖޫދުގައި އޮތް އެއްޗެއް ނޫން ފޮނިކަނޑާ މީހަކީ އަގެއް ހުރި މީހެއް ނޫން\nއަނެއްކާ އަނެއްކަންތައް ކުރިން ވީވައުދުނިންމާ ކޭބަލްކާރު.ހެހެހެ ބޯހަލާކު.\nޖާބިރޫ. މާތް ކަލާކޯ ހެޔޮނުވާނެ. ރައްޔިތުންނަށް ވަރިހަމަ އެއްވެސް ކަމެއް ނުކޮށްދިނަސް. ވަރިހަމަ ތި ލިބޭހާ ލާރިއެއް ހިފައިގެން އުޑަށް އެެރިޔަސް ނޫނީ ބިން ފަޅާފަ އަޑިއަށް ދިޔަސް.. ކުޑަކުޑަކޮށް ތިމާގެ އަމިއްލަ ނަފްސަށް ބަލައިގެން އުޅެބަލަ. ކަލޭ މަޖިލީހުގައި ވާހަކަ ދައްކަން ފައްޓާއިރަށް މެހި ހޯނު ކުރަފިވެސް ހޮރަށް ވަދެ ފިލާ. ކެފޭ ރެސްޓޯރަންޓު ތަކުގައި ތިބޭ މީހުންވެސް ދުވެ ފިލާ. ސިޓިންގްރޫމް ތަކުގައި ތިބޭ މީހުން ކުޝަންތައް އުކާލަފަ ވައިސޫރިއެއްހެން ގޮސް ކޮޓަރިއަށްވަދޭ.. ހުޅުކޮޅު ޑްރާމާގަ އެ ސޮރު ރަށަށް އެރީމަ މީހުންތަކަށް ވާގޮތް ދިވެހިރައްޔިތުންނަށްވަނީ.\nތިހެން ކްލަބް ވެލެންސިޔާ އާ ވެސް ހަވާލުވި


Vahtafaalhi badhalukohli kureege waitress: Fahuruveri, fisaari anheneh\nއެންމެ ސަޅި، އެންމެ ހުނަރުވެރި އަދި އެންމެ ބާރުވެރި މިނިވަން އަންހެނާގެ މި ހަފުތާގެ ސެގްމަންޓްގެ ހޮވުމަކީ މަރިޔަމް ޝަފިއްޔާ އެވެ. އުމުރުން 31 އަހަރުގެ ޝަފިއްޔާ އަކީ މާލޭގެ ހޮޓެލް ޖެންގެ ޑިރެކްޓަ އޮފް ސޭލްސްގެ މަގާމުގައި ހުރި ފިސާރި އަންހެނެކެވެ.\nފަހުރުވެރި މަގާމެއްގައި މިއަދު ހުރި ނަމަވެސް ޝަފިއްޔާގެ މި ކާމިޔާބީގެ ފަހަތުގައި އޮތް ވާހަކަ ވަރަށް ވެސް ބޮޑެވެ. އެ ވާހަކަ އޭނާ ކިޔައިދޭނީ ތިރީގައި މި އޮތް ވީޑިއޯ އިންޓަވިއުގަ އެވެ. އެކަމަކު އޭގެ ކުރިން މި ހުނަރުވެރި އަންހެނާގެ ވަރަށް ހާއްސަ ސިފައެއްގެ ވާހަކަ ފާހަގަކޮށްލަން ބޭނުންވެ އެވެ. -- އެހެން އެންމެނަށް ވުރެ ތަފާތުވުމެވެ!\nހުރިހާ ވެސް ޝުކުރެެއް އޭނާގެ މަންމައަށެވެ. ޝަފިއްޔާ ބުނާ ގޮތުން ނަމަ މަންމަ އަބަދުވެސް އޭނާ އަށް ދިން ނަސޭހަތަކީ، އެހެން އެންމެނަށް ވުރެ ތަފާތުކޮށް ވިސްނުމަށާއި ދެން ތިބި އެންމެނަށް ވުރެ ތަފާތު މީހަކަށް ވުމަށެވެ. -- މަންމަގެ އެ ބަސް އަހައި، އެ ހުވަފެން ޝަފިއްޔާ މިއަދު މި ވަނީ ހަގީގަތަކަށް ހަދައިފަ އެވެ.\nޓުއަރިޒަމްގެ ދާއިރާ އަށް އޭނާ ފުންމާލީ އަމީނިއްޔާ ސްކޫލުން ކިޔެވުން ނިންމާލި ގޮތަށް ފުރާވަރުގަ އެވެ. އެންމެ ފުރަތަމަ ފެށީ ވެއިޓްރެސްއެއްގެ ވަޒީފާއިންނެވެ. އޭނާގެ މި އާދަޔާހިލާފު ވާހަކައިގެ ތަފްސީލު އޮތީ މި ވީޑިއޯ އިންޓަވިއުގަ އެވެ.


Rabaru Nan'nugahcche Fenigen Meehaku Ehee Ah Edhi Gulhaifi - Vaguthu\nރަބަރު ނަންނުގައްޗެއް ފެނިގެން މީހަކު އެހީއަށް އެދި ގުޅައިފި\nޖަނަވާރުން ފަދަ ތަކެއްޗަކީ ބައެއް ފަހަރު ވަރަށް ނުލަފާ އެއްޗެއްސެވެ. ހަމަލާ ދިނުމަށް ވަކި ވަގުތެއް ވަކި ތަނެއް ނޯންނާނެއެވެ. ރުޅި އަރައިފިނަމަ ހަމަލާއެއް ނުލިބި ނުދާނެއެވެ. އޭގެ ތެރެއިން ނަންނުގައްޗަކީ އާއްމުން ވަރަށް ބިރުގަންނަ އެއްޗެކެވެ. ވިހަގަދަ އެއްޗެކެވެެ.\nއެގޮތުން މިފަހަކުން ގެއެއްގެ ތެރެއިން ނަންނުގައްޗެއް ފެނިގެން މީހަކު ދުވަސްކޮޅެއް ވަންދެން ބިރުން އުޅެފިއެވެ. އެ ނަންނުގަތި ފެނިފައި ވަނީ އޭނާގެ ދިރިއުޅޭ ގެއިންނެވެ. އޭނާ ބުނާގޮތުގައި، އެ ނަންނުގަތި އެތާ އޮވެ، އޭނާ ބަލަން އޮއްވާ އެއްވެސް ވަރަކަަށް ހަރަކާތްވެސްކޮށްފައެއް ނުވެއެވެ.\nއެ ނަންނުގަތި އެތާ އޮންނާތީ އެކަމާ ކަންބޮޑުވެގެން އޭނާ އެންމެ ފަހުން ގުޅީ ޖަނަވާރުންގެ ކްލިނިކަށެވެ. އެ ކްލިނިކުން އައި ބަޔަކަށް އެ ނަންނުގަތި ފެނުމާއެކު އެއީ ރަބަރު ނަންނުގައްޗެއްކަން އެނގުނެވެ. އަދި އެ މީހާއަސް ވަރަށް ބޮޑަށް މަލާމާތްވެސް ކުރިއެވެ.\nމިއީ ދިމާވެދާނެ ކަމެކެވެ. މާބޮޑަށް ކަންކަމާއި ހާސްވެ ކަންބޮޑުވާ މީހުންނަށާއި، އަދި މާބޮޑަށް ބިރުން އުޅޭ މީހުންނަށް ވެދާނެ ކަންތައްތަކެެވެ.\nޓީވީ ތަރި ލަވްލީންހަނީމޫނަށް ރާއްޖެއަށް\nއަރުޖުން ސިންގަލްއެއް ނޫން\n"ގަލީ ބޯއީ" އަށް ފުރަތަމަ ދެދުވަހު ތެރޭގައި ބޮޑު ތަރުހީބެއް\nއޭޕްރީލް 28, 2018 21:51\nއޭޕްރީލް 28, 2018 23:01\nކޮއްކޯ އެއީ ހަރުފައެއް.\nއޭޕްރީލް 29, 2018 11:21\nނަންނުގައްޗާއި ހަރުފަ ވަކިކުރަން އެނގޭތަ މި ލިޔުން ލިޔުނު ކުއްޖާއަށް؟


Abadhu vaccine card dhakkan jeheythee kuree molhu kameh\nއަބަދު ވެކްސިން ކާޑު ދައްކަން ޖެހޭތީ ކުރީ މޮޅު ކަމެއް\n11 އޯގަސްޓް 2021 - 06:33:50\nކޮވިޑް-19 އިން ދިފާއުވުމަށް ވެކްސިން ފުރިހަމަކުރުމާއެކު، ވެކްސިން ޖެހި މީހުންނަށް ވަނީ ގިނަ ލުއިތަކެއް ދީފައެވެ. ވަކިން ހާއްސަކޮށް ދަތުރުކުރުމުގައި ލިބުނު ލުއިތަކާއެކު ގިނަ ބަޔަކު ދަތުރުކުރަން ފަށާފައިވާއިރު ވެކްސިން ފުރިހަމަ ކުރިކަމުގެ ލިޔުން ނުވަތަ ވެކްސިން ކާޑުވެފައިވަނީ ވަރަށް މުހިންމު އެއްޗަކަށެވެ.\nވެކްސިން ކާޑުގެ ބޭނުން މުހިންމުވެފައިވާއިރު، ދަތުރުކުރުމުގެ ޕާސްޕޯޓެކޭ އެއްފަދައިން ދައްކަން ޖެހޭ އެއްޗަކަށް ވެކްސިން ކާޑު މިވަނީ ވެފައެވެ. ދާ ކޮންމެ ތާކުން ވެކްސިން ޖަހަން ޖެހޭތީ ކޮމީޑިއަން އަތުލް ކަތްރީ މިވަނީ މޮޅު ކަމެއް ކޮށްފައެވެ.\nއަތުލް ބުނި ގޮތުގައި ދަތުރުކުރާއިރު އެއާޕޯޓާއި ހޮޓެލްތަކަށް ޗެކިން ވާއިރުގައްޔާއި އެހެނިހެން ބޭނުންތަކަށް އަދިވެސް ވެކްސިން ކާޑު ދައްކަން ޖެހޭތީ ވެފައި އޮންނަނީ ބޮޑު ކަމަށެވެ. އެހެންވެގެން އޭނާ ވަނީ ވެކްސިން ކާޑު އަބަދުވެސް ފެންނަން ހުންނާނެ ގޮތެއް ހަދާފައެވެ. ޓީޝާޓަކަށް ވެކްސިން ކާޑު ޕްރިންޓުކޮށްފައިވާއިރު އޭނާ ވަނީ އެއީ ފައިނަލް ވެކްސިން ކާޑު ކަމަށް ޖަހާފައެވެ.\nއަތުލް ޓްވިޓާގައި މިކަން ހިއްސާކޮށް ކުރި ޓްވީޓާ ފޮޓޯއަށް ގިނަ ބައެއްގެ ސަމާލުކަން މިހާރު ވަނީ ހުއްޓިފައެވެ. ބައެއް މީހުން ވަނީ ވެކްސިން ކާޑު ޕްރިންޓްކޮށްފައި ހުންނަ ޓީޝާޓު އެއާލައިންތަކުން ލާޒިމްކުރުމަށް ގޮވާލާފައެވެ. އަދި ގިނަ ބަޔަކު ވަނީ ދެން ދަތުރުކުރާއިރު އެގޮތަށް އަމަލުކުރާނެ ކަމަށް ބުނެފައެވެ.


SunOnline: Breaking: Messi7vana faharah dhuniyeyge molhu kulhuntheriyaage award hoadhaifi\nމެސީ ހަތް ވަނަ ފަހަރަށް ދުނިޔޭގެ މޮޅު ކުޅުންތެރިޔާގެ އެވޯޑް ހޯދައިފި\nޢަބްދުﷲ އައިމަން 30 Nov 2021, 02:10\nމިހާރު ކުރިއަށްދާ ބެލަންޑޯ އެވޯޑް ހަފުލާގައި މެސީ ---\nފްރާންސްގެ ފުޓުބޯޅަ މަޖައްލާއިން ހޮވާ ދުނިޔޭގެ އެންމެ މޮޅު ކުޅުންތެރިޔާއަށް ދޭ ބެލަންޑޯ އެވޯޑު ހަތް ވަނަ ފަހަރަކަށް އާޖެންޓީނާއާއި ޕީއެސްޖީއަށް ކުޅެމުން އަންނަ ލިއޮނެލް މެސީ ހޯދައިފިއެވެ.\nފްރާންސްގެ ޕެރިހުގައި މިހާރު ކުރިއަށްދާ ދުނިޔޭގެ ފުޓުބޯޅައިގެ އެންމެ ޝަރަފުވެރި ހަފުލާގައި މެސީއަށް ދުނިޔޭގެ މޮޅު ކުޅުންތެރިޔާގެ އެވޯޑް ލިބުނު އިރު، އޭނާއާ އެންމެ ގާތުން ވާދަކުރީ ބަޔާން މިއުނިކަށް ކުޅެމުން އަންނަ ރޮބާޓް ލެވަންޑޮސްކީއެވެ.\nލެވަންޑޮސްކީ ވަނީ މި ހަފުލާގައި އަހަރުގެ އެންމެ މޮޅު ސްޓަރައިކަރުގެ މަގާމުވެސް ހޯދައިފައެވެ. ގައުމީ ޓީމާއި ކުލަބު ފެންވަރުގައިވެސް ތަފާތު މޮޅުކުޅުމެއް ދައްކަމުން އަންނަ ލެވަންޑޮސްކީ ވަނީ މި ސީޒަނުގެ މިހާތަނަށް ބަޔާން އަށް ކުޅެދިން 20 މެޗުން 25 ލަނޑު ކާމިޔާބު ކޮށްދީފައެވެ. އަދި މިހާތަނަށް ބަޔާން އަށް އޭނާ ކުޅެދިން 354 މެޗުން ލެވަންޑޮސްކީ ވަނީ 319 ލަނޑު ކާމިޔާބު ކޮށްދީފައެވެ.\nފާއިތުވީ ސީޒަނުގައި އެކަނިވެސް ލެވަންޑޮސްކީ ވަނީ ބަޔާން އަށް ކުޅެދިން 40 މެޗުން 48 ލަނޑު ކާމިޔާބު ކޮށްފައެވެ. 2020/2021 ވަނަ އަހަރުގެ ފުޓުބޯޅަ ސީޒަނުގައި ލެވަންޑޮސްކީ ވަނީ ބަޔާން އާއިއެކު ޔޫރަޕުގެ ގޯލްޑަން ބޫޓު އެވޯޑްވެސް ކާމިޔާބު ކޮށްފައެވެ.\nއެ އެވޯޑްގެ ތިންވަނަ ހޯދައިފައި ވަނީ މިއަހަރުގެ ޔޫރޯ މުބާރާތާއި، ޗެމްޕިއަންސް ލީގު ކާމިޔާބު ކުރި ޖޯޖީނިއޯއެވެ. އޭގެ ފަހަތުން ހަތަރު ވަނަ ހޯދީ ރެއާލްގެ ކަރީމް ބެންޒެމާއެވެ. އަދި ފަސްވަނަ ހޯދީ ޗެލްސީއަށް ކުޅެމުން އަންނަ އެންގޯލޯ ކާންޓޭއެވެ.\nމިފަހަރުގެ އެވޯޑްގެ ހަ ވަނަ ހޯދީ މީގެ ކުރިން ފަސް ފަހަރަކު ބެލަންޑޯ ކާމިޔާބު ކުރި ކްރިސްޓިއާނޯ ރޮނާލްޑޯއެވެ. މިއީ 2010 ވަނަ އަހަރަށް ފަހު ރޮނާލްޑޯއަށް މި އެވޯޑްގެ ގަދަ ފަހަކުން ފުރުސަތު ގެއްލުނު ފުރަތަމަ ފަހަރެވެ.\nމެސީ މިރޭގެ އެންމެ ޝަރަފުވެރި އެވޯޑް ހޯދި އިރު، މިއީ އޭނާ އެ އެވޯޑް ހާސިލް ކުރި ހަތްވަނަ ފަހަރެވެ. އޭނާ އެންމެ ފަހުން 2019 ވަނަ އަހަރުގެ ބެލަންޑޯ ކާމިޔާބު ކުރި އިރު، މިދިޔަ އަހަރުގެ ބެލަންޑޯ އެވޯޑް ހޮވާފައެއް ނުވެއެވެ.\nމެސީ ވަނީ މިއަހަރު ބްރެޒިލުގައި އޮތް ކޮޕާ އެމެރިކާ މުބާރާތް ކާމިޔާބުކޮށްފައެވެ. މިއީ އާޖެންޓީނާއާ އެކު އޭނާ ކާމިޔާބު ކުރި ފުރަތަމަ ތަށްޓެވެ. އޭނާ ވަނީ އެ މުބާރާތުގެ ޓޮޕް ސްކޯރާގެ މަގާމާއެކު މޮޅު ކުޅުންތެރިޔާގެ މަގާމު ވެސް ހޯދައިފައެވެ.\nމީގެ އިތުރުން މެސީ ވަނީ ބާސެލޯނާއާއެކު ކޮޕަ ޑެލް ރޭ ޓްރޮފީ ހޯދައިފައެވެ.\nމިރޭގެ ހަފުލާގައި 2021 ވަނަ އަހަރުގެ 21 އަހަރުން ދަށުގެ އެންމެ މޮޅު ކުޅުންތެރިއަކަށް ހޮވުނީ ސްޕެއިން އާއި ބާސެލޯނާގެ ޒުވާން ތަރި ޕެޑްރީއެވެ. އުމުރުން 19 އަހަރުގެ ޕެޑްރީ މި އެވޯޑް ހާސިލްކުރީ އިނގިރޭސިވިލާތުގެ ޖޫޑް ބެލިންގްހަމް އާއި މޭސަން ގްރީންވުޑްގެ އިތުރުން ޕޯޗުގަލްގެ ނޫނޯ މެންޑޭޒް އަދި ޖަރުމަނުގެ ޖަމާލް މުސިއާލާ އާއި ވާދަކޮށެވެ.\nމީގެ އިތުރުން އެންމެ މޮޅު ކީޕަރަކަށް ހޮވުނީ އިޓަލީއަށް ޔޫރޯ 2020 ކާމިޔާބު ކޮށްދިނުމުގައި އެންމެ މުހިންމު ދައުރެއް އަދާކުރި ޒުވާން ކީޕަރު ޖިއާންލުއިޖީ ޑޮންނަރުއްމާއެވެ.


SunOnline: Pakistan flight vettumaa gulhigen minister Shahid ge thauziya\nޕާކިސްތާނު ފްލައިޓު ވެއްޓުމާ ގުޅިގެން މިނިސްޓަރު ޝާހިދުގެ ތައުޒިޔާ\nޑިސެމްބަރ 16، 2019: ފޮރިން މިނިސްޓަރިން ބޭއްވި ނޫސްވެރިންގެ ބައްދަލުވުގެ ތެރެއިން -- ސަން ފޮޓޯ/ އަހުމަދު އަވްޝަން އިލްޔާސް\nޕާކިސްތާނުގެ ކަރާޗީގެ ޖިނާހް އިންޓަރނޭޝަނަލް އެއަރޕޯޓް ކައިރިއަށް އެގައުމުގެ މަތިންދާބޯޓެއް ވެއްޓި، އެއިން ދަތުރުކުރި މީހުން މަރުވުމާ ގުޅިގެން ފޮރިން މިނިސްޓަރ އަބްދުﷲ ޝާހިދު، ޕާކިސްތާނުގެ ފޮރިން މިނިސްޓަރ މަހްދޫމް ޝާހް މަހްމޫދު ގުރޭޝީއަށް ތައުޒިޔާގެ މެސެޖެއް ފޮނުއްވައިފިއެވެ.\nމިނިސްޓަރ ޝާޙިދުގެ މެސެޖްގައި، މަތިންދާބޯޓު ވެއްޓުނު ހަބަރު އެއްސެވީ ފުން ހިތާމަޔާއެކުގައި ކަމަށް ވިދާޅުވެ، ހިތާމައިގެ މިދަނޑިވަޅުގައި ޕާކިސްތާނު ސަރުކާރާއި ރައްޔިތުންނަށް ދިވެހި ސަރުކާރާ ރައްޔިތުންގެ ނަމުގައި ތައުޒިޔާ ދަންނަވާ ކަމަށް ވިދާޅުވެފައިވެއެވެ.\nއަދި މަރުވި މީހުންގެ އާއިލާތަކަށް ތައުޒިޔާ ރައްދު ކޮށްދެއްވުމަށްވެސް މިނިސްޓަރ ޝާހިދު ވަނީ އެދިވަޑައިގެންފައެވެ.\nޕާކިސްތާނުގެ މީޑިއާތަކުން ބުނީ، ޕާކިސްތާނުގެ ގައުމީ އެއާލައިން ޕާކިސްތާން އިންޓަނޭޝަނަލް އެއާލައިންސް (ޕީއައިއޭ)ގެ ފްލައިޓް ޕީކޭ-8303 ފްލައިޓް ވެއްޓުނީ 99 ފަސެންޖަރުންނާއި އަށް ކްރޫއިންނާ އެކު ދަތުރު ކުރަމުން ދަނިކޮށެވެ. އެއީ، ޕާކިސްތާނުގެ ލާހޯރުން ކަރާޗީއަށް ދަތުރުކުރަމުން ދިޔަ ފްލައިޓެކެވެ.\nޕާކިސްތާނުގައި ކޮވިޑް-19ގެ ސަބަބުން ވައިގެ ދަތުރުފަތުރުތައް މެދުކަނޑާލާފައި އޮތުމަށްފަހު އަލުން ފެށުނުތާ އަދި މާ ގިނަ ދުވަސްތަކެއް ނުވެ އެވެ.\nމަތިންދާބޯޓު ވެއްޓުނު ހާދިސާ މި ހިނގީ އެގައުމުގައި ގިނަ ބަޔަކު ރޯދަ މަސް ނިމުމާއި އީދު ފާހަގަކުރުމަށް އާއިލާ އަދި އެކުވެރިން ކައިރިއަށް ދިޔުމަށް ދަތުރުކުރަމުންދާ ދުވަސްވަރަކާ ދިމާކޮށެވެ.\nޕާކިސްތާނަކީ ވައިގެ ދަތުރުފަތުރުގެ ކަންކަމުގައި އާދައިގެ މިންވަރެއްގެ ސަލާމަތީ ރެކޯޑެއް އޮންނަ ގައުމެކެވެ. އެގޮތުން 2016 ވަނަ އަހަރުވެސް ޕާކިސްތާން އިންޓަނޭޝަނަލް އެއާލައިންގެ ފްލައިޓެއްގައި އަލިފާން ރޯވެ އިންޖީން ހަލާކުވެގެން ވަނީ ވެއްޓިފަ އެވެ. އެ ހާދިސާގައި 40 މީހަކު ވަނީ މަރުވެފަ އެވެ.


Jeff Bezosge milkiyyaathu 200 billion dollar ah | Mihaaru\nއެމެޒޯންގެ ވެރިޔާ ޖެފް ބެޒޯސްގެ މިލްކިއްޔާތު 200 ބިލިއަން ޑޮލަރަށް އަރައިފި\n29 އޯގަސްޓް 2020 - 07:32 1 comment\nމި ޝަރަފާ އެކު 56 އަހަރުގެ ވިޔަފާވެރިޔާ ވެފައިވަނީ މިހާތަނަށް މިލްކިއްޔާތު 200 ބިލިއަނަށް އެރި ފުރަތަމަ މީހާއަށެވެ. ބްލޫމްބާގް ބިލިއަނާޒް އިންޑެކްސް އިން ދައްކާ ގޮތުގައިގެ ބެޒޯސްގެ މިލްކިއްޔާތު 202 ބިލިއަން ޑޮލަރަށް އެރީ ބުރާސްފަތި ދުވަހު އެވެ.\nއެމެޒޯން 1994 ގައި ވުޖޫދަށް އައި ފަހުން ވިޔަފާރީގެ ދާއިރާ އިން ކުންފުނި އަންނަނީ ބޮޑެތި ކުރިއެރުންތަކެއް ހޯދައި އާމްދަނީގެ ރޭހުގެ އެންމެ ކުރީގައި ވާދަކުރަމުންމެވެ.\nއެގޮތުން މުޅި ދުނިޔެ މި ވަގުތު ތަޖުރިބާކުރަމުންދާ ކޮވިޑް-19 ގެ ބަލިމަޑުކަމުގެ ތެރޭގައި އެންމެ ބޮޑު ފައިދާއެއް މި އަހަރު ލިބުނު ކުންފުންޏަކީ ވެސް އެމެޒޯނެވެ. އޮންލައިން ވިޔަފާރީގައި މަޝްހޫރު ކުންފުނީގެ ވިޔަފާރި ވަނީ ކޮވިޑާ އެކު އެތައް ގުނައަށް އުފުލިގެން ގޮސްފަ އެވެ.\nދުނިޔޭގެ އެންމެ މުއްސަނދި މީހާގެ މަގާމު ބެޒޯސް އަށް އެންމެ ފުރަތަމަ ލިބުނީ 2017 ގަ އެވެ. އެކަމަކު އޭގެ ދުވަސްތަކެއް ފަހުން، ގިނަ ދުވަސްތަކެއް ވަންދެން އެންމެ މުއްސަނދި މީހާގެ މަގާމުގައި ހުރި މައިކްރޮސޮފްޓް ކުންފުނީގެ ކުރީގެ ޗެއާމަން ބިލް ގޭޓްސް އަށް މިދިޔަ އަހަރުގެ ފަހުކޮޅު އަލުން އެ މަގާމު ލިބުނުތާ މާ ގިނަ ދުވަސްތަކެއް ނުވަނީސް ބެޒޯސް އަލުން އެންމެ މުއްސަނދި މީހާގެ މަގާމު ލިބުނީ މި އަހަރުގެ ޖެނުއަރީ މަހުގެ ތެރޭގަ އެވެ.\nJeff Bezos anekkaa ves dhuniyeyge emme mussandhi meeha ah\nރިޕޯޓްތައް ބުނާ ގޮތުން ވިޔަފާރީގައި އެމެޒޯން ހޯދަމުން އަންނަ ކުރިއެރުންތަކާ އެކު، ބެޒޯސް ވެގެންދާނީ ދުނިޔޭގެ ފުރަތަމަ ޓްރިލިނިއަރަށެވެ.\nބެޒޯސްއާ އެކު މިހާރު ދުނިޔޭގެ އެންމެ މުއްސަނދި މީހުންގެ ތެރެއިން މިލްކިއްޔާތު 100 ބިލިއަން ޑޮލަރު އަރަނީ ވަނީ އެންމެ ހަތަރު މީހެކެވެ. އެއީ ބެޒޯސް އާއި ގޭޓްސްގެ އިތުރުން ފޭސްބުކްގެ ވެރިޔާ މާކް ޒަކަބާގްގެ އިތުރުން ޓެސްލާ އާއި ސްޕޭސް އެކްސްގެ ވެރިޔާ އީލޮން މަސްކެވެ. ގޭޓްސް، 64، ގެ މިލްކިއްޔާތަކީ 105.6 ބިލިއަން ޑޮލަރެވެ. މި މަހުގެ6ގައި ޒަކަބާކް، 36، ގެ މިލްކިއްޔާތު 100 ބިލިއަން ޑޮލަރަށް އެރި އިރު 49 އަހަރުގެ އީލޮން 100 ބިލިއަން ޑޮލަރު ހަމަކުރީ ބުރާސްފަތި ދުވަހު އެވެ.\nއިތުރު ލިޔުންތައް ފޭސްބުކް މައިކްރޮސޮފްޓް އެމޭޒަން ބިލް ގޭޓްސް މާކް ޒުކަބާގް އެމެރިކާ


Maadhamaage jalsaaah minister Ameen aa suvaalu kurehvumah agenda kohfi – Iru\nސުޝާންތު އާއި ސާރާގެ ގުޅުމުގައި ފުލުސްޓޮޕް ޖެހީ ކާކުކަން ކަންގަނާ ހާމަކޮށްފި\nމިނިސްޓަރ ޝާހިދު ރަސްމީޔާތު ތަކުގައި ބައިވެރިވަނީ ހުއްދަ ހޯދައިގެން: ފޮރިން މިނިސްޓްރީ\nކުރެންދޫ ނަރުދަމާގެ އަމަލީ މަސައްކަތް ނިންމާލައިފި\nކަރަންޓީނުގައި އިނދެގެން ޕްރިޔަންކާ މި ކުރަނީ ސަޅި ކަމެއް!\nކަޅުބިލަމަހާއި ކަންނެލި ގަނެވޭނެ އަގަށް ބަދަލު ގެނެސްފި\nސަރުކާރުގެ ތަރައްގީގެ އެެޖެންޑާ ކުރިއަށް ގެންދިއުމަށް މިހާރު ބަރޯސާ ކުރަން ޖެހިފައި އޮތީ ބޭރުން ނަގާ ދަރަންޏަށް: އަމީރު\nބިގް ބޮސް 14 ގެ ޕްރޮމޯގައި ހިނާ، ސިދާތު އަދި ގޯހަރް!\nމާދަމާގެ ޖަލްސާއަށް މިނިސްޓަރު އަމީންއާ ސުވާލު ކުރެއްވުމަށް އެޖެންޑާ ކޮށްފި\nރައްޔިތުންގެ މަޖިލީހުގެ ބުދަ ދުވަހުގެ ޖަލްސާގައި ހެލްތު މިނިސްޓަރ އަބްދުﷲ އަމީން އާ ސުވާލު ކުރެއްވުމަށް އެޖެންޑާ ކޮށްފިއެވެ.\nހެލްތް މިނިސްޓަރ އަމީންއާ ސުވާލު ކުރެއްވުމަށް ބުދަ ދުވަހުގެ ޖަލްސާއަށް އެޖެންޑާ ކޮށްފައިވާއިރު، ސުވާލު ކުރެއްވުމަށް ހުށަހަޅުއްވާފައި ވަނީ ތިމަރަފުށި ދާއިރާގެ މެމްބަރު އަބްދުﷲ ރިޔާޒު އާއި މުލަކު ދާއިރާގެ މެމްބަރު އިބްރާހީމް ނަސީރެވެ.\nއަމީންއާ ކުރެއްވުމަށް ރިޔާޒު ހުށަހަޅުއްވާފައިވާ ސުވާލަކީ، ޕީއެސްއައިޕީގައި ހިމެނިފައިވާ ތ. ވޭމަންޑޫގެ އަތޮޅު ހޮސްޕިޓަލްގެ އެކްޓެންޝަން ޕްރޮޖެކްޓްގެ އަމަލީ މަސައްކަތް ފެށޭނެ ތާރީހެއް އޮޅުންފިލުވުމަށެވެ.\nނަސީރު ހުށަހަޅުއްވާފައިވާ ސުވާލަކީ، މ. މުލަކު ސިއްހީ މަރުކަޒުގައި މާބަނޑު އަންހެނުންގެ ވިންދު ބެލުމަށް ބޭނުންކުރާ ވަސީލަތް މައްސަލަ ޖެހިފައި ހުންނަތާ އެތަކެއް ދުވަސްތަކެއް ވެފައިވާތީ، މިކަމަށް ހާއްސަ ކުރެވިފައިވާ ވަސީލަތް އެ ހެލްތް ސެންޓަރަށް ލިބޭނެ ތާރީހެއް އޮޅުން ފިލުވުމަށެވެ.\nހޯނޑެއްދޫއިން ޕޮޒިޓިވްވި މީހުންގެ އަދަދު 50އާ ގާތަށް!\nރިޔާޒާއި ނަސީރުގެ އެ ދެ ސުވާލަށްފަހު، މަޖިލީހުގެ މެމްބަރުންނަށް ކަމާއި ގުޅުންހުރި ސުވާލެއް އޮތްނަމަ ސުވާލު ކުރެއްވުމުގެ ފުރުސަތު މަޖިލީހުގެ ޖަލްސާގައި ދެއްވާނެއެވެ.


އައިޝަތު ހަނާ4އޯގަސްޓު 2020 13:05\nއެއް މަހުގެ ތުއްތުކުއްޖެއް ކޮވިޑް-19 ޖެހިގެން އެޑުމިޓުކުރީ އައިޖީއެމްއެޗުގައި\nއެއް މަހުގެ ތުއްތުކުއްޖަކަށް ކޮވިޑް-19 ބަލިޖެހި ފަރުވާދިނުމަށް ހަސްފަތާލުގައި އެޑުމިޓުކޮށްފިއެވެ. އެކުއްޖާ އެޑުމިޓުކޮށްފައިވަނީ ހުން ގަދަވުމުގެ ސަބަބުންނެވެ.\nއިންދިރާ ގާންދީ މެމޯރިއަލް ހޮސްޕިޓަލުގައި ތުއްތުކުއްޖާ އެޑުމިޓުކޮށްފައިވާކަން ހާމަކުރެއްވީ އެހޮސްޕިޓަލުގެ ކުޑަކުދިންގެ ޚާއްޞަ ޑޮކްޓަރު ޑރ.އަޙްމަދު ފައިޞަލެވެ. އޭނާ ވިދާޅުވި ގޮތުގައި ކޮވިޑް-19 ބަލިޖެހިގެން 1 މަހުގެ ތުއްތުކުއްޖެއް އެޑްމިޓުކޮށްފައިވާ ކަމުގައެވެ. އެކުއްޖާވަނީ ވަރަށް ބޮޑަށް ހުން އައިސްފައި ކަމުގައިވެސް ޑރ.ފައިސަލު ވިދާޅުވިއެވެ.\nއޭގެ އިތުރަށް އެކުއްޖާއަށް ރަނގަޅަށް ގާތުން ކިރު ނުދެވުމާއި، ޑިހައިޑްރޭޓުވުމުގެ މައްސަލަ މެދުވެރިވެފައިވާ ކަމުގައިވެސް ޑރ.ފައިސަލް ފާހަގަކުރެއްވިއެވެ.\nމީގެ ކުރިންވެސް ވަރަށް ގިނަ ކުޑަކުދިން މިބައްޔަށް ރާއްޖެއިން ޕޮޒިޓިވްވެ ފަރުވާދީފައިވެއެވެ. އެގޮތުން ދޮޅު މަހުގެ ކުއްޖަކަށްވެސް ބަލިޖެހި ފަރުވާދީފައިވެއެވެ. މިބައްޔަކީ ޚާއްޞަ ފަރުވާއެއް ހޯދިފައި ނެތް ބައްޔެއް ކަމުން ފަރުވާކުރަނީ ބަލިމީހާ ކިބައިން ފާޅުވާ އަލާމާތްތަކަށެވެ.\nޑރ.ފައިޞަލް މީގެ ކުރިން ވިދާޅުވެފައިވާ ގޮތުގައި ރާއްޖެއިން ބަލި ޖެހުނު ކުދިންގެ ތެރެއިން ގިނަ ކުދިންގެ އަލާމާތްތައް ފެންނަނީ ޓެސްޓުކުރާ ފަހުންނެވެ. އަދި ބައްޔަށް ޕޮޒިޓިވްވާ ކުދިންގެ ތެރެއިން 30 އިންސައްތަ ކުދިންގެ ކިބައިން އެއްވެސް އަލާމާތެއް ނުފެނެއެވެ.\nއައިޖީއެމްއެޗް ބަލި ކޮވިޑް-19 ތުއްތުކުދިން ފަރުވާ\nMay 02, 2020 20:16:51\nކޮވިޑް-19: އިނގިރޭސި ހަސްފަތާލެއްގައި ޕްލަސްމާ ފަރުވާގެ ތަޙުޤީޤެއް ފަށައިފި\nAugust 15, 2020 09:22:39\nސައެންސްވެރިންގެ ހުއްދަ ލިބުމާއެކު، އިންޑިޔާއިން ވެކްސިން އުފައްދަން ފަށާނެ: މޯދީ\nApril 01, 2020 20:12:40\nވައިރަސް ދިރާސާކުރައްވާ ދެކުނު އެފުރިކާ ސައިންޓެސްޓެއް ކޮވިޑް-19 ޖެހި ނިޔާވެއްޖެ


Baiathu nuhifumun maruge hukum, Reyvee aadhaige kameh noon! | Mihaaru\nހައްމާދު ފަރުވާ އަށް، ސިފައިންގެ އެހީތެރިކަމާ އެކު ކޯސްޓް ގާޑުގައި މާލެ ގެނެސް އައިޖީއެމްއެޗަށް ގެންދަން އެމްބިއުލާންސަށް އަރުވަނީ.---ފޮޓޯ: އެމްއެންޑީއެފް\nބައިއަތު ނުހިފުމުން މަރުގެ ހުކުމް، ރޭވީ އާދައިގެ ކަމެއް ނޫން!\n23 ނޮވެމްބަރ 2019 - 13:55 140 comments\nލަނޑާ ނަގަން ނުކުތް ދޯނި ތެރޭގައި ތިބެ އިސްމާއިލް ހައްމާދަށް އިއްވީ، މައުލޫމާތު ލިބޭ ގޮތުގައި، މަރުގެ ހުކުމެވެ! އެ ހުކުމާ އެކު ތޫނު އެއްޗަކުން ބޮލާއި ގައިގެ އެކި ތަންތަނަށް ހަމަލާދީ ޒަހަމްކޮށްލީ އެވެ. ދެ އަތުގެ ވެސް ބޮޑުވާ އިނގިއްޔާއި ޝަހާދަތް އިނގިއްޔާ ދެމެދު ފުން ޒަހަމްތަކެއް ހުއްޓެވެ. އޭނާ އަށް މަރުން ސަލާމަތްވެވުނީ މޫދަށް ފުންމާލުމުންނެވެ.\nމިދިޔަ ބުރާސްފަތި ދުވަހުގެ ރޭ ދަންވަރު ފަތާފައި، ރ. މަޑުއްވަރީ، ފެހިއަލި، ހައްމާދު، 26 އެރީ، އއ. މާޅޮހަށެވެ. ދަންވަރު ތިނެއް ޖެހިއިރު، "އިންސާނެކޭ ސަލާމަތްކޮށްދޭށޭ" އެދި ގޮވަމުން ދަނިކޮށް އެންމެ ފުރަތަމަ ބައްދަލުވި ދެ މީހުން ގާތު އޭނާ ބުނީ ދޯނީގެ ފަޅުވެރިންނާ ބައިއަތު ނުހިފުމުން ޒަހަމްކޮށްލީ ކަމަށެވެ. އޭގެ ފަހުން ހަމައެކަނި އޭނާއަށް އެދެވޭ ގޮތްވީ ފުރާނަ ސަލާމަތްކޮށްދިނުމަށެވެ. އިތުރަށް އެންމެ ޖުމްލައެއް ބުނެވޭވަރަށް ވުރެން ވެސް ހާލު ދެރަ އެވެ.\nމާޅޮހުން "މިހާރު"އާ ވާހަކަ ދެއްކި މީހަކު ބުނިގޮތުގައި ސްކޫލް ކައިރީގައި ހުންނަ ގޭގެ ދެ ޒުވާނަކާ އެ ވަގުތު ހައްމާދާ ދިމާވުމަކީ ވެސް ނަސީބެކެވެ. މަރު ނުވާކަން ޔަގީންވުމުން ފަހަތުން އޭނާ ހޯދަން، ތުހުމަތުކުރެވޭ ދެ ފަޅުވެރިއަކު މާޅޮހަށް ވެސް އެރީ އެވެ.\nހައްމާދު ގައިން އޮހެރެމުން ދިޔަ ލޭތައް ފެނިފައި ބިރުން ތިބެ ނަމަވެސް މާޅޮހުގެ ދެ ޒުވާނުން ސިއްހީ މަރުކަޒާ ހަމައަށް އޭނާ ގެންގޮސް، ވެރިންނަށް ގުޅައި އެތަން ހުޅުވައިދިނެވެ.\nސިއްހީ މަރުކަޒުގައި ހައްމާދަށް ފަރުވާ ދެމުން ދަނިކޮށް، އޭނާ އަށް ހަމަލާދިން ކަމަށް ތުހުމަތުކުރެވޭ ދެ މީހުން ބައްތިން އަލިކުރަމުން ސިއްހީ މަރުކަޒާ ހަމައަށް ވެސް ދިޔަ އެވެ. އެ މީހުން އުޅުނު ގޮތުން ޝައްކުވެގެން، އެ ރަށަށް މީހަކު ފަތާފައި އެރި ވާހަކަ ނުބުނީ އެވެ.\n"ބައްތި ހިފައިގެން މުޅި ރަށް ހޯދަމުން ހޯދަމުން އައިސް ސިއްހީ މަރުކަޒު ކައިރީ ތިއްބާ އަހަނީ ކީއްވެހޭ މިތާ ތި ތިބީ؟ އެ މީހުން މިއުޅެނީ ދޯނީގެ ފަޅުވެރިއެއް ގެއްލިގެން ކަމަށް [ބުނި]. އޭނާ އަށް ފަރުވާ ދޭ ވާހަކަ ނުބުނީ،" މައުލޫމާތު އެނގޭ، މާޅޮހުން ވާހަކަ ދެއްކި މީހަކު "މިހާރު" އަށް ކިޔައިދިނެވެ.\nހައްމާދުގެ އުޅުން ދަންނަ މީހުން ފަރާތުން އެނގުނު ގޮތުގައި އޭނާ އެއްބަސް ނުވީ އާދައިގެ ކަމަކަށް ނޫނެވެ! މިހާތަނަށް ސާފުނުވަނީ އެއީ ކޮން ކަމެއް ކަމެވެ. އޭނާ ލަނޑާ ނަގަން އެރޭ ގޮސް އުޅުނީ ދީނީ ގޮތުން ހައްދުފަހަނާޅާފައިވާ ފިކުރުގެ މީހުންނާ އެކުގަ އެވެ.\nހައްމާދު މަރުން ސަލާމަތްވި ކަން އެނގުމާ އެކު ހަމަ އެ ދަންވަރު އާއިލާ އަށް ވެސް އެ މީހުންގެ ފަރާތުން އިންޒާރު ލިބުނު ކަމަށް ވެ އެވެ.\nސިއްހީ މަރުކަޒަށް ގެންދިއުމާ އެކު ލެއާ އެކު ވަރަށް ގިނައިން ހައްމާދު ހޮޑުލި އެވެ. ދެން ހޭނެތުނީ އެވެ.\n"ބޮލުގެ ފުއްކިބާގައި 12 ސްޓިޗް ޖަހަން ޖެހުނު. މޫނުގައި ވެސް، ދެ އަތުގައި ވެސް، ފުންކޮށް ޒަހަމްތަކެއް ހުރި. ހާލު ސީރިއަސްވުމުން ސީ އެމްބިއުލާންސްގައި ވަގުތުން މާލެ ފޮނުވާލީ،" މާޅޮހުން ވާހަކަ ދެއްކި މީހާ ކިޔައިދިނެވެ.\nހައްމާދަށް މިހާރު އަންނަނީ އައިޖީއެމްއެޗުގެ އައިސީޔޫގައި ފަރުވާ ދެމުންނެވެ. އެތަނަށް ގެންދިޔަ ވަރަށް ވުރެ ހާލު ރަނގަޅުހެން ހީވާ ކަމަށް އާއިލާ އިން މިއަދު ބުންޏެވެ.\nހަރުކަށި ފިކުރާ ހައްމާދު ގުޅުނީ ޖަލުގައި!\nމައުލޫމާތު އެނގޭ މީހުން ކިޔައިދިން ގޮތުގައި، ކުށުގެ ރެކޯޑު އޮންނަ ހައްމާދުގެ އުޅުމަށް ބޮޑު ބަދަލެއް އައީ ޖަލު ތެރެއިންނެވެ. އެމްޑީޕީގެ ވެރިކަން 2012 ގައި ވެއްޓި، އެ ޕާޓީން އޭރު ކުރި ބޮޑެތި މުޒާހަރާތަކުގެ ތެރެއިން އެއް މުޒާހަރާގައި، ވީޓީވީ އަށް ގާ އުކި މައްސަލައިގައި ހައްޔަރުކޮށް ދައުވާ އުފުލައި އޭނާ ފަސް އަހަރަށް ޖަލަށް ލި އެވެ. އޭނާ ޖަލުން ސަލާމަތްވިތާ އަދި ވާނީ ދޮޅު އަހަރެވެ.\nޖަލުން ނުކުމެ ރަށަށް ގޮސް ފުރަތަމަ ކޮޅުގައި ނަމާދުކުރީ ޖަމާއަތުގަ އެވެ. އެކަމަކު ދުވަސްކޮޅެއް ފަހުން، މިސްކިތަށް ނަމާދަށް އަރަން ފެށީ ވަކިން ޖަމާތް ހަދައިގެންނެވެ.\n"އެ މީހުން ބޭނުމެއް ނުވޭ އިމާމު ފަހަތުގައި ނަމާދުކުރާކަށް. ޖަމާއަތް ނިމުނީމަ ވަކިން އަރާނީ، މި ގްރޫޕްގައި ފުދޭވަރަކަށް މީހުން އުޅޭ. މި މީހުންގެ ގާތަށް އެކި ރަށްރަށުން މީހުން ވެސް އާދޭ،" މަޑުއްވަރީ މީހަކު ބުންޏެވެ.\nހަރުކަށި ފިކުރަސް އާއްމުންނަށް އުނދަގޫވާ ގޮތަށް އެ މީހުންގެ ހަރަކާތްތައް ކުރިއަކަށް ނުގެންދެ އެވެ. އެކަމަކު އީދު ކުޅިވަރު މަޑުއްވަރީގައި ނުބާއްވަން މި ގްރޫޕުން އިންޒާރު ދިން ކަމަށް ވެ އެވެ.\nރ. މަޑުއްވަރީ ބަނދަރުމަތި: އެ ރަށުގައި ވަކިން ޖަމާއަތް ހަދައިގެން ނަމާދުކުރާ ހަރުކަށި ފިކުރުގެ ބަޔަކު އެބަތިބި.\nއެންމެން ކަހަލަ ގޮތަކަށް އާމްދަނީ ހޯދަނީ ދޯނިފަހަރު ކުއްޔަށް ހިފައި ލަނޑާ ނަގައިގެންނެވެ. އާއްމުކޮށް، ދޯނި ކުއްޔަށް ހިފައިދޭ މީހާ މަސައްކަތަށް ނުދިޔައަސް ހައްމާދަށް ހަމަލާދިން ރޭ އޭނާ ވެސް ދޯނީގައި ހުރި ކަމަށް ވެ އެވެ. އެއް ބަޔަކު ބުނާ ގޮތުގައި، ހައްމާދާ އެކު ދޯނީގައި ތިބީ ޖުމްލަ ތިން މީހުންނެވެ. އަނެއް ބަޔަކު ބުނާ ގޮތުގައި، އަދަދު އެ އަށް ވުރެ ގިނަ އެވެ.\nހައްމާދަށް ހަމަލާ މިދިނީ، ހަރުކަށި ފިކުރާ ދެކޮޅަށް ޓެރަރިޒަމްގެ ގާނޫނު ފާސްކޮށް، ޑރ. އަފްރާޝީމް އަލީ އަވަހާރަކޮށްލި މައްސަލައިގައި ވެސް އެ ފިކުރުގެ ބައިވެރިވުން އޮތް މިންވަރު ހާމަކޮށްފައި ވަނިކޮށެވެ. ހައްމާދު ހިމެނޭ ގްރޫޕުން އެރޭ ރޭވީ ކޮން ކަމެއް ކަމެއް ކަށަވަރެއް ނުވެ އެވެ. ނަމަވެސް އެ ހިންގަން އުޅުނު ކަމަކާ ހައްމާދު ދެކޮޅު ހެދީ ކަމަށްވެ އެވެ.\n"ވައްކަމާއި ފޭރުމުގައި ވެސް ކުރިން ހިމެނޭ، ވަކިން ޖަމާއަތް ހަދައި ނަމާދުކުރާ އެ މީހުންގެ ރޭވުން ނޭނގުނަސް އާދައިގެ ކަމަކަށް ހެން ހިއެއް ނުވޭ އެރޭ އެއްބަސްނުވީ،" މަޑުއްވަރީން ވާހަކަ ދެއްކި މީހަކު ބުންޏެވެ.\nހައްމާދަށް ހަމަލާދިން ކަމުގެ ތުހުމަތަށް ބަޔަކު ހައްޔަރުކޮށްފައިވީ ނަމަވެސް އަދަދެއް ފުލުހުން ހާމައެއް ނުކުރެ އެވެ.\nމީގެ ދުވަސްކޮޅެއް ކުރިން ހައްމާދު، ވައްކަމުގެ މައްސަލައެއްގައި ހައްޔަރުކުރި އެވެ. އެއީ، ޅ. ނައިފަރުން ތިޖޫރިއެއް ވަގަށް ނެގި މައްސަލައިގަ އެވެ. އިތުރު ބަޔަކާ އެކު އޭނާ އެކަން ކުރީ، އެނގިފައިވާ ގޮތުގައި، ހުއްދަ ނުހޯދައި އާއިލާގެ މީހެއްގެ ލޯންޗެއްގައި ގޮހެވެ.\nތަހުގީގަށް ބަންދުކޮށްފައި ބެހެއްޓުމަށް ފަހު ފުލުހުން އޭނާ ދޫކޮށްލީ އެވެ.\nމަޑުއްވަރީގައި ހައްދުފަހަނައަޅާ ދިއުމުގެ އަމަލުތަކެއް!\nހަރުކަށި ފިކުރު ފަތުރާ މީހުންނާއި ރަށްތައް ދެނެގަނެވިފައިވާ ކަން ނެޝެނަލް ކައުންޓަ ޓެރަރިޒަމް ސެންޓަރުން 2017 ގައި ވަނީ ބުނެފަ އެވެ. އެކަމަކު އޭގެތެރޭގައި، މަޑުއްވަރީ ހިމެނޭ ކަން އެތަނުން އާއްމެއް ނުކުރެ އެވެ.\nއެކަމަކު އެ ރަށުގައި ވަކިން ޖަމާއަތް ހަދައިގެން ނަމާދު ކުރުން ހުޓުވުމަށާއި އެ މީހުންގެ ފިކުރު ބަދަލުކުރަން ކުރި މަސައްކަތެއް ރަސްމީ އިދާރާއަކުން ހާމައެއް ނުކުރެ އެވެ. މިފަދަ ފިޔަވަޅެއް އެޅި ކަމަކަށް ކައުންސިލުން ވެސް ނުބުނެ އެވެ.\nހައްމާދަށް ދިން ހަމަލާ އިން ތިލަވި އެއް ކަމަކީ މަޑުއްވަރީގެ ހާލަތެވެ! އެ ރަށުގައި ދީނީ ގޮތުން ހަރުކަށި ފިކުރު ވަކި ހިއްޕާލާފައި އޮތް މިންވަރެވެ.\nހައްމާދަށް ހަމަލާދިން ގްރޫޕްގެ މީހުން ކުޑަކުދިންނާ ސައްހަ ނޫން ކައިވެނިތަކެއް ކޮށްގެން އުޅޭ މައްސަލަ ވެސް ވަނީ ފެންމަތިވެފަ އެވެ.\n"އެހެންވެ ކޯޓުން ބޭރުގައި އަމިއްލަ އަށް ސެޓްފިކެޓް ހަދައިގެން ކައިވެނިކުރަނީ،" އެކަކު ބުންޏެވެ.\nހައްމާދު ވެސް 13 އަހަރުގެ ކުއްޖަކާ ކޯޓުން ބޭރުގައި ސައްހަ ނޫން ކައިވެންޏެއް ކޮށްގެން އުޅޭ ކަމަށް ތުހުމަތު ކުރެ އެވެ. އެކަމަކު މިކަން އޭނާގެ އާއިލާ އަށް އެނގިފައެއް ނުވެ އެވެ. ރަސްމީ އިދާރާއަކުން ވެސް ކަށަވަރެއް ނުކޮށްދެ އެވެ.\nއުމުރުން 13 އަހަރުގެ ކުދިންނާ ކައިވެނިކުރުމަކީ ގާނޫނާ ޚިލާފު އަމަލެކެވެ. ރާއްޖޭގެ ގާނޫނުގައި ކުރިން އޮންނަ ގޮތުން ނަމަ 16 އަހަރު ފުރިއްޖެ ނަމަ، ޖެންޑާ މިނިސްޓްރީން އެސެސްމެންޓެއް ހަދައި އާއިލާގެ އިއުތިރާޒެއް ނެތް ނަމަ ސުޕްރީމް ކޯޓުގެ ހުއްދަ ހޯދައިގެން ކޯޓުން ކައިވެނިކޮށްދެ އެވެ. އެކަމަކު މީގެ ހަފުތާއެއްހާ ދުވަސް ކުރިން ރައްޔިތުންގެ މަޖިލީހުން ފާސްކުރި ކުޑަކުދިންގެ ހައްގުތައް ރައްކާތެރިކުރުމާ ގުޅޭ ގާނޫނުގައި، ކައިވެނިކޮށްދޭ އުމުރު ވަނީ 18 އަހަރަށް މަތިކޮށްފަ އެވެ.\nއިތުރު ލިޔުންތައް ކުށްކުރުން ޕޮލިސް ޓެރަރިޒަމް ރ. މަޑުއްވަރި އއ. މާޅޮސް


SunOnline: WHO dhekunu irumathee Asia ge sarahadhee badhaluvun fashaifi\nދުނިޔޭގެ ސިއްހަތު ޖަމިއްޔާގެ ދެކުނު އިރުމަތީ އޭޝިއާ ސަރަހައްދުގެ "ރީޖަނަލް ކޮމެޓީ"ގެ 73 ވަނަ ބައްދަލުވުން މިއަދު ފަށައިފިއެވެ.\nކޮންމެ އަހަރަކު އެއްފަހަރު ބާއްވާ މިބައްދަލުވުން ކޮވިޑް19 އާއި ގުޅިގެން މިއަހަރު ބާއްވަނީ ވާޗުއަލް ބައްދަލުވުމެއްގެ ގޮތުގައެވެ. މިއަދުން ފެށިގެން މާދަމާގެ ނިޔަލަށް ކުރިއަށްދާ މިބައްދަލުވުމުގައި ބައިވެރިވެވަޑައިގަންނަވާ މިނިސްޓްރީ އޮފް ހެލްތުގެ ވަފްދުގައި އިސްކޮށް ހުންނެވީ މިނިސްޓްރީގެ ޕާމަނަންޓް ސެކްރެޓަރީ އައިޝަތު ސާމިޔާއެވެ.\nޑަބްލިއުއެޗްއޯގެ ރީޖަނަލް ކޮމެޓީގެ ބައްދަލުވުމަކީ މިސަރަހައްދުގެ 11 ގައުމުގެ ސިއްހަތާ ބެހޭ ވަޒީރުންނާއި ސިއްހީ ދާއިރާގެ އިސްވެރިންނާއި ފަންނީ ބޭފުޅުން ހިމެނޭގޮތަށް ސަރަޙައްދުގެ ރައްޔިތުންގެ ސިއްހަތާ ގުޅޭ މުހިންމު ކަންތައްތައް ކަނޑައަޅާ ސަރަޙައްދުގެ ސިއްހީ ކުރިއެރުމަށް މަޝްވަރާކޮށް ކަންކަން ނިންމުމަށް އަހަރަކު އެއްފަހަރު ބާއްވާ އެންމެ މުހިންމު ގަވަނަންސް ބައްދަލުވުމެވެ.\nމިއަހަރުގެ ބައްދަލުވުމުގައި މެމްބަރު ގައުމުތަކުން ކޮވިޑް19 އާއި ގުޅިގެން ކުރަމުންދާ މަސައްކަތްތަކާއި، ކުރެވުނު ތަޖުރިބާއާއި ކުރިއަށް އޮތްތަނުގައި ކުރެވިދާނެ ކަންކަމާ ގުޅޭގޮތުން ސިއްހީ ދާއިރާ ތަމްސީލްކުރައްވާ އެންމެ އިސްވެރިންގެ މަޝްވަރާ ކުރިއަށްދާނެއެވެ.\nމީގެ އިތުރުން ކޮންމެހެން ފޯރުކޮށްދެންޖެހޭ ސިއްހީ ހިދުމަތްތައް މެދުނުކެނޑި ކުރިއަށްގެންދިއުމަށް ގައުމުތަކާއި ސަރަހައްދީ ފެންވަރުގައި ކުރެވިދާނެ މަސައްކަތްތަކާއި ގުޅޭގޮތުންވެސް މަޝްވަރާ ކުރާނެއެވެ. އަދި ކޮވިޑް19 އާދެކޮޅަށް މެންބަރު ގައުމުތަކުން ދުނިޔޭގެ ސިއްހަތު ޖަމިއްޔާއާ ގުޅިގެން މަސައްކަތް ކުރުމަށް ގަރާރެއް ފާސްކުރާނެއެވެ.


އުޞޫލުއް ތަފްސީރު – DhiSalafiyyah\nތަފްސީރުލް ބަޣަވީގެ މަންހަޖު – 4\n20/01/2021 އުޞޫލުއް ތަފްސީރު, ޤުރުއާނާއި އޭގެ ޢިލްމުތައްއައްޝައިޚާ ކިފާޙް ޤުބާދު\nތަފްސީރުލް ބަޣަވީގެ މަންހަޖު – 3\n19/01/2021 އުޞޫލުއް ތަފްސީރު, ޤުރުއާނާއި އޭގެ ޢިލްމުތައްއައްޝައިޚާ ކިފާޙް ޤުބާދު\nތަފްސީރުލް ބަޣަވީގެ މަންހަޖު – 2\nއިމާމް އަލްބަޣަވީގެ ތަޢާރަފު\nއެކަލޭގެފާނު ލިޔުއްވި ބައެއް ފޮތްތައް\n24/12/2020 އުޞޫލުއް ތަފްސީރު, ޤުރުއާނާއި އޭގެ ޢިލްމުތައްއައްޝައިޚާ ކިފާޙް ޤުބާދު\nތަފްސީރުލް ބަޣަވީގެ މަންހަޖު – 1\nދީނުގެ ޢިލްމު ހޯއްދުވުމުގައި ޢިލްމުވެރިންނާއި ދަރިވަރުން ރައްކާތެރިވެވަޑައިގަތް މިންވަރުގެ ނަތީޖާއަކަށްވީ، ތާރީޚުގައި ދުވަހަކުވެސް ދީނުގެ ޢިލްމު ރައްކާތެރި ނުކުރެވޭ ފަދަ ގޮތަކަށް އިސްލާމީ ޢިލްމު ރައްކާތެރިކުރެވުމެވެ. އިސްނާދުގެ ޢިލްމުފަދަ ޢިލްމުތައް ފެށުމެވެ.\n18/12/2020 އުޞޫލުއް ތަފްސީރު, ޤުރުއާނާއި އޭގެ ޢިލްމުތައްއައްޝައިޚާ ކިފާޙް ޤުބާދު\nތަފްސީރު ޢިލްމަށް މަގެއް 2\nބައެއް މަޝްހޫރު ތަފްސީރު ފޮތްތައް 1- ތަފްސީރުއްޠަބަރީ: މިފޮތުގެ ފުރިހަމަ ނަމަކީ ‘ޖާމިޢުލްބަޔާން ޢަން ތައުވީލި އާޔިލްޤުރުއާން’ އެވެ. ލިޔުއްވީ އަލް އިމާމުލް މުފައްސިރު މުޙައްމަދު ބިން ޖަރީރު އައްޠަބަރީ ރަޙިމަހުﷲއެވެ. އެކަލޭގެފާނަކީ އެންމެފުރަތަމަ ތަފްސީރު ޢިލްމުގައި ފޮތެއް ލިޔުއްވި ޢިލްމުވެރިޔާއެވެ. އަވަހާރަވެފައިވަނީ ހިޖުރައިން 310 ވަނަ އަހަރުގައެވެ. ޞަޙާބީންނާއި ތާބިޢީންނާއި އަތްބާޢުއްތާބިޢީންގެ ބޭކަލުންގެ ޤައުލުތައް މިފޮތުގައި ޖަމަޢަކުރައްވާފައިވެއެވެ. އެކަލޭގެފާނަށްފަހު ވަޑައިގެންނެވި ހުރިހާ ތަފްސީރު ޢިލްމުވެރިންވެސް އެންމެ އިސްރިފަރެންސަކަށް ބެއްލެވި ފޮތަކީ މިއެވެ. 2- ތަފްސީރުލް ޤުރްޠުބީ:…\n26/09/2011 އުޞޫލުއް ތަފްސީރު, ޤުރުއާނާއި އޭގެ ޢިލްމުތައްއައްޝައިޚް މުޙައްމަދު ޝަމްޢޫން\nތަފްސީރު ޢިލްމަށް މަގެއް 1\nތަފްސީރަކީ ނަބިއްޔާ ޞައްލަﷲ އަލައިހިވަސައްލަމަގެ މައްޗަށް ބާވައިލެއްވުނު ﷲތަޢާލާގެ ފޮތް ވިސްނައިދީ އޭގެ މާނަ ބަޔާންކޮށް، އެއިން ޙިކްމަތްތަކާއި ޙުކުމްތައް ނެރެދޭ ޢިލްމަށް ކިޔާނަމެކެވެ.\n25/09/2011 އުޞޫލުއް ތަފްސީރު, ޤުރުއާނާއި އޭގެ ޢިލްމުތައްއައްޝައިޚް މުޙައްމަދު ޝަމްޢޫން


Lanka Gai Dhin Hamalaa Thakaai Gulhigen 600 Meehun E Gaumun Beyru...\nލަންކާގައި ދިން ހަމަލާތަކާއި ގުޅިގެން 600 މީހުން އެގައުމުން ބޭރުކޮށްފި\n3 މަސް,2ހަފްތާ, 1 ގަޑި, 23 މިނެޓް,3ސިކުންތު ކުރިން 1360ފަތޯނާ ފާއިޒް\nސްރީލަންކާގައި ދިން ޓެރަރިސްޓު ހަމަލާތަކަށްފަހު 600 އަށް ވުރެ ގިނަ ބިދޭސީން އެގައުމުން ފޮނުވާލާފައިވާ ކަމަށް، ލަންކާ ސަރުކާރުން ބުނެފިއެވެ.\nލަންކާގެ ހޯމް މިނިސްޓްރީއިން ބުނީ އެޤައުމުން ބޭރު ކުރި މީހުންގެ ތެރޭގައި 200 އަށް ވުރެ ގިނަ ދީނީ މީހުން ހިމެނޭ ކަމަށެވެ. އަދި ދީނީ އިލްމުވެރިންގެ ނަމުގައި އެ މީހުން ލަންކާ އަށް އެތެރެވެފައި ވަނީ ގަވާއިދާޚިލާފަށް ކަމަށްވެސް ވަނީ ބުނެފައެވެ.\nއޭގެ އިތުރުން އެމީހުން ލަންކާގައި އުޅެފައި ވަނީ ވެސް ވިސާގެ މުއްދަތަށް ވުރެ އިތުރަށް ކަމަށް ލަންކާގެ ހޯމް މިނިސްޓްރީއިން ހާމަކުރެއެވެ. ލަންކާ އިން ބޭރުކޮށްފައިވަނީ ކޮން ގައުމުތަކެއްގެ މީހުން ކަމެއް އެގައުމުގެ ހޯމް މިނިސްޓްރީން ހާމައެއް ނުކުރެއެވެ.\nއެހެން ނަމަވެސް ފުލުހުން ބުނީ ވިސާގެ މުއްދަތަށް ވުރެ އިތުރަށް ލަންކާގައި އުޅުނު މީހުންގެ ތެރޭގައި ދިވެހިންނާއި ބަންގްލަދޭޝް، އިންޑިއާ އަދި ޕާކިސްތާން މީހުން ހިމެނޭ ކަމަށެވެ. ސްރީލަންކާގައި މިދިޔަ މަހުގެ 21 ވަނަ ދުވަހު ދިން ޓެރަރިސްޓް ހަމަލާތަކުގައި 280 މީހުން މަރުވެފައިވާއިރު، އެތައް ބަޔަކު ވަނީ ޒަހަމްވެފައެވެ. އެހަމަލާތަކުގެ ޒިންމާ އައިއެސް ޖަމާއަތުން ވަނީ އުފުލާފައެވެ.